হৃদয় — Vikaspedia\nজন্মতে হৃদয়ৰ বিসংগতি\nৰিউমেটিক হৃদযন্ত্ৰৰ ৰোগ\nৰিউমেটিক জ্বৰৰ লক্ষণ\nহৃদযন্ত্ৰৰ ভালভ নষ্ট হ’লে কি হয়?\nএই ৰোগ কেনেদৰে নিৰ্ণয় কৰিব পাৰি?\nইয়াৰ চিকিৎসা কি?\nএই জ্বৰ কেনেদৰে প্ৰতিৰোধ কৰিব পৰা যায়?\nহৃদযন্ত্ৰ বিকল কি?\nএইটো কিয় হয়?\nইয়াৰ লক্ষণবোৰ কি?\nহৃদযন্ত্ৰ বিকল হ’লে কেনে ধৰণৰ প্ৰাথমিক চিকিৎসা প্ৰদান কৰিব পাৰি?\nকেনেদৰে চিকিৎসা কৰা হয়?\nহৃদযন্ত্ৰ বিকল কেনেদৰে প্ৰতিৰোধ কৰিব পাৰি?\nহৃদযন্ত্ৰ স্তব্ধৰ কাৰণ\nহৃদযন্ত্ৰ স্তব্ধৰ লক্ষণ?\nহৃদযন্ত্ৰ স্তব্ধৰ সম্ভাৱনা কমাবলৈ পৰামৰ্শ\nপেৰিকাৰ্ডিয়েল এফিউছন কাৰণ\nপেৰিকাৰ্ডিয়েল এফিউছনৰ লক্ষণ\nভাল কলেষ্ট্ৰৰেলযুক্ত খাদ্য\nউচ্চ মাত্ৰাৰ এইছডিএল\nএলডিএল আৰু এইছডিএল কলেষ্ট্ৰৰেলৰ: কি ভাল আৰু কি বেয়া?\nএলডিএল (বেয়া) কলেষ্ট্ৰৰেল\nএলডিএল (ভাল) কলেষ্ট্ৰৰেল\nকলেষ্ট্ৰৰেলৰ বিষয়ে আৰু অধিক\nজন্মৰপৰাই হৃদযন্ত্ৰ গঠনত সমস্যা। জন্মগত হৃদযন্ত্ৰ বিসংগতিৰ ফলত হৃদযন্ত্ৰ স্বাভাৱিক তেজৰ সোঁত যোৱাত বাধা প্ৰদান কৰা ।\nহৃদযন্ত্ৰৰ বহু ধৰণৰ বিসংগতি হ'ব পাৰে। কিছুমান সাধাৰণ আৰু কিছুমান জটিল।\nপ্ৰায়বোৰ জন্মগত হৃদযন্ত্ৰ বিসংগতিত কোনো ধৰণৰ লক্ষণে দেখা নিদিয়ে।\nঅতি বেছি বিসংগতি হ’লে শিশুৰ মাজত কিছুমান লক্ষণে দেখা দিয়ে। এইবোৰৰ ভিতৰত ঘনাই উশাহ লোৱা, ছাল উঠা, নখত নীলা বৰণ, ভাগৰুৱা, ৰক্ত সঞ্চালন কমি যোৱা।\nঅলপ ডাঙৰ শিশুবোৰে খেলা-ধুলা বা ব্যায়াম কৰোতে অলপতে ভাগৰ লগা।\nব্যায়াম কৰিলেই অলপতে ভাগৰ লগা, উশাহ ঘন আৰু চুটি হোৱা, হাওঁফাওঁত তেজ আৰু পানীৰ পৰিমাণ বাঢ়ি যোৱা, ভৰিৰ পঁতা, গেৰুৱা আৰু ভৰিত পানী জমাহৈ উখহি উঠা আদি ধৰণৰ হৃদযন্ত্ৰ স্তব্ধৰ লক্ষণবোৰে দেখা দিয়ে।\nঅতি বেছি জটিলতা থাকিলে গৰ্ভস্থ অৱস্থাত বা জন্মৰ লগে লগেই ধৰা পৰে। কিছুমান লক্ষণ শৈশৱৰ আগতে ধৰা নপৰে। কিছুমান প্ৰাপ্তবয়স্ক অৱস্থাতো ধৰা নপৰে।\nষ্ট্ৰেপট’ককেল বেক্টেৰীয়াই প্ৰথমতে ডিঙিত সংক্ৰমণ কৰে। ইয়াৰ পাছত ৰোগৰ সংক্ৰমনহৈ হৃদযন্ত্ৰৰ ভালভবোৰ অকামিলা কৰি পেলায়। ইয়াৰ ফলতে ৰিউমেটিক হৃদযন্ত্ৰৰ ৰোগ হয়। যদি এই সংক্ৰমণ ডিঙিত আৰম্ভ হোৱাৰ সময়তে চিকিৎসা কৰা নাযায় তেন্তে ই ৰিউমেটিক জ্বৰ লৈ পৰিৱৰ্তিত হয় আৰু এনেকৈ থাকিলে ইয়াৰ পৰাই ৰিউমেটিক হৃদযন্ত্ৰৰ ৰোগ হয়গৈ।\nৰিউমেটিক জ্বৰ এবিধ প্ৰদাহকাৰী ৰোগ। যিয়ে সংযোগী টিছুবোৰৰ ওপৰত প্ৰভাৱ পেলায়। বিশেষকৈ হৃদযন্ত্ৰ, হাড়ৰ যোৰা, মগজু আৰু ছালৰ টিছুত। যেতিয়া ৰিউমেটিক জ্বৰে হৃদযন্ত্ৰৰ স্থায়ী ক্ষতি কৰে, সেই অৱস্থাটোকে ৰিউমেটিক হৃদযন্ত্ৰ ৰোগ বোলা হয়।\nসকলো বয়সৰ লোকৰে ৰিউমেটিক জ্বৰ হ’ব পাৰে। কিন্তু ৫ৰ পৰা ১৬ বছৰ বয়সৰ ল’ৰা-ছোৱালীৰ মাজত সাধাৰণতে এই ৰোগ হোৱা দেখা যায়।\nমনিবন্ধনি, আঠু, কিলাকুটি, গেৰুৱা আদি উখহি উঠা, দূৰ্বল হোৱা, ৰঙা পৰা আৰু গাঠিবোৰত বিষ হোৱা।\nউখহি উঠা হাড়ৰ গাঠিবোৰত সৰু সৰু টেমুনাৰ সৃষ্টি হোৱা।\nহাত, ভৰি আৰু মুখৰ মাংশপেশীবোৰ নিজে নিজে কঁপি থকা।\nদূৰ্বল আৰু উশাহ চুটি হৈ অহা।\nক্ষতিগ্ৰস্থ ভালভ সম্পূৰ্ণকৈ বন্ধও নহয় আৰু সম্পূৰ্ণকৈ খোলো নাখায়।\nহৃদযন্ত্ৰৰ ভালভ ঠিকমতে বন্ধ নহ’লে তাৰ পৰা কিছু তেজ য’ৰ পৰা পাম্প কৰি পঠিয়াইছিল তালৈ ঘূৰি যায়। এইটোক ৰিগাৰ’গিটেচন বা লিকেজ বোলা হয়। পিছৰবাৰ স্পন্দনৰ লগত এই তেজ ভালভৰ মাজেৰে গৈ স্বাভাৱিক তেজ প্ৰবাহৰ লগত মিলি যায়। এই অতিৰিক্ত পৰিমাণৰ তেজ হৃদযন্ত্ৰৰ মাজেৰে প্ৰবাহিত হোৱাৰ ফলত হৃদযন্ত্ৰৰ পেশীবোৰৰ ওপৰত অতিৰিক্ত চাপৰ সৃষ্টি হয়। যেতিয়া এই ভালভ সম্পূৰ্ণকৈ নোখোলে, তেতিয়া সৰু ফুটাৰে বেছিকৈ তেজ পঠাবলৈ হৃদযন্ত্ৰই বেছিকৈ পাম্প কৰিব লগা হয়। এই ফুটাটো একেবাৰে সৰু নহ’লে সাধাৰণতে কোনো উপসৰ্গই দেখা নিদিয়ে।\nহৃদযন্ত্ৰৰ ক্ষতি হৈছে নেকি জানিবলৈ সাধাৰণতে বুকুৰ এক্সৰে আৰু ইলেক্টকাৰ্ডিঅগ্ৰাম (ইচিজি)কৰা হয়।\nব্যক্তিৰ সাধাৰণ স্বাস্থ্য, ৰোগৰ ইতিহাস, ৰোগৰ বৰ্তমানৰ স্থিতি, আদি সকলো দিশ চোৱাৰ পাছত বিশেষ চিকিৎসা কৰা হয়।\nযিহেতু ৰিউমেটিক জ্বৰৰ ফলতে হৃদযন্ত্ৰৰ ৰোগ হয়, সেইবাবেই ৰিউমেটিক জ্বৰ প্ৰতিৰোধ কৰাটোৱেই প্ৰকৃত চিকিৎসা।\nৰিউমেটিক জ্বৰ প্ৰতিৰোধ কৰিব পাৰিলেই হৃদযন্ত্ৰৰ ৰোগ প্ৰতিৰোধ কৰিব পাৰি। এই জ্বৰ প্ৰতিৰোধ কৰিবলৈ ডিঙিত সংক্ৰমণ হোৱাৰ লগে লগেই উপযুক্ত আৰু সম্পূৰ্ণ চিকিৎসা কৰিলে আগলৈ আৰু এইৰোগ হোৱাৰ সম্ভাৱনা কম হয়।\nহৃদযন্ত্ৰ মানুহৰ বুকুৰ মাজডোখৰৰ পৰা অকণমান বাওঁফালে থাকে। প্ৰতিদিনে ই প্ৰায় ১ লাখ বাৰ স্পন্দন হয়। প্ৰতিবাৰ স্পন্দনত ই শৰীৰৰ সকলো অংগলৈ তেজ থেলি পঠিয়ায় বা পাম্প কৰে। এক মিনিটত ৬০-৯০ বাৰ এনেদৰে তেজ পাম্প কৰে। হৃদযন্ত্ৰৰ কাম সুচাৰূৰূপে চলি থাকিবলৈ মায়্কাৰ্ডিয়াম স্বাস্থ্যবান অৱস্থাত থকা দৰকাৰ।\nহৃদপিণ্ডই কৰ’নেৰী ধমনীৰ যোগেৰে প্ৰয়োজনীয় পুষ্টি আৰু অক্সিজেন পায়। হৃদযন্ত্ৰ দুটা ভাগত বিভক্ত, সোঁ আৰু বাওঁ। সোঁফালটোত দুটা কোঠালী থাকে সোঁ নিলয় আৰু সোঁ অলিন্দ। একেদৰে বাওঁভাগতো দুটা কোঠালী থাকে বাওঁ নিলয় আৰু বাওঁ অলিন্দ। মুঠতে হৃদযন্ত্ৰত চাৰিটা কোঠালী থাকে। সোঁফালটোৱে দেহৰ অপৰিশোধিত তেজ গ্ৰহণ কৰে আৰু হাওঁফাওঁলৈ ঠেলি পঠিয়ায়। হাওঁফাওঁত তেজ পৰিশোধিত হয় আৰু হৃদযন্ত্ৰৰ বাওঁফালত সোমায়। ইয়াৰ পৰা হৃদযন্ত্ৰই তেজবোৰ দেহৰ বিভিন্ন অংগলৈ ঠেলি পঠিয়ায়। হৃদযন্ত্ৰৰ দুটা বাওঁফালে আৰু দুটা সোঁফালে থকা ভালভ এটা ফালেহে খোল খোৱা দৰ্জাৰ দৰে কাম কৰি তেজৰ প্ৰৱাহ নিয়ন্ত্ৰণ কৰে।\nহৃদযন্ত্ৰ আমাৰ শৰীৰৰ এটা অতি গুৰুত্বপূৰ্ণ অংগ, যিয়ে শৰীৰৰ বিভিন্ন অংগলৈ তেজ পাম্প কৰি পঠিয়ায়। কৰ’নেৰী ধমনীৰে হৃদযন্ত্ৰই অক্সিজেন সমৃদ্ধ তেজৰ যোগান পায়। যদি কিবা কাৰণত এই ধমনীৰ পথ বন্ধ হৈ যায় তেতিয়া হৃদযন্ত্ৰৰ পেশীবোৰে তেজ আৰু পুষ্টি নোপোৱা হয়। এই অৱস্থাটোকে হৃদযন্ত্ৰ বিকল বোলা হয়। হৃদযন্ত্ৰৰ পেশীবোৰৰ ক্ষতিৰ ওপৰত নিৰ্ভৰ কৰি হৃদযন্ত্ৰ বিকলৰ জটিলতা নিৰূপিত হয়। মৃতপেশীবোৰে হৃদযন্ত্ৰৰ পাম্প কৰা ক্ষমতা দূৰ্বল কৰি পেলাব পাৰে। ইয়াৰ ফলত হৃদযন্ত্ৰ স্তব্ধও হব পাৰে। উশাহ লওঁতে কষ্ট হোৱা আৰু ভৰি ঘাঁমি যোৱাটো ইয়াৰ লক্ষণ।\nবয়স বৃদ্ধিৰ লগে লগে কৰ’নেৰী ধমনীবোৰৰ লগতে সকলোবোৰ তেজবাহী নলীৰ ভিতৰৰ বেৰত কলেষ্ট্ৰৰেল জমা হ'বলৈ ধৰে। ইয়াৰ ফলত তেজৰ সঞ্চালনত লাহে লাহে বাধাৰ সৃষ্টি হৈ আহে। এই পথ লাহে লাহে সৰু হৈ অহাকে অথেৰ’স্কৰোচিছ বোলে।\nমহিলাসকলতকৈ পুৰুষৰ হৃদযন্ত্ৰ বিকল হোৱাৰ সম্ভাৱনা বেছি। মহিলাবোৰ হয়তো যৌন হৰমন এষ্ট্ৰোজেন আৰু প্ৰজেষ্ট্ৰৰণৰ প্ৰভাৱত সুৰক্ষিত হৈ থাকে। ভাৰতকে ধৰি এছিয়াৰ সকলো লোকৰে হৃদযন্ত্ৰৰ ৰোগৰ প্ৰৱণতা অধিক বুলি অনুমান কৰা হয়।\nমেদবহুলতা আৰু অধিক ওজন।\nবেছি পৰিমাণৰ কলেষ্ট্ৰৰেল আৰু অনুন্নত কলেষ্ট্ৰৰেলৰ পৰিমাণ বেছি থকা খাদ্য গ্ৰহণ।\nকায়িক শ্ৰম নকৰা।\nপৰিয়ালত হৃদযন্ত্ৰ বিকলত ইতিহাস।\nমানসিক হেঁচা, অতিপাত খং আৰু উদ্বেগ।\nলক্ষণবোৰ বুজিবলৈ কঠিন হয়। এইবোৰ আন অৱস্থাৰ লক্ষণৰ লগত মিলিব পাৰে। বুকু হেঁচা মাৰি ধৰা, বিষোৱা আৰু উশাহ লওঁতে কষ্ট হব পাৰে। ঘাঁমি যোৱা, বমিভাব, দূৰ্বল হোৱা আদি লক্ষণেও দেখা দিব পাৰে। বুকুৰ আগফালে বা কামিহাড়ৰ ভিতৰত বিষ হ'ব পাৰে। এই বিষ ডিঙি আৰু বাওঁ হাতলৈ বিয়পিব পাৰে। বমি হোৱা, উদ্বেগতা, কাঁহ, বুকু ধৰফৰ কৰা, বুকুৰ বিষ আদি লক্ষণেও দেখা দিব পাৰে। এনে লক্ষণবোৰ সাধাৰণতে ২০ মিনিটতকৈ বেছি সময় থাকে। অতি সাংঘাটিক অৱস্থাত ৰোগীৰ গাৰ বৰণ শেঁতা পৰি আহে। ৰক্তচাপ কমি গৈ ৰোগীৰ মৃত্যুও হ'ব পাৰে।\nচিকিৎসকে ৰোগীৰ ৰোগৰ বুৰঞ্জী ল’ব। হৃদস্পন্দন আৰু ৰক্তচাপ জুখিব। ইলেক্ট্ৰকাৰ্ডিয়গ্ৰাম বা ইচিজি কৰিব। ইয়াত হৃদযন্ত্ৰৰ বৈদ্যুতিক কাৰ্য্যকলাপৰ তথ্যবোৰ পোৱা যায়। ইচিজিৰ ফলত হৃদস্পন্দনৰ হাৰ, অস্বাভাৱিক স্পন্দন আৰু আগতে হোৱা হৃদযন্ত্ৰ বিকলৰ বাবে হৃদযন্ত্ৰৰ কোনোবা পেশীৰ ক্ষতি হৈছে নেকি জানিব পৰা যায়। ইচিজিত সকলো স্বাভাৱিক থাকিলেও আগলৈ যে হৃদযন্ত্ৰ বিকল নহ'ব-তাৰ কোনো মানে নাই। হৃদযন্ত্ৰৰ পেশীৰ ক্ষতি হৈছে নেকি জানিবলৈ তেজ পৰীক্ষা কৰা প্ৰয়োজন। বুকুৰ এখন এক্সৰেও কৰিব লাগে। ইচিজিও একধৰণৰ স্কেন-যিয়ে হৃদযন্ত্ৰৰ কাম-কাজবোৰৰ বিষয়ে অতি প্ৰয়োজনীয় তথ্য প্ৰদান কৰে। কৰ’নেৰী নলী বন্ধ হোৱাটো কৰ’নেৰী এনজিঅগ্ৰাম কৰি সঠিকভাৱে বুজিব পৰা যায়।\nহৃদযন্ত্ৰ বিকলত তৎকালীন চিকিৎসাৰে জীৱন ৰক্ষা কৰিব পৰা যায়। চিকিৎসক বা আন সহায় পোৱালৈকে প্ৰথমেই আক্ৰান্ত ব্যক্তিক শুৱাই দি দেহৰ সকলো টানকৈ থকা কাপোৰ ধিলা কৰি দিব লাগে। যদি ওচৰতে অক্সিজেনৰ চিলিণ্ডাৰ পোৱা যায়, তেন্তে আক্ৰান্ত ব্যক্তিক অক্সিজেন দিব লাগে। নাইট্ৰ’গ্লিছাৰিন বা চৰ্বিট্ৰেট বড়ি যদি থাকে- তেন্তে এটা বা দুটা বড়ি আক্ৰান্ত ব্যক্তিৰ জিভাৰ তলত ভৰাই দিব লাগে। পানীত গুলি এছপিৰিনৰ বড়িও দিব পৰা যায়।\nহৃদযন্ত্ৰ বিকলত অনতি পলমে চিকিৎসাগত সাহাৰ্য্যৰ প্ৰয়োজন হয় আৰু চিকিৎসালয়ত ভৰ্তি কৰোৱাব লাগে। প্ৰথম কেইমিনিট আৰু কেইঘণ্টামান বৰ জটিল। প্ৰাথমিক অৱস্থাত কৰ’নেৰী নলীকাত গোট মৰা কলেষ্ট্ৰৰেলবোৰ গলাই দিবলৈ ঔষধ দিব পৰা যায়।হৃদস্পন্দন ভালদৰে পৰ্য্যবেক্ষণ কৰি থাকিব লাগে আৰু অস্বাভাৱিক হ’লে লগে লগে চিকিৎসা কৰিব লাগে। বেদনানাশক ঔষধ দিব লাগে আৰু ৰোগীক জিৰণি ল’বলৈ আৰু শুবলৈ দিব লাগে। যদি উচ্চ ৰক্তচাপ থাকে, তেন্তে ৰক্তচাপ কমোৱা ঔষধ দিব লাগে।\nপ্ৰকৃত চিকিৎসা ব্যক্তিসাপেক্ষ হয়। ৰোগীৰ বয়স, বিকলৰ তীব্ৰতা, হৃদযন্ত্ৰৰ ক্ষতিৰ পৰিমাণ, কৰ’নেৰী নলীকা বাধাপ্ৰাপ্ত কিমান হৈছে আদিৰ ওপৰত ভিত্তি কৰি চিকিৎসা কৰা হয়। বেছিভাগ ক্ষেত্ৰতে কৰ’নেৰীৰ বাধা আঁতৰাবলৈ অধিক সুনিশ্চিত পদ্ধতি ব্যৱহাৰ কৰিব লগাও হ’ব পাৰে। এই পদ্ধতিবোৰৰ ভিতৰত কৰ’নেৰী এঞ্জিঅপ্লাষ্টি, বেলুন ব্যৱহাৰ কৰি কৰ’নেৰী নলী প্ৰসাৰিত কৰা আৰু কৰ’নেৰীৰ বাইপাছ চাৰ্জাৰী।\nজীৱন শৈলীৰ পৰিৱৰ্তন\nখাদ্য স্বাস্থ্যসন্মত, কম চৰ্বিযুক্ত, কম নিমখ থকা, আঁহযুক্ত আৰু জটিল কাৰ্বহাইড্ৰেট থকা হ’ব লাগে।\nঅতি বেছি ওজন থকা লোকসকলে ওজন কমোৱাৰ ব্যৱস্থাবোৰ ল’ব লাগে।\nনিয়মীয়াকৈ শাৰিৰীক ব্যায়াম কৰিবই লাগে।\nধূমপান একেবাৰে বন্ধ কৰিব লাগে।\nযিসকলৰ মধুমেহ, উচ্চ ৰক্তচাপ বা বেছি কলেষ্ট্ৰৰেল আছে তেওঁলোকে এইবোৰ স্বাভাৱিক অৱস্থাত ৰাখিবলৈ নিয়মীয়াকৈ ঔষধ খাই থাকিব লাগে।\nহৃদযন্ত্ৰই যেতিয়া স্বাভাৱিকভাৱে শৰীৰৰ আন অংগলৈ তেজ পাম্প কৰি পঠাব নোৱাৰে তেতিয়াই হৃদযন্ত্ৰ স্তব্ধ হয়। হৃদযন্ত্ৰ স্তব্ধ মানে হৃদযন্ত্ৰই কাম কৰিবলৈ একেবাৰে বন্ধ কৰি দিয়াটো নহয় বা হৃদযন্ত্ৰ বিকলো নহয় (যিসকলৰ আগতে হৃদযন্ত্ৰ বিকল হৈছিল, তেনে লোকৰ হৃদযন্ত্ৰ স্তব্ধ হোৱাৰ সম্ভাৱনা বেছি)। ইয়াক কনজেছটিভ হৃদযন্ত্ৰ স্তব্ধও বোলা হয়। কনজেছটিভৰ অৰ্থ হ’ল শৰীৰৰ জুলীয়া দ্ৰব্যৰ পৰিমাণ বাঢ়ি যোৱা, কাৰণ হৃদযন্ত্ৰই স্বাভাৱিকভাৱে পাম্প কৰিব পৰা নাই।\nহৃদযন্ত্ৰ স্তব্ধৰ বহুতো কাৰণ থাকে। কেতিয়াবা প্ৰকৃত কাৰণ পোৱা নাযায়। হৃদযন্ত্ৰ স্তব্ধ হোৱা অতি সাধাৰণ কাৰণবোৰ হ’ল:\nকৰ’নেৰী নলীৰ ৰোগ (যেতিয়া হৃদযন্ত্ৰলৈ তেজ যোগানৰ প্ৰক্ৰিয়া আংশিক বা সম্পূৰ্ণৰূপে বাধাগ্ৰস্থ হয়)।\nহৃদযন্ত্ৰৰ পেশীবোৰত নিজে নিজে সমস্যাৰ সৃষ্টি হোৱা।\nহৃদযন্ত্ৰৰ কোনো এটা ভালভৰ সমস্যা হোৱা।\nবিষাক্ত পদাৰ্থ সেৱন (মাদক দ্ৰব্য বা নিচাযুক্ত ড্ৰাগছ)।\nজন্মগত হৃদযন্ত্ৰৰ ৰোগ (হৃদযন্ত্ৰৰ সমস্যা বা বিসংগতিসহ জন্ম লোৱা।)\nকোনো ব্যক্তিৰ হৃদযন্ত্ৰ স্তব্ধ হ’লে,\nউশাহ চুটি হোৱা (সাধাৰণতে খোজ কাঢ়িলে, ওখ ঠাই বা চিৰি বগালে বা আন কাম-কাজ কৰিলে)।\nশুই থকা সময়ত উশাহ চুটি হোৱা।\nনিশা হঠাতে সাৰ পোৱা, উশাহ বন্ধ হোৱা অৱস্থা।\nসাধাৰণ দূৰ্বলতা আৰু ভাগৰুৱা ভাব, ব্যায়াম কৰিবলৈ অপৰাগতা।\nহাঁত, ভৰি আৰু গেৰুৱা উখহি উঠা।\nপেট উখহি উঠা।\nঅস্বাভাৱিক আৰু ঘন হৃদস্পন্দন।\nঘনাই ওজন বৃদ্ধি (দিনত ১-২ পাউণ্ডকৈ একেৰাহে তিনিদিন)।\nবহুদিন ধৰি কাঁহ হোৱা আৰু উশাহ-নিশাহ লওঁতে শব্দ হোৱা।\nখাদ্য:কম নিমখ, চৰ্বী আৰু কলেষ্ট্ৰৰেল থকা খাদ্য গ্ৰহণ।\nমাদক দ্ৰব্য আৰু ধূমপাণ পৰিহাৰ।\nব্যায়াম:বহু হৃদযন্ত্ৰ স্তব্ধ হোৱা ৰোগীয়েও ব্যায়াম কৰিব পাৰে। চিকিৎসকৰ পৰামৰ্শমতে কেনেকৈ কিমান সময়ৰ বাবে কেনে ধৰণৰ ব্যায়াম কৰিব লাগে সেই কথা জানি লব লাগে।\nওজন:ওজন কমাব লাগে।\nপৰিয়ালৰ সহযোগ: পৰিয়ালৰ পৰা যথেষ্ট সহায় সহযোগ পাব পৰা যায়। প্ৰয়োজন সাপেক্ষে পৰিয়ালৰ সদস্যকো জড়িত কৰিব লাগে।\nআন সহযোগৰ উৎস: সহযোগ আগবঢ়োৱা গোটবোৰৰ তথ্য চিকিৎসকৰ পৰা পাব পৰা যায়। একে ধৰণৰ সমস্যা থকা ব্যক্তিৰ লগত আলোচনা কৰিলেও বহুত সহায় পোৱা যাব পাৰে।\nহৃদযন্ত্ৰৰ আৱৰণ (pericardium)ৰ অংশত অস্বাভাৱিক পৰিমাণৰ পানীৰ উপস্থিতিকে পেৰিকাৰ্ডিয়েল এফিউছন বোলা হয়। এইটো স্থানীয় আৰু শৰীৰ তত্বৰ বিসংগতিৰ বাবে হ'ব পাৰে। কেতিয়াবা নিজে নিজেও হ'ব পাৰে। পেৰিকাৰ্ডিয়েল এফিউছন নতুনকৈ বা পুৰণিও হ'ব পাৰে। ইয়াৰ বিকাশৰ সময়ছোৱাত দেখা দিয়া লক্ষণে ৰোগীৰ ওপৰত যথেষ্ট প্ৰভাব পেলায়। পেৰিকাৰ্ডিয়েল অংশত সাধাৰণতে ১৫-৫০ মিলিলিটাৰ তৰল থাকে। ই ভিচাৰেল আৰু পাৰাইটেল স্তৰৰ পিছল অৱস্থা অটুট ৰাখে। পেৰিকাৰ্ডিয়াম আৰু পেৰিকাৰ্ডিয়েল তৰলে হৃদযন্ত্ৰৰ কাম-কাজ সুকলমে কৰাত গুৰুত্বপূৰ্ণ ভূমিকা লয়। স্বাভাৱিক অৱ্স্থাত পেৰিকাৰ্ডিয়ামে এনে তৰলক স্থান দিবলৈ অলমান প্ৰসাৰিত হয়। ইয়াৰ ফলত ভিতৰৰ পেৰিকাৰ্ডিয়েল হেঁচাৰ কোনো তাৰতম্য নঘটে। মাইক্ৰকণ্ডিয়ামৰ সংকোচনৰ সমতা স্থাপনত পেৰিকাৰ্ডিয়েলৰ গঠন প্ৰনালীয়ে সহায় কৰে। পেৰিকাৰ্ডিয়েল এফিউছন হোৱাটো পেৰিকাৰ্ডিয়েলৰ অংশত তৰল জমা হোৱাৰ হাৰৰ ওপৰত নিৰ্ভৰ কৰে। কমেও ৮০ মিলিলিটাৰ তৰল যদি এই ঠাইত জমা হয় তেন্তে ভিতৰৰ পেৰিকাৰ্ডিয়েলৰ ওপৰত হেঁচা বৃদ্ধি পায়। লাহে লাহে এই তৰলৰ পৰিমাণ বাঢ়িলে, কোনো ধৰণৰ লক্ষণ প্ৰকাশ নোহোৱাকৈ ২১লৈকে যাব পাৰে।\nতলত উল্লেখ কৰা কাৰকবোৰৰ বাবে অস্বাভাৱিক পৰিমাণৰ তৰল জমা হ'ব পাৰে।\nসাধাৰণতে আঘাটৰ বাবে বা (অৰ্থাত্ পেৰিকাৰ্ডিটিছ বা হৃদযন্ত্ৰ আৱৰণৰ প্ৰদাহ)।\n1) লিম্ফটিক চেনেলৰে ছেদনজনিত তৰল নিঃসৰিত হৈ বাহিৰ ওলাবলৈ পথ নাথাকিলে।\n2) পেৰিকাৰ্ডিয়ামৰ ভিতৰত প্ৰদাহ, সংক্ৰমণ, মেলিগেণ্ট আৰু অট’ইমিউনৰ ফলত ক্ষৰণ হোৱা তৰল।\nনিজে উৎপন্ন হোৱা: বেছিভাগ ক্ষেত্ৰতে অন্তৰ্নিহিত কাৰণটো জানিব পৰা নাযায়।\nআনুসংগিক বেক্টেৰিয়াৰ সংক্ৰমণ।\nসুযোগ গ্ৰহণকাৰী সংক্ৰমণ।\nমেলিগেঞ্চি (কাপৰ্চি চাৰ্কমা, লিম্ফমা)।\nএইছআইভি সংক্ৰমণৰ ফলত তলত উল্লেখ কৰা প্ৰক্ৰিয়াৰদ্বাৰা পেৰিকাৰ্ডিয়েল এফিউছন হ’ব পাৰে।\nভাইৰেল: সংক্ৰমণজনিত পেৰিকাৰ্ডিয়ামৰ প্ৰদাহ আৰু মাইক্ৰকাৰ্ডিয়ামৰ প্ৰদাহৰ কাৰণ হ’ল ভাইৰাছ। সাধাৰণ বিজাণু সংক্ৰমণৰ ভিতৰত\nবেক্টেৰিয়াজনিত (নিউম’ককাই, ষ্ট্ৰেফিন’ককাই, নাইচেৰিয়া, টিউবাৰ’কিউনাছ)।\nভেকুৰজনিত: (হিষ্টোপ্লাজম’ছিছ, কছিডিঅ’আইডমাইক’ছিছ, কেনডিজ)।\nআন সংক্ৰমণ (চিফিলছ, প্ৰটোজলা, পৰজীৱি)।\nঅস্ত্ৰোপচাৰৰ পাছত/ চিকিৎসা প্ৰকৰণৰ পাছত: হৃদযন্ত্ৰ প্ৰতিস্থাপন কৰা ৰোগীসকলৰ ক্ষেত্ৰত তীব্ৰ প্ৰত্যাখানৰ বাবে বৰ্দ্ধিত হাৰত পেৰিকাৰ্ডিয়েল হোৱা দেখা যায়।\nআন কিছুমান কাৰণৰ ভিতৰত\nইউৰেমিয়া (কিডনী বিকল)।\nহাওঁফাওঁৰ ওপৰত তীব্ৰ চাপ।\nমায়োকাৰ্ডিয়েলত অতি বেছি সংক্ৰমণৰ লগতে মুক্ত আৱৰণ ফাটি যোৱা।\nএৱাটিক ফাটি যোৱাৰ ফলত ৰক্তপাত হৈ পেৰিকাৰ্ডিয়েলত জমা হোৱা।\nঅতি সংবেদনশীলতা বা অট’ইমিউন সম্পৰ্কীয়।\nচিষ্টেমিক লুপাচ এৰিথেমাট’ছ’ছ।\nঔষধ সম্পৰ্কীয় (যেনে: প্ৰকেইনামাইড, হাইড্ৰালাইজিন, আইচ’নায়াজাইড, মিনক্সিডিল, ফেনাইট’ইন, এণ্টিকৱাগুলেন্ট, মিঠাইচাৰ্জাইড)\nহৃদযন্ত্ৰ আৰু ধমনীত\nবুকুৰ বিষ, চাপ, অসুবিধা: পেৰিকাৰ্ডিয়েলৰ বেদনা লক্ষণীয়ভাৱে উঠি বহিলে বা আগফালে হাউলী বহিলে কমি থাকে আৰু শুই দিলে বাঢ়ে।\nঅলপ অলপ মূৰ ঘূৰোৱা, মূৰ্চাযোৱা।\nপেৰিকাৰ্ডিয়েল ঘৰ্ষণ: প্ৰতিটো কাৰ্ডিয়েল চক্ৰত ৩টা অংশ ক্ৰমে তীক্ষ্ণ জ্বৰ, খৰ খৰ শব্দ আৰু কৰ্কশ শব্দ তীব্ৰ পেৰিকাৰ্ডিইটিছৰ লক্ষণ হব পাৰে। ষ্টেথিস্কপ’ৰ পৰ্দাখন বুকুৰ বাওঁফালে তলৰ ষ্টাৰ্নাম সীমাত হেঁচা মাৰি ধৰিলে এনে শব্দ শুনা যায়।\nটাকিকাৰ্ডিয়া বা হৃদস্পন্দনত ব্যাঘাত।\nটাকিপেনা বা উশাহ লোৱাত ব্যাঘাত।\nনিশ্বাসৰ শব্দ কমি যোৱা।।\nহেপাট’স্পেনমেগালীয়া (যকৃত আৰু প্লিহা ডাঙৰ হোৱা)।\nপ্ৰান্তীয় স্পন্দন দূৰ্বল হৈ পৰা।\nএডেমা বা উখহি উঠা।\nচাইন’ছিছ বা নীলা পৰা।\nকলেষ্ট্ৰৰেল এবিধ মম জাতীয় পদাৰ্থ। কিছুমান খাদ্যত ইয়াক পোৱাৰ উপৰিও যকৃতেও তৈয়াৰ কৰে। ভিটামিন ডি আৰু কিছুমান হৰমন প্ৰস্তুত কৰা, কোষৰ বেৰ তৈয়াৰ কৰা, আৰু চৰ্বী জাতীয় খাদ্য হজম কৰিবলৈ প্ৰয়োজন হোৱা বিশেষ লৱণ তৈয়াৰ কৰাৰ বাবে ইয়াৰ দৰকাৰ হয়। প্ৰকৃতাৰ্থত শৰীৰক প্ৰয়োজন হোৱা পৰিমাণৰ কলেষ্ট্ৰৰেল শৰীৰে নিজে প্ৰস্তুত কৰি লয়। গতিকে আন খাদ্য যোগে এই পদাৰ্থ গ্ৰহণ কৰাৰ প্ৰয়োজনীয়তা নাই। কিন্তু নালাগে বুলিয়েই কলেষ্ট্ৰৰেলযুক্ত খাদ্য নোখোৱাকৈ থাকিব নোৱাৰি। কাৰণ সকলো খাদ্যতে কম বেছি পৰিমাণে কলেষ্ট্ৰৰেল থাকেই। দেহত অধিক মাত্ৰাত এই পদাৰ্থ জমা হ’লে হৃদযন্ত্ৰৰ ৰোগৰ দৰে জটিল অৱস্থাৰ সৃষ্টি হ'ব পাৰে।\nকলেষ্ট্ৰৰেলৰ পৰিমাণ বৃদ্ধি পোৱাত বহুবোৰ কাৰক জড়িত হৈ থাকে, কিন্তু ভাল খবৰ এইটোৱেই যে, প্ৰতিজন ব্যক্তিয়ে নিজে কলেষ্ট্ৰৰেল নিয়ন্ত্ৰণ কৰিব পাৰে।\nএজন ব্যক্তিৰ কলেষ্ট্ৰেৰলৰ পৰিমাণ নিৰ্ভৰ কৰে এইছডিএল (HDL) কলেষ্ট্ৰৰেলৰ মাত্ৰা (ভাল কলেষ্ট্ৰৰেল) আৰু এলডিএল(LDL) কলেষ্ট্ৰৰেলৰ মাত্ৰা (বেয়া কলেষ্ট্ৰৰেল)ৰ ওপৰত। দেহত স্বাস্থ্যকৰ কলেষ্ট্ৰেৰলৰ মাত্ৰা অটুট ৰাখিবলৈ এইছডিএল ৰ মাত্ৰা এলডিএল তকৈ বেছি হ'ব লাগে।\nপ্ৰতিজন ব্যক্তিয়ে খাদ্যত কি ধৰণৰ চৰ্বী গ্ৰহণ কৰিছে সেইটো লক্ষ্য ৰখা উচিত। বিশেষকৈ অসংপৃক্ত চৰ্বী গ্ৰহণ কৰিব নালাগে। ইয়াৰ ফলত দেহত ভাল কলেষ্ট্ৰৰেলৰ মাত্ৰাৰ বৃদ্ধি পাব।\nনিয়মীয়াকৈ হৃদযন্ত্ৰ আৰু ধমনী সম্পৰ্কীয় ব্যায়াম কৰিব লাগে, কম পৰিমাণৰ কলেষ্ট্ৰৰেল থকা খাদ্য গ্ৰহণ বা একেবাৰেই বাদ দিয়া, কেতিয়াও ধূমপান নকৰাৰ ফলত বেয়া কলেষ্ট্ৰৰেলৰ পৰিমাণ দেহত কমাই তুলিব পৰা যায়।\nবেছিকৈ চৰ্বীজাতীয় পদাৰ্থ গ্ৰহণ কৰিব নিবিচাৰিলেও শৰীৰক কিছু পৰিমাণৰ স্নেহ পদাৰ্থৰ প্ৰয়োজন হয়। কিন্তু আমি অপ্ৰয়োজনত বহু বেছি পৰিমাণৰ খাই দিও। এদিনত প্ৰয়োজন হোৱা মুঠ কেলৰিৰ চাৰিভাগৰ এক অংশ স্নেহ পদাৰ্থৰপৰা আহিব লাগে। ইয়াৰ ভিতৰত অতি নগন্য পৰিমাণৰ কেলৰি সংপৃক্ত চৰ্বীৰ পৰা অহা উচিত। ফাষ্টফুড আৰু বেছিকৈ ভজা খাদ্যত বেয়া স্নেহ পদাৰ্থ বেছিকৈ থাকে। এনে সংপৃক্ত স্নেহ পদাৰ্থই শৰীৰৰ এলডিএলৰ মাত্ৰা বৃদ্ধি কৰে।\nশৰীৰে কিছুমান অসংপৃক্ত চৰ্বী নিজে আঁতৰাব বিচাৰে। হাইড্ৰজেনেটেড ভেজিটেবল অইলত এনে ধৰণৰ অসংপৃক্ত চৰ্বী থাকে। এনে চৰ্বীয়ে শৰীৰে বিচৰাতকৈ বিপৰীত হয়।\nএইবোৰৰ সলনি দুবিধ চৰ্বী জাতীয় খাদ্য গ্ৰহণ কৰিব পাৰি: মনআনচেচুৰেটেড আৰু পলিআনচেচুৰেটেড। এইবোৰ জলফাই, কেন’লাৰ তেল, কিছু বিশেষ মাছ আৰু বাদামতো পোৱা যায়। এভকেডছত মনচেচুৰেটেড চৰ্বী ভালদৰে পোৱা যায়।\nঅমেগা-৩ ফেটি এচিড থকা খাদ্য গ্ৰহণৰ ফলতো এইছডিএলৰ পৰিমাণ এলডিএলতকৈ বৃদ্ধি কৰিব পৰা যায়। সাধাৰণতে জনপ্ৰিয় মাছ, (টুনা আৰু চালমন)ত এই পদাৰ্থ পোৱা যায়। সপ্তাহত কেইবা বাৰো এনে মাছ খালে শৰীৰৰ কলেষ্ট্ৰৰেলৰ পৰিমাণ উন্নত হয়। আন ভাল কলেষ্ট্ৰৰেলযুক্ত খাদ্যৰ ভিতৰত আছে, মাছৰ তেল, চয়াবিনৰ সামগ্ৰী সেউজীয়া শাক-পাচলি।\nসকলোতকৈ ভাল উপায় হ’ল নিয়মীয়া ব্যায়াম কৰা। এজন ব্যক্তিয়ে সপ্তাহত ৫ দিন আধা ঘন্টাকৈ ব্যায়াম কৰিলে (খোজকঢ়া, দৌৰা, বগোৱা আদি) দুমাহত এইছডিএলৰ মাত্ৰা ৫ শতাংশ বৃদ্ধি কৰিব পাৰে। কোনো ধৰণৰ ভাল কলেষ্ট্ৰৰেলযুক্ত খাদ্য নোখোৱাকৈয়ে এইটো সম্ভৱ। যদি দুয়োটা একেলগে কৰিব পৰা যায়, তেন্তেতো আৰু ভাল। ধূমপায়ীসকলে ধূমপান বাদ দি এই মাত্ৰা বঢ়াব পাৰে। ধূমপানৰ ফলত সেৱন কৰা ৰাসায়নিক দ্ৰব্যই দেহৰ এইছডিএলৰ মাত্ৰা কমাই দিয়ে। ধূমপান বন্ধ কৰিলে এই মাত্ৰা ১০ শতাংশ বৃদ্ধি পাব। শৰীৰৰ ওজন কমালেও ভাল কলেষ্ট্ৰৰেলৰ মাত্ৰা বৃদ্ধি পায়। প্ৰতি ৬ পাউণ্ড শৰীৰৰ ওজন কমালে ১ মিলিগ্ৰাম/dl ভাল কলেষ্ট্ৰৰেল শৰীৰত জমা হয় বুলি প্ৰমান পোৱা গৈছে। ভাল কলেষ্ট্ৰৰেলযুক্ত আহাৰ গ্ৰ্হণ কৰিও শৰীৰৰ ওজন কমাব পৰা যায়।\nলিপ'প্ৰটিনৰ সহায়ত কোষলৈ অহা যোৱা কৰে। কম ঘনত্বৰ লিপ'প্ৰটিন বা এলডিএলক বেয়া কলেষ্ট্ৰৰেল বোলা হয়। বেছি ঘনত্বৰ লিপ'প্ৰটিন বা এইছডিএলক ভাল কলেষ্ট্ৰৰেল বোলা হয়।\nএই দুই ধৰণৰ লিপিডৰ লগতে ট্ৰাইগ্লিচাৰাইড আৰু Lp(a) কলেষ্ট্ৰৰেলে শৰীৰৰ মুঠ কলেষ্ট্ৰৰেলৰ পৰিমাণ নিৰূপিত কৰে। তেজ পৰীক্ষাৰ দ্বাৰা ইয়াৰ মাত্ৰা গম পোৱা যায়।\nতেজত বেছি পৰিমাণৰ এলডিএল (বেয়া) কলেষ্ট্ৰৰেল পৰি‌ৱাহিত হৈ থাকিলে, ই হৃদযন্ত্ৰ আৰু মগজুলৈ যোৱা ৰক্তবাহী ধমনীবোৰৰ ভিতৰৰ বেৰত জমা হৈ থাকিব পাৰে। এইবোৰে যদি লডা বান্ধি ধমনীৰ সৰু নলী বন্ধ কৰি পেলায়, হৃদযন্ত্ৰ বিকল বা ষ্ট্ৰ’ক হ'ব পাৰে।\nশৰীৰৰ তেজত থকা কলেষ্ট্ৰৰেলৰ চাৰিভাগৰ এক অংশৰ পৰা তিনি ভাগৰ এক অংশ কলেষ্ট্ৰৰেল বহন কৰে এইছডিএল য়ে। এইছডিএল কলেষ্ট্ৰৰেলক ভাল কলেষ্ট্ৰৰেল বুলি এই বাবেই কোৱা হয় যে ই হৃদযন্ত্ৰ বিকল হোৱাৰ পৰা ৰক্ষা কৰে বুলি ভবা হয়। এইছডিএল ৰ পৰিমাণ কমি গ’লে (৪০ মিলিগ্ৰাম/ dlৰ কম) হৃদৰোগৰ আশংকাও বাঢ়ি যায়।\nই এবিধ শৰীৰত উৎপন্ন হোৱা স্নেহ পদাৰ্থ। মেদ বহুলতা, অতি বেছি ওজন, কায়িক শ্ৰম নকৰা, ধূমপান, অধিক মদপান, আৰু অধিক পৰিমাণৰ কাৰ্বহাইড্ৰেট থকা খাদ্য খোৱা (মুঠ কেলৰি ৬০ শতাংশকৈ বেছি) আদি কাৰণত ট্ৰাইগ্লিচাৰাইডৰ মাত্ৰা বৃদ্ধি পাব পাৰে। যি ব্যক্তিৰ ট্ৰাইগ্লিচাৰাইডৰ মাত্ৰা বেছি সেই ব্যক্তিৰ দেহত মুঠ কলেষ্ট্ৰৰেলৰ পৰিমাণো বেছি থাকে। ইয়াৰ ফলত এলডিএল ৰ মাত্ৰা বেছি আৰু এইছডিএলৰ মাত্ৰা কমি যায়। হৃদৰোগ বা ডায়েবেটিছত ভোগা ৰোগীৰ বেছি সংখ্যকৰে ট্ৰাইগ্লিচাৰাইডৰ মাত্ৰা বেছি থাকে।\nএলডিএল ৰ জিনগত পৰিৱৰ্তনৰ ফলত এলপি(এ) ৰূপ লয়। Lp(a) ৰ মাত্ৰা বেছি হ’লে ধমনীত অতি সোনকালে চৰ্বীৰ স্তৰ জমা হোৱাৰ ভয় থাকে।\nপ্ৰতিবাৰ হৃদযন্ত্ৰই স্পন্দন কৰাৰ লগত ৰক্তবাহী নলীৰে তেজ পাম্প কৰি পঠিয়ায়। ফলত ৰক্তবাহী নলীবোৰৰ ওপৰত চাপ পৰে। স্বাস্থ্যৱান লোকৰ এই নলীবোৰ পেশীহাল আৰু স্থিতিস্থাপকতা থাকে। হৃদযন্ত্ৰই তেজ পাম্প কৰাৰ লগে লগে এইবোৰৰ প্ৰসাৰণ হয়। স্বাভাৱিক অৱস্থাত হৃদযন্ত্ৰই প্ৰতি মিনিটত ৬ৰ পৰা ৮০ বাৰ স্পন্দন কৰে। প্ৰতিবাৰ স্পন্দনৰ ফলত ৰক্তচাপ বৃদ্ধি পায় আৰু দুটা স্পন্দনৰ মাজত কমি যায়। এই ৰক্তচাপ মিনিটে প্ৰতি সলনি হয়-ব্যায়াম বা শুৱা আদিত। কিন্তু স্বাভাৱিকভাৱে এজন প্ৰাপ্তবয়স্ক লোকৰ অতি বেছি ১৩০/৮০ mm Hg থাকিব লাগে। ইয়াতকৈ অলপমান বেছি হ’লেই উচ্চৰক্ত চাপ হোৱা বুলি কোৱা হয়।\nউচ্চৰক্ত চাপৰ কোনো লক্ষণেই সাধাৰণতে দেখা পোৱা নাযায়। বহুক্ষেত্ৰত বহু লোকৰ বছৰৰ পাছত বছৰ ধৰি উচ্চৰক্ত চাপত ভোগে কিন্তু গমকেই নাপায়। ইয়াৰ লগত, উত্তেজিত হোৱা, নাৰ্ভাচ হোৱা বা উচ্চ প্ৰতিক্ৰিয়াশীল হোৱাৰ কোনো সম্পৰ্ক নাই। ধীৰ, স্থিৰ, শান্ত ব্যক্তিৰো উচ্চৰক্তচাপ থাকিব পাৰে। উচ্চৰক্তচাপ নিয়ন্ত্ৰণ নকৰিলে ষ্ট্ৰ’ক, হৃদযন্ত্ৰ বিকল, হৃদযন্ত্ৰ স্তব্ধ, কিডনী স্তব্ধ আদি হব পাৰে। এই সকলোবোৰেই মাৰাত্মক। সেইবাবেই উচ্চ ৰক্তচাপক নিৰৱ ঘাটক বোলা হয়।\nশৰীৰত কলেষ্ট্ৰৰেলৰ মাত্ৰা বেছি থাকিলে হৃদযন্ত্ৰ বিকল হোৱাৰ সম্ভাৱনা অধিক হৈ পৰে। তেজত অধিক পৰিমাণৰ কলেষ্ট্ৰৰেল থাকিলে ই ৰক্তবাহী ধমনীৰ ভিতৰৰ বেৰত জমা হৈ ডাঠ-টান আৱৰণৰ সৃষ্টি কৰে। ইয়াৰ ফলত ৰক্তবাহী নলীবোৰ ডাঠ, টান হয় আৰু স্থিতিস্থাপকতা কমি আহে। ইয়াৰ বাবে হৃদযন্ত্ৰলৈ তেজৰ প্ৰৱাহ লাহে লাহে কমি আহে আৰু কেতিয়াবা একেবাৰে বন্ধ হৈ যায়। এনে হ’লে এনজিনা বা বুকুৰ বিষ অনুভূত হয়। অতি কমকৈ তেজ প্ৰৱাহিত হোৱা বা একেবাৰেই বন্ধ হৈ গ’লে হৃদযন্ত্ৰ বিকল হয়। ডায়েবেটিছ থকা ৰোগীৰ উচ্চৰক্ত চাপ আৰু উচ্চ কলেষ্ট্ৰৰেল থাকিলে ষ্ট্ৰ’ক আৰু হৃদযন্ত্ৰ বিকল হোৱাৰ সম্ভাৱনা ১৬ গুণ বাঢ়ি যায়।


07.10.21 Morning Assame Murli Om Shanti BapDada Madhuban\nমৰমৰ সন্তানসকল – “বেয়া নুশুনিবা, এজন পিতাৰ পৰাই শুনিব লাগে, গৃহস্থ ব্যৱহাৰত থাকি পদুম ফুলৰ সমান হৈ থাকিব লাগে”\nকোনটো খেলক যথাৰ্থ ৰীতিৰে জানোঁতা সন্তানসকল কেতিয়াও বিমৰ্ষিত হ’ব নোৱাৰে?\nদুখ আৰু সুখ, ভক্তি আৰু জ্ঞানৰ যি খেলা চলে, ইয়াক যথাৰ্থ ৰীতিৰে জানোঁতাজন কেতিয়াও বিমৰ্ষিত নহয়। তোমালোকে জানা যে ভগৱানে কাকো দুখ নিদিয়ে, তেওঁ হ’ল দুখ হৰ্তা, সুখ কৰ্তা। যেতিয়া সকলো দুখী হৈ যায়, তেতিয়া দুখৰ পৰা মুক্ত কৰিবলৈ তেওঁ আহে।\nয়হ কৌন আজ আয়া চবেৰে… (এয়া পুৱাতে আজি কোন আহিল…)\nসন্তানসকলে কি শুনিলে? ভক্তিৰ গীত। ভক্তিক ইংৰাজীত ফিল’চপি (দৰ্শন) বুলি কয়। উপাধি পায় “ডাক্তৰ অফ্ ফিল’চপি”। এতিয়া ফিল’চপিতো (ভক্তিতো) সৰু বৰ সকলো মনুষ্যই জানে। যিকোনো লোককে সোধা - ঈশ্বৰ ক’ত থাকে, তেতিয়া সৰ্বব্যাপি বুলি কৈ দিব। এয়াও ফিল’চপি হ’ল নহয় জানো। এতিয়া শাস্ত্ৰৰ কোনো কথা পিতাই নুশুনায়। কোনো ভক্তকে জ্ঞানৰ সাগৰ বুলি নকয়। তেওঁলোকৰ জ্ঞানো নাই আৰু জ্ঞান সাগৰৰ সন্তানো নহয়। জ্ঞান সাগৰ পিতাক কোনেও নাজানে। নিজক তেওঁৰ সন্তান বুলিও নাভাবে। তেওঁলোক সকলোৱে ভক্তি কৰে ভগৱানক পাবলৈ। কিন্তু ভগৱানক নাজানে তেন্তে ভক্তিৰ পৰা কি লাভ হ’ব। বহুতেই “ডাক্তৰ অফ্ ফিল’চপি” এইটো উপাধি পাইছে চাগৈ, তেওঁলোকৰ বুদ্ধিততো এটাই কথা আছে যে ঈশ্বৰ সৰ্বব্যাপি। তাকেই ফিল’চপি বুলি ভাবে, ইয়াৰ কাৰণেই অৱনমিত হৈ আহিছে, ইয়াক কোৱা হয় ধৰ্ম গ্লানি। আমি কোনো মনুষ্যৰ সৈতে শাস্ত্ৰক লৈ কোনো বাদ-বিবাদ কৰিব নোৱাৰোঁ। আমি কোনো মনুষ্যৰ পৰা পঢ়া নাই বাকী সকলো মনুষ্যই মনুষ্যৰ পৰা পঢ়িছে। বেদ শাস্ত্ৰ আদি সকলো মনুষ্যৰ পৰাই পঢ়ে। ৰচনাও কৰিছে মনুষ্যই। তোমালোককতো এই জ্ঞান শুনাওঁতা এজনেই আত্মিক পিতা। তেওঁ এবাৰেই আহি বুজায়। এতিয়া আমি কোনো মনুষ্যৰ পৰা একো শিকিব নালাগে। তোমালোকে এতিয়া আধাত্মিক পিতাৰ পৰাহে শুনিব লাগে। শুনোঁতা হ’ল আত্মিক সন্তান, আত্মাসকল। সেয়া সকলো মনুষ্যই মনুষ্যক শুনায়। এয়া হ’ল আত্মিক পিতাৰ জ্ঞান। সেয়া হ’ল মনুষ্যৰ জ্ঞান। এই বাবাও (সাকাৰ) মনুষ্য নহয় জানো। কোৱা, আত্মিক পিতাই এওঁৰ দ্বাৰা শুনায়। আমি আত্মাসকলে শুনোঁ। আমি আত্মাসকলে আকৌ শৰীৰৰ দ্বাৰা আনক শুনাওঁ। এয়া হ’ল আত্মিক জ্ঞান। বাকী সকলো হ’ল পাৰ্থিৱ। ভক্তিত শৰীৰৰ পূজা কৰে। পিতাই কয় – তোমালোকে নিজক মনুষ্য বা ভক্ত বুলি নাভাবিবা। নিজক আত্মা বুলি বুজি মোক পিতাক স্মৰণ কৰা। তোমালোক আত্মাসকল ভাই ভাই হোৱা। গায়নো কৰা হৈছে আত্মা-পৰমাত্মা পৃথকে থাকিল বহুকাল… গতিকে আমি কোনো মনুষ্যৰ পৰা শুনিব নালাগে। কোনোবাই প্ৰশ্ন সুধিলে ক’বা – আমাৰ কোনো শাস্ত্ৰৰ জ্ঞান নাই। আমি তাক ফিল’চপি বুলি কওঁ অৰ্থাৎ ভক্তিমাৰ্গৰ জ্ঞান। সৎগতি দিয়াৰ জ্ঞান কেৱল এজন পিতাইহে দিয়ে। সকলোৰে সৎগতি দাতা বুলি এজনৰেই গায়ন কৰা হৈছে। গতিকে তোমালোক সন্তানসকলে কাৰো সৈতে তৰ্ক কৰিব নালাগে।\nপিতাই কয় - জ্ঞানৰ হৰ্তা-কৰ্তা, জ্ঞানৰ সাগৰ মই হওঁ। মই তোমালোকক কোনো শাস্ত্ৰ আদি নুশুনাওঁ। আমাৰ এয়া হৈছে আত্মিক জ্ঞান। বাকী সকলো হৈছে পাৰ্থিৱ জ্ঞান। সেই সৎসংগ আদি সকলো ভক্তিমাৰ্গৰ কাৰণে। এয়া আত্মিক পিতাই বহি আত্মাসকলক বুজায় সেইকাৰণে আত্ম-অভিমানী হ’বলৈ সন্তানসকলৰ পৰিশ্ৰম হয়। আমি আত্মাসকলে পিতাৰ পৰা উত্তৰাধিকাৰ লওঁ। পিতাৰ সন্তান নিশ্চয় পিতাৰ গাদীৰে উত্তৰাধিকাৰী হ’ব নহয় জানো। লক্ষ্মী-নাৰায়ণো দেহধাৰী। তেওঁলোকৰ সন্তানে শাৰীৰিক পিতাৰ পৰা উত্তৰাধিকাৰ পায়। এই কথাবোৰেই সুকীয়া। সত্যযুগতো পাৰ্থিৱ কথা হৈ যায়। তাত এইদৰে নকয় যে আত্মিক পিতাৰ পৰা উত্তৰাধিকাৰ পোৱা যায়। দেহ-অভিমান এৰিব লাগে। আমি আত্মা আৰু পিতাক স্মৰণ কৰিব লাগে। ভাৰতৰ এই প্ৰাচীন যোগৰেই গায়ন কৰা হৈছে। ‘য়াদ’ শব্দটি হিন্দী ভাষাৰ। গতিকে এই জ্ঞান তোমালোকক এতিয়া কোনে দিয়ে? এয়া কোনো মনুষ্যই নাজানে। জন্ম-জন্মান্তৰ মনুষ্যই মনুষ্যৰ সৈতে বাৰ্তালাপ কৰি আহিছে। এতিয়া আত্মিক পিতাই আত্মিক সন্তানসকলৰ সৈতে বাৰ্তালাপ কৰে। আত্মাই শুনায় সেয়েহে ইয়াক আত্মিক আধ্যাত্মিক জ্ঞান বুলি কোৱা হয়। গীতাকো তেওঁলোকে আধ্যাত্মিক জ্ঞান বুলি ভাবে, কিন্তু তাত নাম দেহধাৰী কৃষ্ণৰ দি দিছে। পিতাই কয় যে কোনো মনুষ্যৰ এই জ্ঞান থাকিব নোৱাৰে। যেতিয়াই কোনোবাই তোমালোকৰ সৈতে তৰ্কত লিপ্ত হয় তেতিয়া ক’বা, এয়া হৈছে তোমালোকৰ ভক্তিৰ জ্ঞান। মনুষ্যই ৰচনা কৰা শাস্ত্ৰৰ জ্ঞান। সত্য জ্ঞানতো একমাত্ৰ জ্ঞান সাগৰ পিতাৰহে আছে, তেওঁ স্বয়ং জ্ঞান দি আছে। তেওঁক পৰম পিতা বুলি কয়। পূজাও সেই নিৰাকাৰৰ কৰা হয়। যদি অন্য নিৰাকাৰীসকলৰ পূজা হয় তেন্তে তেওঁলোকো তেওঁৰ সন্তানেই হয়। মাটিৰ শালগ্ৰাম সাজি পূজা কৰে। ৰুদ্ৰ যজ্ঞ ৰচে। তোমালোকে জানা যে সেই পৰমপিতা পৰমাত্মা নিৰাকাৰী সৃষ্টিত থাকে। আমি আত্মাসকলো তাত থাকোঁ। সেই জ্ঞান সাগৰ আহি জ্ঞান শুনাই সকলোৰে সৎগতি কৰি দিয়ে। তেওঁ হৈছে বহু দূৰৈত থাকোঁতা পৰমপিতা পৰমাত্মা। সকলো আত্মা ভাইৰ ভূমিকা প্ৰাপ্ত হৈছে, যিয়ে আকৌ শৰীৰ ধাৰণ কৰি ভাই-ভনী হয়। সকলো আত্মা এজন পিতাৰ সন্তান। আত্মাই যেতিয়া শৰীৰ ধাৰণ কৰে তেতিয়া স্বৰ্গত সুখ, নৰকত দুখ পায়। এয়া কিয় হয়? বুজোৱা হয় – জ্ঞান আৰু ভক্তি। সেয়া হৈছে দিন, সেয়া হৈছে ৰাতি। জ্ঞানৰ পৰা সুখ, ভক্তিৰ পৰা দুখ, এইখন খেলা ৰচি থোৱা আছে। এনেকুৱা নহয় যে দুখ সুখ সকলো ভগৱানেই ৰচনা কৰে। ভগৱানক আহ্বানেই তেতিয়া কৰে যেতিয়া দুখ হয়। বুজি পায় যে তেওঁ সুখ দিওঁতা হয়। পুনৰ যেতিয়া সুখৰ সময় পূৰা হয় তেতিয়া পুনৰ ৰাৱণ5বিকাৰৰ কাৰণে দুখ আৰম্ভ হয়। এইখনেই খেল যাক যথাৰ্থ ৰীতিৰে বুজিব লাগে। ইয়াকেই আত্মিক জ্ঞান বুলি কোৱা হয়। বাকী সকলো হৈছে পাৰ্থিৱ জ্ঞান, সেয়া আমি শুনিব নিবিচাৰোঁ। আমি হুকুম পাইছোঁ – কেৱল মোৰ অৰ্থাৎ নিৰাকাৰ পিতাৰ পৰাই শুনিবা। পিতাই কয় - বেয়া নুশুনিবা… আমি একমাত্ৰ ভগৱানৰ পৰা শুনোঁ। তোমালোকে মনুষ্যৰ পৰা শুনা। ৰাতি-দিন পাৰ্থক্য আছে। ডাঙৰ ডাঙৰ বিদ্ধানসকলে শাস্ত্ৰ আদি পঢ়ে। সেয়াতো আমিও বহুত পঢ়িলোঁ। এতিয়া ভগৱানে কয় - তোমালোকে অনেক গুৰুৰ শৰণ ল’লা, এতিয়া তেওঁলোকক এৰা, মই যি শুনাওঁ সেয়া শুনা। ভগৱান হয়েই নিৰাকাৰ, তেওঁৰ নাম হৈছে শিৱ। এতিয়া আমি তেওঁৰ পৰা শুনি আছোঁ। পিতাই নিজেই নিজৰ পৰিচয় আৰু নিজৰ ৰচনাৰ আদি-মধ্য-অন্তৰ পৰিচয় দিয়ে। তেন্তে আকৌ আমি আপোনালোকৰ পৰা শাস্ত্ৰ আদিৰ কথা কিয় শুনিম! আমি আপোনালোকক আত্মিক জ্ঞান শুনাওঁ। শুনিব বিচাৰে যদি শুনক। বিবুদ্ধিত পৰাৰতো কোনো কথাই নাই। গোটেই জগতখন এফালে আৰু আনফালে তোমালোক কিমান কমসংখ্যক। পিতাই এতিয়া কয় - মোক স্মৰণ কৰা তেতিয়া তোমালোকৰ ওপৰত যি পাপৰ বোজা আছে সেয়া আঁতৰি যাব আৰু তোমালোক পৱিত্ৰ হৈ যাবা। যিসকল পৱিত্ৰ হ’ব তেওঁলোকেই পৱিত্ৰ সৃষ্টিৰ মালিক হ’ব। এতিয়া পুৰণি সৃষ্টিৰ পৰিৱৰ্তন হ’ব। কলিযুগৰ পাছত সত্যযুগ আহিব লাগে। সত্যযুগ হৈছে পাৱন সৃষ্টি। কলিযুগতেই মোক আহ্বান কৰে যে আহি পাৱন সৃষ্টি ৰচনা কৰক। সেয়েহে মই এতিয়া আহিছোঁ, মামেকম্ (কেৱল মোক; পৰমাত্মাক) স্মৰণ কৰা। এতিয়া সৃষ্টি পৰিৱৰ্তন হৈ আছে। এয়া অন্তিম জন্ম। এই পুৰণি সৃষ্টিত আসুৰি ৰাজ্য নাশ হৈ ৰাম ৰাজ্য স্থাপন হৈ আছে সেইকাৰণে এতিয়া অন্তিম জন্ম গৃহস্থ ব্যৱহাৰত থাকি কমল ফুলৰ সমান পৱিত্ৰ হোৱা। এইখন বিষয় সাগৰ নহয় জানো। কমল ফুল পানীৰ ওপৰত থাকে। গতিকে এতিয়া তোমালোক গৃহস্থ ব্যৱহাৰত থাকি কমল ফুলৰ সমান পৱিত্ৰ হোৱা। তোমালোক সন্তানসকলে জানা যে আমি বাদশ্বাহী স্থাপন কৰি আছোঁ। এতিয়া গোটেই সৃষ্টি সলনি হ’ব। সেই ধৰ্ম প্ৰতিষ্ঠাপকে কেৱল নিজৰ নিজৰ ধৰ্ম প্ৰতিষ্ঠা কৰে। প্ৰথমে তেওঁলোক পাৱন হয় পুনৰ পতিত হৈ যায়। সৎগুৰুতো এজনেই সৎগতি দাতা। মনুষ্যই গুৰুৰ শৰণ তেতিয়াই লয় যেতিয়া সৎগতিত যাব বিচাৰে। যেতিয়া পাপ বহুত হয় তেতিয়া আত্মিক পিতাই জ্ঞান শুনায়। ভক্তিৰ ফল জ্ঞান তোমালোকে ভগৱানৰ পৰা পোৱা। ভগৱানে কোনো ভক্তি নিশিকায়। তেওঁতো জ্ঞান দিয়ে। তেওঁ কয় – মামেকম্ স্মৰণ কৰা তেতিয়া তোমালোকৰ বিকৰ্ম বিনাশ হ’ব অন্য কোনো পাৱন হোৱাৰ মাৰ্গেই নাই। নতুন সৃষ্টিত সকলো স্বৰ্গবাসী আছিল। এতিয়া পুৰণি সৃষ্টিত সকলো নৰকবাসী সেইকাৰণে পিতাই কয় যে মই সকলোকে উদ্ধাৰ কৰিবলৈ আহোঁ। ময়েই আহি আত্মিক জ্ঞান দিওঁ। পিতাই নিজৰ পৰিচয় দি আছে। মই তোমালোকৰ পিতা হওঁ। এতিয়া এইখন হৈছে নৰক। নতুন সৃষ্টিক স্বৰ্গ বুলি কোৱা হয়। এনেকৈ কেনেকৈ ক’ব যে ইয়াতেই স্বৰ্গ নৰক, যাৰ বহুত ধন আছে তেওঁ স্বৰ্গত আছে। স্বৰ্গতো হয়েই নতুন সৃষ্টিত। ইয়াত স্বৰ্গ ক’ৰ পৰা আহিল, সেইকাৰণে আমি কোনো মনুষ্যৰ কথা নুশুনোঁ। পিতাই কয় - তোমালোক তমোপ্ৰধানৰ পৰা সতোপ্ৰধান হ’ব লাগে সেয়েহে মামেকম্ স্মৰণ কৰা। গোটেই দিন বুদ্ধিত এইটো জ্ঞান থাকিব লাগে। ভাল বাৰু!\n(1) এজন পিতাৰ পৰাই আত্মিক কথা শুনিব লাগে। কাৰো লগত অন্য কথাৰ বাদ-বিবাদ কৰিব নালাগে।\n(2) দেহী-অভিমানী হোৱাৰ পৰিশ্ৰম কৰিব লাগে। সতোপ্ৰধান হ’বৰ কাৰণে এজন পিতাৰ স্মৃতিত থাকিব লাগে।\nপিতাৰ হাত আৰু সান্নিধ্যৰ স্মৃতিৰে কঠিনক সহজ কৰোঁতা দুশ্চিন্তা মুক্ত বা নিচিন্ত হোৱা\nযিদৰে কোনো জ্যেষ্ঠজনৰ হাতত হাত থাকিলে তেতিয়া স্থিতি দুশ্চিন্তা মুক্ত বা নিচিন্ত হৈ থাকে। এইদৰে প্ৰতিটো কর্মত এনেকৈয়ে বুজিব লাগে যে বাপদাদা মোৰ লগতো আছে আৰু আমাৰ এই অলৌকিক জীৱনৰ হাত তেওঁৰ হাতত আছে অৰ্থাৎ জীৱন তেওঁৰ ওচৰত সমৰ্পিত, তেতিয়া দায়িত্বও তেওঁৰ হৈ যায়। সকলো বোজা পিতাৰ ওপৰত ৰাখি নিজক পাতল (বোজা মুক্ত) কৰি দিয়া। বোজা আঁতৰোৱাৰ বা কঠিনক সহজ কৰাৰ সাধনেই হৈছে - পিতাৰ হাত আৰু সান্নিধ্য।\nপুৰুষাৰ্থত সত্যতা থাকিলে তেতিয়া বাপদাদাৰ অতিৰিক্ত সহায়ৰ অনুভৱ কৰিবা।\nমাতেশ্বৰী জীৰ অমূল্য মহাবাক্য\n(1) "জ্ঞান, যোগ আৰু দৈৱীগুণৰ ধাৰণা হৈছে জীৱনৰ আধাৰ"\nএইটোতো নিজৰ নিশ্চয় আছে যে পৰমপিতা পৰমাত্মাৰ দ্বাৰা আমি জ্ঞান পাই আছোঁ, এই জ্ঞানত মুখ্য তিনিটা পইণ্ট আছে যাৰ বাবে নিজে পূৰা পুৰুষাৰ্থ কৰাৰ প্ৰতি ধ্যান দিব লাগে। ইয়াত প্ৰথমতে হৈছে - যোগ অথবা ঈশ্বৰীয় নিৰন্তৰ স্মৃতি, যাৰ দ্বাৰা বিকৰ্মৰ বিনাশ হয়। দ্বিতীয়তে হৈছে - জ্ঞান মানে এই গোটেই ব্ৰহ্মাণ্ড, সৃষ্টিৰ আদি-মধ্য-অন্ত কেনেকৈ হয়, যেতিয়া এই জ্ঞান থাকিব তেতিয়াহে এই জীৱনত বাস্তৱিক পৰিৱৰ্তন আহিব পাৰে আৰু আমি ভৱিষ্যতৰ প্ৰালব্ধ ভালকৈ গঢ়িব পাৰোঁ। তৃতীয় পইণ্ট হৈছে – যোগ্যতা গতিকে আমি সৰ্বগুণ সম্পন্ন, 16 কলা সম্পূৰ্ণ অৱশ্যে হ’ব লাগে তেতিয়াহে দেৱতা হ’ব পাৰিম। সেয়েহে নিজে চলোঁতে-ফুৰোঁতে, খাওঁতে-লওঁতে এই তিনিওটা পইণ্টৰ প্ৰতি ধ্যান দিয়াতো জৰুৰী। এই এটা জন্মতে জ্ঞান বল, যোগ বল আৰু দৈৱী গুণৰ ধাৰণা কৰা হয়। তিনিওটাৰ পৰস্পৰ সম্পৰ্ক আছে - জ্ঞান অবিহনে যোগযুক্ত হ’ব নোৱাৰে আৰু যোগ অবিহনে দৈৱী গুণৰ ধাৰণা নহয়, এই তিনিওটা পইণ্টৰ ওপৰতে গোটেই জীৱনৰ আধাৰ, তেতিয়াহে বিকৰ্মৰ হিচাপ সমাপ্ত হৈ ভাল কর্ম হয়। ইয়াকে ঈশ্বৰীয় জীৱন বুলি কোৱা হয়।\n(2) "ভাৰতৰ প্ৰাচীন যোগ পৰমাত্মাৰ দ্বাৰা শিকোৱা হৈছে"\nআমাৰ এই ঈশ্বৰীয় যোগ ভাৰতত প্ৰাচীন যোগ নামেৰে প্ৰসিদ্ধ। এই যোগক অবিনাশী যোগ বুলি কিয় কোৱা হয়? কিয়নো অবিনাশী পৰমপিতা পৰমাত্মাৰ দ্বাৰা শিকোৱা হৈছে। যদিও অন্য মনুষ্য আত্মায়ো যোগ শিকায় সেয়েহে যোগাশ্ৰম আদিবোৰ খুলি থাকে কিন্তু তেওঁলোকে প্ৰাচীন যোগ শিকাব নোৱাৰে। যদিহে এনেকুৱা যোগ হয় তেন্তে সেই বল ক’ত! ভাৰত দিনে-প্ৰতিদিনে নিৰ্বল হৈ গৈ থাকে ইয়াৰ দ্বাৰা সিদ্ধ হয় যে সেই যোগ অবিনাশী যোগ নহয়, যাৰ সৈতে যোগযুক্ত হ’ব লাগে তেওঁ নিজেহে শিকাব পাৰে। বাকী অন্যৰ সৈতেতো যোগযুক্ত হ’বই নালাগে তেন্তে আকৌ শিকাব কেনেকৈ? এয়াতো স্বয়ং পৰমাত্মাইহে কাৰ্য কৰিব পাৰে, তেওঁহে আমাক পূৰা ভেদ (ৰহস্য) শুনাব পাৰে। বাকীতো সকলোফালে কৈ থাকে, আমি যোগ শিকাম। এয়াতো আমি জানো যে সঁচা যোগতো কেৱল পৰমাত্মাইহে শিকাই সূৰ্যবংশী ৰাজবংশ বা দৈৱী ৰাজ্য স্থাপন কৰে। এতিয়া সেই প্ৰাচীন যোগ পৰমাত্মাই কল্পই কল্পই আহি আমাক শিকায়। তেওঁ কয় - হে আত্মা মোৰ অৰ্থাৎ পৰমাত্মাৰ সৈতে নিৰন্তৰ যোগযুক্ত হৈ থাকা তেতিয়া তোমালোকৰ পাপ নষ্ট হৈ যাব। বাৰু। ওঁম্ শান্তি।


“যৌন নিৰ্যাতন তথা হিংসাৰ” ভিডিঅ’ প্ৰচাৰ কৰা অনলাইন পৰ্ণ ছাইটৰ পৰা শিশুলৈ বিপদ! কেনেকৈ জানিব এই বিষয়ে?|children-may-have-easy-access-to-possible-sex-abuse-videos-on-porn-sites-study-warns-know-about-this– News18 Assam\n“যৌন নিৰ্যাতন তথা হিংসাৰ” ভিডিঅ’ প্ৰচাৰ কৰা অনলাইন পৰ্ণ ছাইটৰ পৰা শিশুলৈ বিপদ! কেনেকৈ জানিব এই বিষয়ে?\nএটা অধ্যয়নত দেখা গৈছে যে শিশুসকলে পৰ্ণহাবৰ দৰে প্ৰাপ্তবয়স্ক ছাইটত হিংসাত্মক সমলৰ লগতে যৌন নিৰ্যাতনৰ ভিডিঅ' বিচাৰি পোৱাৰ সম্ভাৱনা থাকে ৷ যদিও তেওঁলোকক এনে কৰাত বাধা দিয়াৰ প্ৰণালী আছে।\nডাৰহাম বিশ্ববিদ্যালয়ৰ দ্বাৰা কৰা এক অধ্যয়নত প্ৰকাশ পাইছে যে পৰ্ণহাবকে ধৰি বহুতো প্ৰাপ্তবয়স্ক ছাইটে শিশুসকলক বয়সৰ কোনো পৰীক্ষা নকৰাকৈয়ে যৌন হিংসা আৰু নিৰ্যাতনৰ দৰে কিছু যৌন ভিডিঅ' দেখুৱায় । বহু মানুহে পোনপটীয়াকৈ এনেধৰণৰ ৱেবচাইটৰ পেজলৈ গৈছিল য’ত তেওঁলোকে এনেধৰণৰ কাৰ্যৰ ভিডিঅ' ভৰি থকা দেখিবলৈ পাইছিল।\nMirrorৰ এক প্ৰতিবেদন অনুসৰি, এই গৱেষণা হৈছে এনে ধৰণৰ সৰ্ববৃহৎ অধ্যয়নবোৰৰ ভিতৰত এটা । গৱেষকসকলে পৰ্ণহাব(Pornhub) আৰু এক্সভিডিঅ'ছ(Xvideos)ৰ হোমপেজত প্ৰায় ১,৩১,৭৩৮ টা ভিডিঅ' বিবেচনা কৰিছিল । ইয়াৰ প্ৰতিবেদনত লাভ কৰা গৈছে যে হোমপেজত থকা ৮ টা ভিডিঅ'ৰ ভিতৰত ১ টা ভিডিঅ’তে যৌন হিংসাৰ কাৰ্য প্ৰদৰ্শন কৰা হৈছিল আৰু অসন্মতিপূৰ্ণ যেন লাগিছিল। কেৱল সেয়াই নহয়, বহু ভিডিঅ'ত এনে চৰিত্ৰ আছিল যিসকল নিচাযুক্ত বা অতি কম বয়সৰ আছিল ।লগতে ভিডিঅ'বোৰত গ্ৰোপড(Groped),বলপূৰ্বক যৌন সম্পৰ্ক(Forced Sex)'ৰ দৰে কী ৱৰ্ড(Keywords)ৰ সৈতে টেগ কৰা হৈছিল ৷ এই ভিডিঅ'সমূহত হিংসাত্মক কাৰ্যৰ পৰামৰ্শ দিয়া হৈছিল ।\nইপিনে অধ্যয়নটো সম্পাদন কৰা গৱেষকসকলে ২০১৭-১৮ বৰ্ষৰ ভিতৰত ৬ মাহৰ বাবে এই ৱেবছাইটবোৰৰ হোমপেজৰ প্ৰতি ঘণ্টাৰ স্ক্ৰীণশ্বট সংগ্ৰহ কৰিছিল ।\nগৱেষণাটোৰ সহ-লেখক ডাৰহাম বিশ্ববিদ্যালয়ৰ অধ্যাপক ক্লেয়াৰ মেকগ্লিন কিউচিয়ে এই সম্পৰ্কে কৈছিল যে, প্ৰথম ব্যৱহাৰকাৰীসকলৰ বাবে এই প্ৰাপ্তবয়স্ক ৱেবছাইটবোৰে বাছনি কৰা সমলসমূহৰ বহু সমস্যা আছে । তেওঁ কৈছিল যে অধ্যয়নটোৰ ফলাফলবোৰে মূলসুঁতিৰ পৰ্ণ ৱেবছাইটবোৰত সহজে আৰু মুক্তভাৱে উপলব্ধ অপৰাধমূলক সমলৰ পৰিমাণৰ লগতে নিয়ামক প্ৰণালী আৰু ব্যৱহাৰত ইয়াৰ দক্ষতা সম্পৰ্কে ভিন্ন প্ৰশ্নৰ অৱতাৰণা কৰিছিল ৷\nএই গৱেষণাৰ অন্তত পৰ্ণহাব(Pornhub) আৰু এক্সভিডিঅ'(Xvideos)এ কয় যে তেওঁলোকৰ প্লেটফৰ্মত যৌন হিংসাৰ ভিডিঅ'বোৰ নিষিদ্ধ কৰা হৈছে । লগতে নিজকে প্ৰতিৰক্ষা প্ৰদান কৰিবলৈ গৈ পৰ্ণহাবে গৱেষণাটোত ব্যৱহৃত পদ্ধতিত ত্ৰুটিপূৰ্ণ বুলিহে উল্লেখ কৰে ৷ পৰ্ণ হাবৰ মতে এই গৱেষণাই সন্মতিপূৰ্ণ কিংক আৰু যৌন হিংসাৰ মাজত মৌলিক পাৰ্থক্য সৃষ্টি কৰাত ব্যৰ্থ হৈছে ।\nআনহাতে এক্সভিডিঅ'(Xvideos)য়েও গৱেষণাৰ প্ৰতিবেদনৰ ওপৰত প্ৰতিক্ৰিয়া প্ৰকাশ কৰাৰ লগতে গৱেষণাৰ দাবীবোৰক অস্বীকাৰ কৰে । এক বিবৃতিত Xvideos প্লেটফৰ্মে কয়, "আমি অবৈধ সমল আপলোড কৰাটো নিষিদ্ধ কৰিছো, আমাৰ দৃষ্টি আকৰ্ষণ কৰিলে সম্ভাৱ্য অবৈধ সমল আঁতৰ কৰো আৰু উপযুক্ত ক্ষেত্ৰত আইন প্ৰৱৰ্তনকাৰীৰ সৈতে কাম কৰো।"\nইয়াৰ বিপৰীতে আন বহু স্বতন্ত্ৰ প্ৰতিবেদনেও এই ৱেবচাইটসমূহৰ ভিডিঅ' ব্যৱহাৰৰ আৰ্হিৰ ওপৰত প্ৰশ্ন উত্থাপন কৰিছে। কিশোৰসহ বহুত যুৱক-যুৱতীয়ে দাবী কৰিছিল যে প্লেটফৰ্মত থকা এই ভিডিঅ'বোৰৰ বহুতেই বিচলিতে কৰে তেওঁলোকক ।\nFirst published: April 6, 2021, 6:40 PM IST


Diclogesic in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Diclogesic ar byavahar, ppali, parshwakriya, upkaar, kriya-pratikriya aaru satarkatabani\nसामग्री / साल्ट: Diclofenac Paracetamol\nDiclogesic के प्रकार चुनें\nDiclogesic 50 Mg/500 Mg Tablet Er - ₹28 (₹36, 22% छूट)\nDiclogesic Gel - ₹72 (₹90, 20% छूट)\nDiclogesic ৰ মূল্য আৰু পেকৰ চাইজ - Diclogesic Price and Pack Size in Assamese - Diclogesic ar mulya aaru pakor size\nDiclogesic 50 Mg/500 Mg Tablet Er ₹28.0 दवा खरीदें\nDiclogesic की जानकारी\nDiclogesic ৰ লাভ আৰু ব্যৱহাৰসমূহ- Diclogesic Benefits & Uses in Assamese- Diclogesic ar laabh aaru byavaharsamuh\nDiclogesic ৰ পালি আৰু সেয়া কেনেদৰে ল'ব- Diclogesic Dosage & How to Take in Assamese - Diclogesic ar paali aaru xeya kenedore lobo\nDiclogesic ৰ পাৰ্শ্চক্ৰিয়াসমূহ- Diclogesic Side Effects in Assamese- Diclogesic ar parshwakriyasamuh\nDiclogesic সংক্ৰান্ত সতৰ্কতাবাণীসমূহ- Diclogesic Related Warnings in Assamese- Diclogesic xonkranta xatarkatabanisamuh\nঅইন দৰৱৰ সৈতে Diclogesicৰ গুৰুতৰ ক্ৰিয়া-প্ৰতিক্ৰিয়া- Severe Interaction of Diclogesic with Other Drugs in Assamese- Oinor xoite Diclogesic ar gurutor kriya-pratikriya\nDiclogesic মতভেদসমূহ- Diclogesic Contraindications in Assamese- Diclogesic nishedhsamuh\nDiclogesic ৰ বিষয়ে সততে সোধা প্ৰশ্নসমূহ- Frequently asked Questions about Diclogesic in Assamese- Diclogesic ar bikhoye satate xodha prashnasamuh\nখাদ্য আৰু মদৰ সৈতে Diclogesic ক্ৰিয়া-প্ৰতিক্ৰিয়া- Diclogesic Interactions with Food and Alcohol in Assamese- khadya aaru modor xoite Diclogesic kriya-pratikriya\nDiclogesic ৰ লাভ আৰু ব্যৱহাৰসমূহ - Diclogesic Benefits & Uses in Assamese - Diclogesic ar laabh aaru byavaharsamuh\nDiclogesic তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDiclogesic ৰ পালি আৰু সেয়া কেনেদৰে ল'ব - Diclogesic Dosage & How to Take in Assamese - Diclogesic ar paali aaru xeya kenedore lobo\nDiclogesic-ৰ উপাদানসমূহ - Diclogesic Active Ingredients in Assamese - Diclogesic-ar upadaansamuh\nDiclogesic ৰ পাৰ্শ্চক্ৰিয়াসমূহ - Diclogesic Side Effects in Assamese - Diclogesic ar parshwakriyasamuh\nগৱেষণাৰ ভিত্তিত, Diclogesic ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nपेट दर्द translation missing: as.common\nत्वचा पर चकत्ते translation missing: as.common (और पढ़ें - त्वचा पर चकत्तों के घरेलू उपाय)\nएनीमिया translation missing: as.rare (और पढ़ें - एनीमिया के घरेलू उपाय)\nथकान translation missing: as.common\nDiclogesic সংক্ৰান্ত সতৰ্কতাবাণীসমূহ - Diclogesic Related Warnings in Assamese - Diclogesic xonkranta xatarkatabanisamuh\nDiclogesic-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDiclogesic গৰ্ভৱতী মহিলাৰ বাবে সুৰক্ষিত।\nDiclogesic-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDiclogesicস্তন্যপায়ী মহিলাৰ বাবে সুৰক্ষিত।\nবৃক্কত Diclogesic কি প্ৰভাৱ দেখা গৈছে?\nDiclogesicৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Diclogesic কি প্ৰভাৱ দেখা গৈছে?\nDiclogesicৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Diclogesic ৰ কি প্ৰভাৱ দেখা গৈছে?\nহৃদয় ৰ বাবে Diclogesic কেতিয়াবাহে ক্ষতিকাৰক।\nঅইন দৰৱৰ সৈতে Diclogesicৰ গুৰুতৰ ক্ৰিয়া-প্ৰতিক্ৰিয়া - Severe Interaction of Diclogesic with Other Drugs in Assamese - Oinor xoite Diclogesic ar gurutor kriya-pratikriya\nDiclogesic তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDiclogesic মতভেদসমূহ - Diclogesic Contraindications in Assamese - Diclogesic nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Diclogesic লোৱা অনুচিত যাতে -\nDiclogesic ৰ বিষয়ে সততে সোধা প্ৰশ্নসমূহ - Frequently asked Questions about Diclogesic in Assamese - Diclogesic ar bikhoye satate xodha prashnasamuh\nএই Diclogesic-এ অভ্য়াস বা নিচাৰ সৃষ্টি কৰে নেকি?\nDiclogesicৰে অভ্যাস গঠনৰ কোনো কথাৰ প্ৰতিবেদন পোৱা নাই।\nDiclogesic আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, চিকিত্সা পৰামৰ্শ অনুসাৰেহে Diclogesic লওক।\nনহয়, মানসিক ৰোগৰ চিকিত্সাৰ ক্ষেত্ৰত Diclogesic ব্যৱহৃত নহয়।\nখাদ্য আৰু মদৰ সৈতে Diclogesic ক্ৰিয়া-প্ৰতিক্ৰিয়া - Diclogesic Interactions with Food and Alcohol in Assamese - khadya aaru modor xoite Diclogesic kriya-pratikriya\nখাদ্য আৰু Diclogesicৰ ক্ৰিয়া-প্ৰতিক্ৰিয়া\nDiclogesic আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Diclogesicৰ মাজৰ প্ৰতিক্ৰিয়া\nমদ আৰু Diclogesic একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nसामग्री 10 Tablet Ers(S)\nDiclogesic ৰ অনুকল্প - Substitutes for Diclogesic in Assamese\nOxalgin Dp 37\nDiclonova P 13\nDiclopil Plus 3\nDicloran A 78\nDicloril Plus 12\nDicloson Plus 16\nDiclogesic के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Diclogesic লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Diclogesic ব্যৱহাৰ কৰিছিল নেকি?\nআপুনি কিমান পৰিমাণে Diclogesic সেৱন কৰিছিল?\nআপুনি Diclogesic ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Diclogesic সেৱন কৰে?


man-arrested-for-selling-cow-urine-dung-as-anti-covid-drug– News18 Assam\n৫০০ টকা, ৫০০ টকা! গাখীৰৰ ব্যৱসায়ীয়ে ক’ৰোণা ভাইৰাছৰ প্ৰতিষেধক বুলি বিক্ৰী কৰি আছিল গৰুৰ গোবৰ আৰু গো–মুত্ৰ, তাৰ পিছত...\nUpdated:March 18, 2020, 1:03 PM IST\nধৰ্মীয় আবেগ দেখুৱাই ক’ৰোণা ভাইৰাছৰ প্ৰতিষেধক বুলি গৰুৰ গোবৰ আৰু গো মুত্ৰ বিক্ৰী কৰি থাকোতেই আৰক্ষীয়ে কৰিলে গ্ৰেপ্তাৰ।\nLast Updated: March 18, 2020, 1:03 PM IST\nদেশত এতিয়া ক’ৰোণা ভাইৰাছৰ সন্ত্ৰাস। প্ৰতিদিনে দেশত বৃদ্ধি পাইছে ক’ৰোণা ভাইৰাছত আক্ৰান্তৰ সংখ্যা। একাংশই ধৰ্মীয় আবেগৰ বশৱৰ্তী হৈ ক’ৰোণা ভাইৰাছ হোৱাৰ বিভিন্ন কাৰণো ব্যাখ্যা কৰিছে , আনকি কিছু সংখ্যকে গৰুৰ গোবৰ আৰু গো মুত্ৰক ক’ৰোণা ভাইৰাছৰ প্ৰতিষেধক বুলি দাবী কৰাও দেখা গৈছে।\nমঙলবাৰে ক’ৰোণা ভাইৰাছৰ প্ৰতিষেধক বুলি গো–মুত্ৰ আৰু গোবৰ বিক্ৰী কৰি থাকোতেই এজন গাখীৰৰ ব্যৱসায়ীক গ্ৰেপ্তাৰ কৰে আৰক্ষীয়ে। ঘটনাটো সংঘটিত হৈছে পশ্চিমবংগৰ হোগলী জিলাত।\nবিভিন্ন ভয় দেখুৱাই মাবুদ আলী নামৰ গাখীৰৰ ব্যৱসায়ীজনে বিক্ৰী কৰিছিল গৰুৰ গোবৰ আৰু মুত্ৰ। ব্যৱসায়ীজনে সোমবাৰৰ পৰাই প্ৰতিকেজি গোবৰত ৫০০ টকা আৰু প্ৰতি লিটাৰ গো মুত্ৰত ৫০০ টকাকৈ বিক্ৰী কৰি আছিল। আৰক্ষীয়ে গ্ৰেপ্তাৰ কৰাৰ পিছতে মাবুদ আলীয়ে কয় যে, হিন্দু মহাসভাৰ পৰা পোৱা অনুপ্ৰেৰণাৰ চিন স্বৰূপে বিক্ৰী কৰিছিল গোবৰ আৰু গো–মুত্ৰ।\nFirst published: March 18, 2020, 1:03 PM IST\nভাইৰেল হোৱা তৰুণ গগৈৰ আৰু কেইখনমান বিৰল আলোকচিত্ৰ\n১ জানুৱাৰীৰ পৰা এই কাম নকৰিলে মোবাইল ফোনেৰে কৰিব নোৱাৰিব ক’ল!\n৩ দিনত ২০০০ টকালৈকে সস্তা হ’ল সোণ, অতি শীঘ্ৰেই আৰু কমিব পাৰে দাম!\nধৰ্ষণৰ অপচেষ্টা কৰা মছজিদৰ ইমামক হত্যা যুৱতীৰ, আদালতে যুৱতীক বিহিলে যাবজ্জীৱন কাৰাদণ্ড\nপ্ৰসিদ্ধ ফুটবলাৰ ডিয়েগ’ মাৰাডোনাৰ দেহাৱসান\nডাঙৰ খবৰ! কোৰোণাৰ ভেকচিন বজাৰলৈ নহা পৰ্যন্ত বন্ধ থাকিব স্কুল...\nতৰুণ গগৈৰ অন্ত্যেষ্টিক্ৰিয়াঃ কাইলৈ বহু কেইটা পথত থাকিব No Entry! মহানগৰ আৰক্ষীয়ে জাৰি কৰিলে পথ নিৰ্দেশনা\nধৰ্ষণৰ অপচেষ্টা কৰা মছজিদৰ ইমামক হত্যা যুৱতীৰ\nতৰুণ গগৈৰ অন্ত্যেষ্টিক্ৰিয়াঃ কাইলৈ বহু কেইটা পথত থাকিব No Entry!\nতৰুণ গগৈৰ অন্ত্যেষ্টিক্ৰিয়া: কাইলৈ দিনটো অৰ্ধছুটী ঘোষণা ৰাজ্য চৰকাৰৰ


আয়ুৰ্বেদ অনুসৰি কৰোনাৰ দ্বিতীয় ঢৌৰ পৰা ৰক্ষা পাবলৈ কি কৰিব জানো আহক | Ayurvedic measures for self care during COVID 19 crisis - Dimpu Baruah\nHome HEALTH TIPS আয়ুৰ্বেদ অনুসৰি কৰোনাৰ দ্বিতীয় ঢৌৰ পৰা ৰক্ষা পাবলৈ কি কৰিব জানো আহক | Ayurvedic measures for self care during COVID 19 crisis\nআয়ুৰ্বেদ অনুসৰি কৰোনাৰ দ্বিতীয় ঢৌৰ পৰা ৰক্ষা পাবলৈ কি কৰিব জানো আহক | Ayurvedic measures for self care during COVID 19 crisis\nDATA ONE April 22, 2021 HEALTH TIPS,\nAyurvedic Self-care guidelines during COVID 19\nকৰোনাৰ দ্বিতীয়তো ঢৌ যোৱা বছৰৰ কৰোনাতকৈ অধিক মাৰাত্মক, এইয়া বিশেষজ্ঞসকলে কোৱা কথাই নহয় লগতে আমি নিজেও ইয়াক অনুভৱ কৰিবলৈ সক্ষম হৈছো । নতুন পৰিৱৰ্তনৰ পিছত ভাইৰাছটো আগতকৈ অধিক বিপদজনক হৈ পৰিছে। ইয়াৰ ফলত সংক্ৰমণৰ হাৰও স্থিৰভাৱে বৃদ্ধি পাইছে। এনে পৰিস্থিতিত, যিসকলৰ এতিয়ালৈকে কৰোনা হোৱা নাই তেওঁলোকে কেনেদৰে ইয়াৰ পৰা অধিক সুৰক্ষিত থাকিব লাগে তাৰেই সন্ধানত আছে ।\nযদি আপুনিও আপোনাৰ সুৰক্ষাৰ বিষয়েও চিন্তিত, তেন্তে আাজি আমি আপোনাৰ বাবে কিছু পৰামৰ্শ লৈ আহিছোঁ। আপোনাৰ ৰোগ প্ৰতিৰোধ ক্ষমতা বৃদ্ধি কৰিবলৈ আপুনি গ্ৰহণ কৰিব পৰা কিছুমান উপায়ৰ বিষয়ে আজি আমি জনাম। এনে কিছুমান বস্তু সেৱন কৰাৰ বিষয়ে জনাম যিয়ে ভাইৰাছৰ পৰা ৰক্ষা আৰু যুঁজ দিয়া দুয়োটাৰ সামৰ্থ্য বৃদ্ধি কৰিব পাৰে।\nCOVID 19 Ayurvedic Tips\nআয়ুৰ্বেদিক চিকিৎসক অখিলেশ শৰ্মাৰ টিপচ অনুসৰি -\n1. আপুনি ঘৰৰ বাহিৰলৈ গৈ ঔষধ আনিব নালাগে, আপুনি আপোনাৰ ঘৰৰ পাকঘৰতেই থকা হালধি, জালুক, ডালচেনি, অশ্বগন্ধা, আমৈ লতা, তুলসী আদিৰ দৰে বস্তু গ্ৰহণ কৰি আপোনাৰ ৰোগ প্ৰতিৰোধ ক্ষমতা বৃদ্ধি কৰিব পাৰে।\n2. এই সকলোবোৰ বস্তুৰ ভিতৰত হালধি অত্যন্ত গুৰুত্বপূৰ্ণ আৰু কাৰ্যকৰী। হালধি-গাখীৰ খোৱাটোৱে কেৱল ৰোগ প্ৰতিৰোধ ক্ষমতা কৰাই নহয়, ই কৰোনাৰ দ্বিতীয় ঢৌৰ ক্ষেত্ৰতো অতি গুৰুত্বপূৰ্ণ। কিয়নো মিউটেন্ট ভাইৰাছে হাঁওফাঁও দুৰ্বল কৰি তুলিছে আৰু তেনে অৱস্থান হালধি-গাখীৰ আৰু গৰম পানী-হালধি সেৱনে হাঁওফাঁওৰ সংক্ৰমণ প্ৰতিহত কৰে। আপুনি যদি কেৱল হালধি-গাখীৰ খাব নোৱাৰে তেন্তে তাত চফ বা ইলাচী যোগ দি সহজে খাব পাৰে।\n3.যদি আপুনি বজাৰলৈ যায় তেন্তে বজাৰত সহজে উপলব্ধ Shadbindu Oil দৰে আয়ুৰ্বেদিক তেল নাকত লগালে ৰোগ প্ৰতিৰোধ ক্ষমতা বৃদ্ধি পায়। কিন্তু সাম্প্ৰতিক পৰিস্থিতিৰ পৰিপ্ৰেক্ষিতত যদি আপুনি বজাৰলৈ যাব নিবিচাৰে তেন্তে তিলৰ তেলত অলপ হালধি যোগ কৰি সেৱন কৰিব পাৰে।\n4. ইয়াৰ লগতে সেউজীয়া শাক পাচলি যেনে লাও, জিকা, পালেং শাক আৰু মগু ডালি আপোনাৰ দৈনন্দিন জীৱনৰ আহাৰৰ অংশ বনাওক।\n5. যোৱা বছৰ কৰোনাৰ সময়ত আয়ুষ মন্ত্ৰালয়ে কৰণাৰ পৰা বাচিবলৈ কাঢ়া পান কৰাৰ পৰামৰ্শ দিছিল। ইয়াৰ নিয়মীয়া ব্যৱহাৰে আপোনাৰ ৰোগ প্ৰতিৰোধ ক্ষমতা বৃদ্ধি কৰিব পাৰে। 1 ডাঙৰ কাপ পানীত জালুক, ডালচেনি, লং, ইলাচী, জেষ্ঠমধু, অলপ আদা , এক চিমুটি হালধিৰে উতলাই সহজে কাঢ়া তৈয়াৰ কৰিব পাৰি।\n6. কৰোনা ভাইৰাছ পৰিহাৰ কৰিবলৈ আমি আমাৰ হাঁওফাঁওটোও শক্তিশালী কৰি ৰখাটো গুৰুত্বপূৰ্ণ। কিয়নো দেখা গৈছে যে অক্সিজেনৰ স্তৰ কম হ'লে ৰোগীক বচোৱা কঠিন হৈ পৰে। সেয়েহে ৰোগ প্ৰতিৰোধ ক্ষমতা বৃদ্ধি কৰাৰ বাবে খোৱা-বোৱা কৰাৰ উপৰিও, চিকিৎসকসকলে প্ৰাণায়াম আৰু উশাহ-নিশাহৰ ব্যায়াম কৰাৰ পৰামৰ্শ দিয়ে।\nএইয়া আছিল আয়ুৰ্বেদিক চিকিৎসকসকলৰ পৰা পোৱা পৰামৰ্শ আছিল। কিন্তু কেৱল উন্নত ৰোগ প্ৰতিৰোধ ক্ষমতা থাকিলেই কৰোনা নহব তেনে কথা নহয় । দিল্লীৰ এখন কোভিড চিকিৎসালয়ত কাম কৰা ডাঃ ৰেণুকাৰ মতে, আহিবলগীয়া সময়বোৰ অতি সংবেদনশীল। এনে পৰিস্থিতিত, সকলোৱে মুখত মাস্ক পৰিধান কৰাৰ পৰা হাত ধোৱা আৰু সামাজিক দূৰত্ব আদি প্ৰটোকলবোৰ গুৰুত্বসহকাৰে অনুসৰণ কৰিব লাগিব ।\nWritten by DATA ONE at April 22, 2021


প্ৰাগ চিনে বঁটা ২০১৪ - অসমীয়া ৱিকিপিডিয়া\n২২ মাৰ্চ, ২০১৪\nএন জি ভি ইণ্ডোৰ ষ্টেডিয়াম, বেংগালুৰু\nৰাগ - দ্য ৰিদম অৱ লাভ (১২)\nপ্ৰাগ চিনে বঁটা, ২০১৪ (ইংৰাজী: Prag Cine Awards) মাৰ্চ মাহৰ ২২ তাৰিখে বেংগালুৰুৰ এন জি ভি ইণ্ডোৰ ষ্টেডিয়ামত অনুষ্ঠিত হয়। পোন প্ৰথমবাৰৰ বাবে এই অনুষ্ঠান অসমৰ বাহিৰত আয়োজন কৰা হয়। এই অনুষ্ঠানটো আয়োজন কৰে অসমৰ ছেটেলাইট চেনেল প্ৰতিষ্ঠান, প্ৰাগ এ এম টেলিভিশ্যন প্ৰাইভেট লিমিটেডে। অভিনেতা কপিল বৰা আৰু জেৰিফা ৱাহিদ দুয়োয়ে এই অনিষ্ঠানৰ আঁত ধৰে। নাট্যকাৰ অৰুণ শৰ্মা, কানাড়া চলচ্চিত্ৰ পৰিচালক নাগাথাহাল্লি চন্দ্ৰশেখৰ (ইংৰাজী: Nagathihalli Chandrashekhar) আৰু বলিউডৰ অভিনেত্ৰী মহিমা চৌধুৰীয়ে অনুষ্ঠানটো উদ্বোধন কৰে।\nঅসমীয়া চলচ্চিত্ৰ জগতলৈ যোগোৱা অৱদানৰ বাবে অভিনেত্ৰী মৃদুলা বৰুৱাক জীৱনজোৰা কৃতিত্ব বঁটা প্ৰদান কৰা হয়। ৰাগ - দ্য ৰিদম অৱ লাভত কৰা অভিনয়ৰ বাবে আদিল হুছেইনক শ্ৰেষ্ঠ অভিনেতা আৰু শৃংখলত কৰা অভিনয়ৰ বাবে জয়া শীলক শ্ৰেষ্ঠা অভিনেত্ৰীৰ বঁটা প্ৰদান কৰা হয়। জাহ্নু বৰুৱাৰ অজেয় বোলছবিখনে শ্ৰেষ্ঠ চলচ্চিত্ৰৰ বঁটা লাভ কৰে।\n1 মনোনয়ন আৰু বঁটা\n2 জীৱনজোৰা কৃতিত্ব বঁটা\n3 অন্যান্য বঁটা\nমনোনয়ন আৰু বঁটা[সম্পাদনা কৰক]\n২০০৪ চনৰ ৩ মাৰ্চৰ দিনা প্ৰাগ চিনে বঁটা ২০১৪ৰ মনোনয়ন লাভ কৰা চলচ্চিত্ৰ সমূহৰ নাম ঘোষণা কৰা হৈছিল। এই অনুষ্ঠানত অসমত নিৰ্মাণ হোৱা অসমীয়া ভাষাৰ লগতে আন ভাষাৰ চলচ্চিত্ৰৰ মুঠ ২৩ টা বিভাগত বঁটা প্ৰদান কৰা হয়। ৰজনী বসুমতাৰীৰ ৰাগ বোলছবিখনে মুঠ ১২ টা শাখাত, জাহ্নু বৰুৱাৰ অজেয় আৰু কংকন ৰাজখোৱাৰ চিঞৰ বোলছবিখনে ১১ টা শাখাত মনোনয়ন লাভ কৰিছিল।\nআদিল হুছেইন, শ্ৰেষ্ঠ অভিনেতা\nকেনী দেউৰী বসুমতাৰী, কম বাজেটৰ লোকেল কুংফুৰ বাবে বিচাৰকৰ বিশেষ উল্লেখ বঁটা\nবঁটা লাভ কৰা সকলৰ নাম প্ৰথমতে আৰু ডাঙৰ আখৰেৰে লিখা হৈছে।\nশ্ৰেষ্ঠ চলচ্চিত্ৰ পৰিচালক\nযদুমণি দত্ত (পানী)\nৰজনী বসুমতাৰী (ৰাগ - দ্য ৰিদম অৱ লাভ)\nকংকন ৰাজখোৱা (চিঞৰ)\nআদিল হুছেইন (ৰাগ - দ্য ৰিদম অৱ লাভ)\nৰূপম চেতিয়া (অজেয়)\nভাৰ্গৱ দাস (মমতাজ)\nজয়া শীল (শৃংখল)\nজুপিতৰা ভূঞা (অজেয়)\nজেৰিফা ৱাহিদ (ৰাগ - দ্য ৰিদম অৱ লাভ)\nশ্ৰেষ্ঠ সহঃ অভিনেতা\nশ্ৰেষ্ঠ সহঃ অভিনেত্ৰী\nবাদল দাস (শৃংখল)\nকেনী বসুমতাৰী (ৰাগ - দ্য ৰিদম অৱ লাভ)\nদেৱানন্দ শইকীয়া (পানী)\nপ্ৰণামী বৰা - চিঞৰ\nপ্ৰতিভা চৌধুৰী (অজেয়)\nকংকী বৰদলৈ (দুৰ্জন))\nঅনুৰাগ শইকীয়া – চিঞৰ\nঅবিনাশ বাঘেল – ৰাগ - দ্য ৰিদম অৱ লাভ\nধ্ৰুৱজ্যোতি ফুকন – অজেয়\nইবছন লাল বৰুৱা – চিঞৰ\nআচুৰ্য বৰপাত্ৰ আৰু অমৃত জ্যোতি গোহাঁই – ভাল পাব নাজানিলো\nশৰৎ বৰকটকী – ৰাগ - দ্য ৰিদম অৱ লাভ\nশ্ৰেষ্ঠ নেপথ্য গায়িকা\nৰূপম ভূঞা – হাঁহিখিনি লোৱা (মমতাজ)\nজুবিন গাৰ্গ – কালৰ আঁচোৰ (চিঞৰ)\nঅংগৰাগ মহন্ত – ভাল পাব নাজানিলোঁ (ভাল পাব নাজানিলো)\nমধুস্মিতা বৰঠাকুৰ – অঁকোৱা পকোৱা (চিঞৰ)\nঅনিন্দিতা পাল – (ৰাগ - দ্য ৰিদম অৱ লাভ)\nকল্পনা পাটোৱাৰী – আই এম ছেক্সী (ৰণাংগন)\nপ্ৰদীপ দৈমাৰী – চিঞৰ\nসিদ্ধাৰ্থ বৰুৱা – শৃংখল\nসুমন দুৱৰা – অজেয়\nকংকন ৰাজখোৱা – চিঞৰ\nৰূপম কলিতা – পানী\nহিউৱেন বৰুৱা – অজেয়\nশ্ৰেষ্ঠ নৃত্য নিৰ্দেশক\nযদুমণি দত্ত আৰু দীপক কুমাৰ গগৈ – পানী\nৰজনী বসুমতাৰী – ৰাগ - দ্য ৰিদম অৱ লাভ\nপ্ৰবীণ হাজৰিকা – শৃংখল\nদীপক দে – দুৰ্জন\nবাপ্পা আহমেদ – মমতাজ\nউদয় শংকৰ – তুমি যদি কোৱা\nশ্ৰেষ্ঠ কলা নিৰ্দেশক\nদীপক দত্ত – দুৰ্জন\nযতীন শৰ্মা – অজেয়\nভাস্কৰ শৰ্মা – চিঞৰ\nদীপ্তি চাওলা আৰু অৰ্চনা মল্‌হোট্ৰা – ৰাগ - দ্য ৰিদম অৱ লাভ\nফটিক বৰুৱা – অজেয়\nফটিক বৰুৱা – শৃংখল\nশ্ৰেষ্ঠ মেক-আপ শিল্পী\nআকাশ গগৈ – ৰাগ - দ্য ৰিদম অৱ লাভ\nঅসিতাভ বৰুৱা – অজেয়\nঅসিতাভ বৰুৱা – শৃংখল\nগীতাৰাণী গোস্বামী – অজেয়\nদীপ্তি চাওলা আৰু শুভলক্ষ্মী বেনাৰ্জী – ৰাগ - দ্য ৰিদম অৱ লাভ\nৰুমি – চিঞৰ\nশ্ৰেষ্ঠ জনপ্ৰিয় চলচ্চিত্ৰ\nশ্ৰেষ্ঠ চলচ্চিত্ৰ (অন্য ভাষা)\nকৰমা কে ৰাতি – ছাদ্ৰী\nপচিনাকেৰ গংগাজল – ছাদ্ৰী\nজীৱনজোৰা কৃতিত্ব বঁটা[সম্পাদনা কৰক]\nঅসমীয়া চলচ্চিত্ৰ জগতলৈ যোগোৱা অৱদানৰ বাবে অভিনেত্ৰী মৃদুলা বৰুৱাক জীৱনজোৰা কৃতিত্ব বঁটা প্ৰদান কৰা হয়।\nচিনেমাৰ বিষয়ে শ্ৰেষ্ঠ লেখা: ফাৰহানা আহমেদ\nবিচাৰকৰ বিশেষ উল্লেখ: কেনী বসুমতাৰী – লোকেল কুংফু\n↑ "City to host Prag Cine Awards". The Hindu (Bangalore). 22 January 2014. http://www.thehindu.com/todays-paper/tp-national/tp-karnataka/city-to-host-prag-cine-awards/article5603991.ece। আহৰণ কৰা হৈছে: 26 March 2014.\n↑ "Prag Cine Awards 2014: Talents from Assamese Cinema to be Felicitated; Big Names from Bollywood Expected to Attend". International Business Times. 18 March 2014. http://ca.ibtimes.com/articles/543846/20140318/prag-cine-awards-2014-assame-cinema-bollywood.htm। আহৰণ কৰা হৈছে: 24 March 2014.\n↑ 3.0 3.1 3.2 3.3 "Prag Cine Awards presented". The Assam Tribune (Guwahati). 24 March 2014. http://www.assamtribune.com/scripts/detailsnew.asp?id=mar2414/city05। আহৰণ কৰা হৈছে: 24 March 2014.\n↑ "Prag Cine Awards presentation at Bengaluru". The Assam Tribune (Guwahati). 18 March 2014. http://www.assamtribune.com/scripts/detailsnew.asp?id=mar1814/city06। আহৰণ কৰা হৈছে: 24 March 2014.\n↑ "Nominations for Prag Cine Award". The Assam Tribune (Guwahati).4March 2014. http://www.assamtribune.com/scripts/detailsnew.asp?id=mar0414/city05। আহৰণ কৰা হৈছে: 24 March 2014.\nPrag Cine Award 2014 and its Nominations, Assam Online Portal, Published on3March 2014\nNominations of Prag Cine Award 2014, www.creativica.in, Published on 1st March 2014\n"https://as.wikipedia.org/w/index.php?title=প্ৰাগ_চিনে_বঁটা_২০১৪&oldid=187347"ৰ পৰা অনা হৈছে\nএই পৃষ্ঠাখন ০২ জানুৱাৰী, ২০১৯ তাৰিখে ১০:৪৮ বজাত অন্তিম সংশোধন কৰা হৈছিল।


বংঅই আলুন : কেইটামান কাৰবি প্ৰণয় গীতৰ অনুবাদ (হেমন্ত কুমাৰ শইকীয়া) - সাহিত্য ডট অৰ্গ\nবংঅই আলুন : কেইটামান কাৰবি প্ৰণয় গীতৰ অনুবাদ (হেমন্ত কুমাৰ শইকীয়া)\nবংঅই মিৰ চিহু\nনাংকেথন কাংহু ৰিন্দি অৰ্বিনহু\nঅসমীয়া অনুবাদ : আনে দেখে বুলি লুকাই লুকাই তোমাক বিলাতী গোন্ধ তেলৰ বটল এটা দি আহিলো৷ বৰ ঘৰৰ আঁৰে আঁৰে আহি তুমিও তেলৰ বটলটো মোৰ হাতৰ পৰা ল’লাহি৷ তোমাৰ মুৰৰ বিলাতী তেলৰ সুবাস চৌদিশে বিয়পি পৰিল৷ তাৰ গোন্ধ অকণমান মোৰ নাকতো লাগিল৷ মন মোৰ উন্মনা, কতে মৰো মই কোৱা৷\nবাংআই মিৰ চিহু\nবাং আলীম কাৰজু\nৰং আৰলেং কাৰলু\nনাং ৰূমপান আবু\nঅসমীয়া অনুবাদ : আনৰ কথালৈ কাণ দি তোমাৰ ককালত বান্ধি লোৱা ৱামকক্ ডালৰ মূৰ দুটাত থোপাফুল গাঠিলা হঁয়ে৷ পিছে কি হ’ব? থোপা ফুলৰ ওজন বেছি হ’ল৷ সেই দুটাই গাঁৱৰ পাহাৰটো বগাওতে তোমাৰ ভৰি দুখন আৰু আঠু দুটাত বাৰুকৈয়ে কোবাইছে৷ বিষত চকুপানী টুকিছা, মই কি কৰো এতিয়া?\nবংঅই মিৰ জাবা\nঅক্ কিবি পেন তা\nথুই ৰা নং থনথা৷\nঅসমীয়া অনুবাদ : চেনেহী অ’ মোৰ কেঁচা সোণৰ টুকুৰা! সৰু কালৰ পৰা মোৰ পাহাৰত বাস৷ পাহাৰীয়া লগ সমনীয়াৰ লগত পৰি মহা ধোঁৱা খোৱা হ’লো! মৰমী লাৰাচিক (ছোৱালীৰ নাম) অ’ বেয়া যদি নোপোৱা সাৰ পাতেৰে নুৰিয়াই জ্বলোৱা চাধাৰ চেলেউ এটাকে দি যোৱা৷ বৰ বেয়া অভ্যাস হ’ল দিয়া৷ কিনো কৰো হেৰা৷\nবংঅই মিৰ ৰাংন\nপাই পাই আনিল\nচুম নেফু কেছ\nছেং আৰ’ কেদ\nবং চেলন আৰল\nথাপচম ছা আপ\nপাৰ অম লাংকেছ\nৱেৎদাক্ নে ইংহ\nলাছন ছন হেল\nনেছেং কাদন ৷\nঅসমীয়া অনুবাদ : সোণজনী অ’, ভাদ(পাই পাই)মহীয়া জ্বৰটোৱে মোক বৰ অসুবিধাত পেলাইছে৷ এই বিপদৰ সময়ত মোলৈ মৰমৰ চকুৰে চাওঁতা তোমাৰ বাদে কোনো নাছিল৷ ক’ৰবাৰ পৰা আহি তুমি বেৰত ওলোমাই থোৱা দীঘলীয়া বেঁকা জাতিলাওৰ খোলাটোৰ পৰা চাহপাত উলিয়াই তোমাৰ লিহিৰি লিহিৰি আঙুলিৰে চাহটোপা তপতাইছিলা৷ কুহুমীয়া চাহৰ টোপালেৰে মোৰ ওঁঠযুৰি তিয়াই দিছিলা৷ মুহুৰ্তৰ ভিতৰতে মোৰ জ্বৰ পলাই পত্ৰং দিছিল৷ সেই কথাবোৰলৈ মনত পৰিলে মোৰ আজিও বেয়া লাগে৷ আজীৱন নৰিয়াত পৰি তোমাৰ আদৰত উমাল হোৱাটোৱেই ভাল আছিল৷\nবংঅই মিৰ চিনু\nলাংজুত অক কিপ্ৰূ\nদুন নাংনে অমফু\nচন উনএ লংপ্ৰূ\nইজাং লৈ ৱলু\nচৰান পেন মানথু\nফিনৰং নাং অমফু৷\nঅসমীয়া অনুবাদ : লংজুত (শিলনীত) ৰাইজে (হিৰু) বিহ দি মাছ মাৰিছে৷ তুমি মিছাতে মাছলৈ ওলাইছা৷ শিলনীত জঁপিয়াই জঁপিয়াই মাছ ধৰাটো তোমাৰ বাবে অসম্ভৱ কথা৷ কলৈকো যাব নালাগে, ঘৰতে থাকা৷ আমাৰ কণমানিয়ে ঠেহ পাতি কান্দিলে শুকান মাছেৰে তাক ভাত খুৱাম দিয়া৷\nৰূফা বাং নাংপু\nলুছে নে নাংখু\nঅসমীয়া অনুবাদ : সোণজনী অ’৷ ফুলা গালেৰে (আম –গাল, পু – ফুলা)দেখিবলৈ আপচু বুলি আনে কোৱা কথালৈ কাণ দি কিয় বেজাৰ কৰা৷ থোৱাহে, আনৰ কথা লাগিছে কেলেই৷ আচলতে তুমি পকা ফল হেন ৰঙচুৱা গালেৰে সৈতে বৰ ধুনীয়া৷\n← ময়েই সেই নাৰী কবি: শুভ দাসগুপ্ত (অনুবাদ: ড° দীপালী বৰা)\nক্ষুধাতুৰ হোৱা, অবোধ হোৱা (দীপাংকৰ মল্ল বৰুৱা) →\nজীয়াৰী : দিগন্ত কুমাৰ ভট্টাচাৰ্য্য\nমাথোঁ কবিতাৰ বাবে – মূল কবিঃ সুনীল গঙ্গোপাধ্যায় – অসমীয়া অনুবাদঃ ছা-হা-বা হাৰ্টি


Viral| Old Couple Marriage: বুঢ়া বয়সত বিয়া! ককাৰ বিয়াৰ সাক্ষী হ'ল নাতি-নাতিনী!unique-marriage-of-79-years-old-groom-and-66-years-old-bride-in-maharashtra-hb– News18 assam\nHome » photogallery » nation »Viral| Old Couple Marriage: বুঢ়া বয়সত বিয়া! ককাৰ বিয়াৰ সাক্ষী হ'ল নাতি- নাতিনী!\nViral| Old Couple Marriage: বুঢ়া বয়সত বিয়া! ককাৰ বিয়াৰ সাক্ষী হ'ল নাতি- নাতিনী!\nককাকৰ বিয়াৰ সাক্ষী হ'ল নাতি-নাতিনী। বিবাহ কৰাই সুখী ককা-আইতাও। শেষৰ জীৱনটো একেলগে কটোৱাৰ প্ৰৱল ইচ্ছা দুয়োৰে।\n| September 23, 2021, 13:39 IST\nএখন অন্য ধৰণৰ বিয়াৰ সাক্ষী হ'ল মহাৰাষ্ট্ৰৰ চাংলি জিলাৰ বাসিন্দা। দৰাৰ বয়স ৭৯ আৰু কইনাৰ বয়স ৬৬। ককাকৰ বিয়াৰ সাক্ষী হ'ল নাতি-নাতিনী। বিবাহ কৰাই সুখী ককা-আইতাও। শেষৰ জীৱনটো একেলগে কটোৱাৰ প্ৰৱল ইচ্ছা দুয়োৰে।\nমহাৰাষ্ট্ৰৰ চংলি জিলাৰ মীৰাজস্থিত এখন গৃহহীন লোকৰ কেন্দ্ৰত বিয়াৰ অনুষ্ঠান হয়। য'ত ৬৬ বছৰীয়া কইনা শালিনীদেৱীৰ বিয়া হয় ৭৯ বছৰীয়া অৱসৰপ্ৰাপ্ত শিক্ষক দাদাচাহেৱ সালুংখৰ সৈতে। একেটা কেন্দ্ৰৰে আৱাসিক আছিল দুয়ো। দুয়োজনেই বিয়াৰ বাবে সন্মতি প্ৰদান কৰে।\nমীৰাজৰ গৃহহীন কেন্দ্ৰত থকা ৬৬ বছৰীয়া শালিনী দেৱীৰ স্বামী আৰু সন্তানৰ অকাল মৃত্যুৰ পিছৰ পৰাই এই কেন্দ্ৰটোতে জীৱন কটাইছিল। আনহাতে ৭৯ বছৰীয়া অৱসৰপ্ৰাপ্ত শিক্ষক দাদাচাহেবৰ পত্নীৰো মৃত্যু হৈছে। ফলত দুয়োজনেই জীৱন সংগীৰ অভাৱত দিন পাৰ কৰিছিল।\nদাদাচাহেৱৰ সন্তানে বিয়াৰ পিছত নিজৰ জীৱনকলৈ ব্যস্ত হৈ পৰে। আৰু তেতিয়াৰ পৰাই অকলশৰে জীৱন কটাইছিল তেওঁ। গতিকে এই অভাৱ দূৰ কৰিবলৈ দেউতাকৰ দ্বিতীয় বিবাহলৈ সন্মতি জনাই দাদা চাহেৱৰ সন্তানে।\nবিবাহৰ সময়, আমন্ত্ৰিত অতিথি আৰু সমগ্ৰ গাঁওবাসীয়ে দুয়োকে সুখী দাম্পত্য জীৱনৰ বাবে আশীৰ্বাদ প্ৰদান কৰে।


ডেথ চাৰ্টিফিকেট - তপন কুমাৰ শইকীয়া - সাহিত্য ডট অৰ্গ\n(মই প্ৰায়েই যুৱ চিকিৎসকলক প্ৰশ্ন কৰোঁ – ’তোমালোকে কেতিয়াবা জীয়া মানুহৰ হাতত তেওঁৰ ডেথ চাৰ্টিফিকেত সপি দিছানে?’ আটায়ে আচৰিত হৈ উত্তৰ দিয়ে – ’কেতিয়াও দিয়া নাই, অসম্ভৱ কথা ৷’ মই কওঁ – ’তোমালোকে প্রতিদিন দিয়া’ । তেওঁলোকৰ চকুত অবিশ্বাস ৷\n‘তেনেহলে এই কাহিনীটো শুনা’)\nএয়াৰপৰ্ট পাওঁতে পলম হৈছিল ৷ আগদিনাও সময় নোপোৱাত ৱেব চেক-ইন কৰাও নহল ৷ ফলত শেষৰ ফালৰ শাৰীত মাজৰ চিট ৷ খিৰিকীৰ চিটটোত এজন মানুহ নিৰ্বিকাৰ, ভাবলেশহীন হৈ বহি আছে ৷ মই সোমাই নিজৰ ঠাইত বহোঁতে ঘূৰিও নাচালে ৷ বয়স বোধহয় চল্লিশমান হ’ব, তিনিদিনমান দাড়ি খুৰোওৱা নাই, কাপোৰ-কানিও কুচ-মুচ খোৱা- এক অৱশ ভাব লৈ খিৰীকেৰে বাহিৰৰ ফালে চাই আছে ৷ বতৰটোও কিছু গোমা আজি দুপৰীয়া – লোদাৰবোৰেও বৰ উৎসাহেৰে বাকচবোৰ প্লেনৰ গৰ্ভত দলিয়াই পঠিওৱা নাই ৷\nসময়ত প্লেন উৰিল ৷ মোৰ চকুদুটিও ১০ মিনিটমানৰ বাবে মুদ খাই আহিল ৷ চকু মেলি দেখোঁ কাষৰ জন সেই একেই ভাবলেশহীন হৈ সন্মুখলৈ চাই আছে ৷ চকুত এক অজান বেদনা ।কি হব পাৰে বাৰু – চাকৰি গ’ল নেকি? আজিৰ দিনত এনে ঘটনা অস্বাভাৱিক নহয় ৷ ঘৰ কেনেকৈ চলিব, কিছুদিন আগতে লোৱা ধাৰ কেনেকৈ শুধিব ? ঘৰত কোনোবা ডাঙৰ নৰীয়াত পৰিবও পাৰে !\nঅলপ পিচত তেওঁ কাষতে থকা বেকপেকটোৰ পৰা শুভ্ৰ খাম এটা উলিয়াই ভিতৰৰ দীঘল কাগজখন টানি আনিলে ৷ কোনীয়া দৃষ্টিৰে ধৰিব পাৰিলোঁ তেওঁ সেইখন বহুবাৰ পৰিছে – সোঁতমোচ হৈ পৰা কাগজখন ৷ পঢ়ি থকাৰ লগে-লগে চকুদুটি মসৃণ হৈ পৰিল ৷ কিছুপৰৰ পিচত কাগজখন জাপি খামত ভৰালে আরু সনমুখৰ চীটৰ পকেটত থ’লে ৷ মোৰ ভাব হল, চাকৰি যোৱাৰ চিঠিয়ে হ’ব !\nতিনিঘন্টাৰ পিচত প্লেন গন্তব্যস্থানত নামিল৷ মই মোৰ বেকপেকটো আনিবলৈ দুশাৰীমান পিচুৱাই যাবলগীয়া হল ৷ইতেমধ্যে তেওঁ উলাই বহুখিনি আগবাঢ়িল ৷ চীটটোলৈ চকু ফিৰাওঁতে দেখিলোঁ তেওঁ খামটো এৰি থৈ গ’ল – পাহৰিলে চাগে ৷ গতাই দিম বুলি টানি আনিলোঁ ৷ তেওঁ এতিয়া মোৰ দৃষ্টিৰ বাহিৰ হ’ল ৷\nমই দোধোৰ – মোধোৰত পৰিলোঁ ৷ ভাবিলোঁ কাগজখনত ঠিকনা আছে যদি প’ষ্ট কৰিব পাৰিম ৷ সোত-মোচ হৈ থকা কাগজখন খুলিয়েই মই থৰ হৈ পৰিলোঁ ৷ এইখন দেখোন মেডিকেল কেচ চামাৰী ৷ তৃতীয় লাইনৰ পৰা —\nডাইগন’ছিচ: ৰিলাপস্দ একিটদ মাইলয়দ লিউকিমিয়া\nপ্ৰগন’ছিচ: ভেৰী পুওৰ\nএডভাইছ: ছাপ’ৰটিভ কেয়াৰ ওনলী; ন’ নীদ টু ৰিটাৰ্ন ফ’ৰ ফাৰ্দাৰ ফল’ আপ ।\nএজন মানুহ অকলশৰে আহিছিল আৰু ঘূৰি গৈছে অকলশৰে ৷ আশা আছিল কিমান? ইমান কষ্ট – এজন লগত নাই সান্তনা দিবলৈ ৷ পৰিয়ালত চাগে কিমানজন তেওঁৰ ওপৰত নিৰ্ভৰ ?\nতেওঁ জানি বুজিয়েই খামটো এৰি থৈ গ’ল নেকি ? প’ষ্ট কৰিমনে ?\n‘হয় চাৰ, এইখন জীৱন্ত ডেথ চাৰ্টাফিকেটেই হয়’৷\n‘সেয়েহে সুধিছিলোঁ ।এতিয়াৰ পৰা কেচ চামাৰীবোৰ কিছু সাৱধানে লিখিবা ৷ সত্য বহু ধৰণে প্ৰকাশ কৰিব পাৰি’)।\n← বকতাৰ বানপানী – হিৰন্ময়ী গগৈ কোঁৱৰ\nএটি তাও কথা – অসীম শইকীয়া →


১১ কোটি টকাত নিলাম মোদীৰ ৫০০ টকাৰ গামোচা! সত্যনে এই খবৰ? | News Next One\n১১ কোটি টকাত নিলাম মোদীৰ ৫০০ টকাৰ গামোচা! সত্যনে এই খবৰ?\nপ্ৰধানমন্ত্ৰী নৰেন্দ্ৰ মোদী ‘অৱতাৰী পুৰুষ’৷ পিছে এই আখ্যা আমি দিয়া নাই, দিছে আমাৰ সমাজৰে একাংশই৷ কিন্তু কিয় দিছে এই আখ্যা? সদ্যহতে ছচিয়েল মিডিয়াত এই খবৰ বিয়পি পৰিছে৷ মোদীৰ উপহাৰ নিলামৰ বাতৰিৰ সন্দৰ্ভত এক দাবী উত্থাপন হৈছে যে মোদীয়ে উপহাৰ পোৱা ৫০০ টকাৰ গামোচাখন ১১ কোটি টকাত নিলাম হৈছে আৰু এই নিলামৰ পৰা পোৱা এই টকা মোদীয়ে দান কৰিছে প্ৰধানমন্ত্ৰী ৰক্ষা কোষলৈ৷\nএই খবৰটোকে শ শ লোকে ফেচবুক, টুইটাৰ, হোৱাটছ এপত শ্বেয়াৰ কৰিছে য’ত মোদীক আখ্যা দিয়া হৈছে অৱতাৰী পুৰুষ বুলি৷\nকি সঁচা কি মিছা?\nএটা কথা সঁচা যে নতুন দিল্লীস্থিত ‘ৰাষ্ট্ৰীয় আধুনিক কলা সংগ্ৰাহালয়’ত বিগত বৰ্ষৰ পৰা প্ৰধানমন্ত্ৰী মোদীয়ে লাভ কৰা ২৭৭২ টা উপহাৰৰ প্ৰদৰ্শনীৰ ব্যৱস্থা কৰা হৈছে আৰু ইণ্টাৰনেটৰ জৰিয়তে এই উপহাৰৰ নিলামৰ ব্যৱস্থাও কৰা হৈছে৷\nকেন্দ্ৰীয় সংস্কৃতি মন্ত্ৰী প্ৰহ্লাদ সিং পেটেলে ১৪ ছেপ্তেম্বৰ ২০১৯ তাৰিখে এই প্ৰদৰ্শনীখন উদঘাটন কৰি কৈছিল ‘‘এই উপহাৰসমূহত ছবি, স্মাৰক চিহ্ন, মূৰ্তি, শ্বল, পাগুৰি, অংগবস্ত্ৰ, জেকেট আৰু পৰাম্পৰাগত বাদ্যযন্ত্ৰ মজুত আছে আৰু ইয়াৰ মূল্য ২০০ টকাৰ পৰা আঢ়ৈ লাখ টকালৈকে ধাৰ্য কৰা হৈছে৷ চৰকাৰী ৱেবচাইট pmmementos.gov.in-ৰ জৰিয়তে আগ্ৰহীসকলে উপহাৰসমূহৰ নিলামত ভাগ ল’ব পাৰিব৷’’\nকিন্তু ছচিয়েল মিডিয়াত বিয়পি পৰা আৰু চৰ্চিত হোৱা ৫০০ টকাৰ গামোচা ১১ কোটি টকাত নিলাম হোৱা কথাটো কেন্দ্ৰীয় সংস্কৃতি মন্ত্ৰালয়ে ভুৱা বাতৰি বুলি সদৰী কৰিছে৷ কেন্দ্ৰীয় সংস্কৃতি মন্ত্ৰালয়ৰ তথ্য অনুসৰি ৩ অক্টোবৰ, ২০১৯ লৈকে চলিব লগা মোডীৰ উপহাৰ নিলাম কাৰ্যসূচীত এতিয়ালৈকে ১১ কোটি টকাত কোনো উপহাৰেই নিলাম হোৱা নাই৷\nপ্ৰধানমন্ত্ৰী ৰক্ষা কোষৰ প্ৰকৃত সত্য\nভাৰতৰ কেন্দ্ৰীয় সংস্কৃতি মন্ত্ৰালয়ৰ অন্তৰ্গত ‘ৰাষ্ট্ৰীয় আধুনিক কলা সংগ্ৰাহালয়’ত প্ৰধানমন্ত্ৰী মোডীয়ে লাভ কৰা মনোৰম উপহাৰসমূহৰ অনলাইন নিলামৰ ব্যৱস্থা কৰা হৈছে৷ এই নিলামী ব্যৱস্থাত কেৱল ভাৰতীয় লোকেহ ভাগ ল’ব পাৰিব আৰু নিলাম হোৱা যিকোনো উপহাৰ ভাৰতৰ ভিতৰতেই থাকিব লাগিব, বিদেশত ৰাখিব নোৱাৰিব৷\nনিয়ম অনুসৰি উপহাৰৰ নিলামত পোৱা টকা সমূহ গংগা নদীৰ পৰিস্কাৰকৰণৰ বাবে ভাৰত চৰকাৰে হাতত লোৱা ‘নমামি গংগে প্ৰগাম’-ত ব্যৱহাৰ কৰা হ’ব৷ ইয়াৰ বাহিৰে এই টকা অন্য কোনো কামতে ব্যৱহাৰ কৰিব নোৱাৰিব৷\nএটা কলহ কোটি টকাত নিলাম\nচৰকাৰী ৱেবচাইট pmmementos.gov.in-ত উপলব্ধ তথ্য অনুসৰি যোৱা ১৬ ছেপ্তেম্বৰ তাৰিখে এটা ৰূপৰ কলহ সৰ্বোচ্চ ১ কোটি ৩০০ টকাত নিলাম হৈছে৷ এই ৰূপৰ কলহটো মোডীক উপহাৰ দিছিল গুজৰাটৰ মুখ্যমন্ত্ৰী বিজয় ৰূপানীয়ে৷ কেন্দ্ৰীয় সংস্কৃতি মন্ত্ৰালয়ে কলহটোৰ নূন্যতম মূল্য ৰাখিছিল ১৪ হাজাৰ টকা৷ যোৱা ৯ ফ্ৰেব্ৰুৱাৰীত ছিল্কৰ এখন ৰঙা শ্ব’ল ৬ লাখ টকাত নিলাম হৈছিল৷ অংগবস্ত্ৰসমূহৰ নিলামী কাৰ্যসূচী আৰম্ভ হৈছে যদিও এতিয়ালৈকে নিলাম কৰা হোৱা নাই কাৰণ ৩ অক্টোবৰলৈকে সময় আছে যিহেতু৷ এই সময়খিনিলৈকে অনেক লোকে নিলামী কাৰ্যসূচীত ভাগ লোৱাৰ সম্ভাৱনা ব্যক্ত কৰা হৈছে৷\nযোৱা ১৫ ছেপ্তেম্বৰ তাৰিখে দৈনিক জাগৰণকে ধৰি অন্যান্য ৱেবচাইটসমূহত এটা খবৰ দেখিবলৈ পোৱা গৈছিল যে ‘‘মোডীয়ে পোৱা উপহাৰৰ ভিতৰত এখন ৫০০ টকাৰ গামোচা ১১ কোটি টকাত নিলাম হৈছে৷’’ ছচিয়েল মিডিয়াত এই ৱেবচাইটসমূহৰ স্ক্ৰীণশ্বটকে শ্বেয়াৰ কৰিছিল অনেক লোকে৷ প্ৰকৃততে pmmementos.gov.in এই ৱেবচাইটটোত হোৱা কাৰিকৰী বিজুতিৰ বাবে নিলামৰ বাবে অন্তৰ্ভুক্ত হোৱা এখন গামোচাৰ নিলাম ১১ কোটিত হোৱা বুলি দেখুৱাইছিল কিছু সময়ৰ বাবে৷ কেৱল গামোচায়েই নহয় অন্যান্য কিছু উপহাৰতো ভুলকৈ কিছুমান নিলামী দৰ দেখুওৱা হৈছিল৷ পিছত এই কাৰিকৰী বিজুতি ঠিক কৰা হৈছিল৷ উৰহী গছৰ ওৰ পিছতহে ওলাল যদিও এতিয়াও কিছু লোকে এই বাতৰিটো শ্বেয়াৰ কৰি আছে৷ এতিয়া দূষিবনো কাক... স্বয়ং ৱেবচাইটটোতে যেতিয়া এই খবৰ প্ৰকাশ পাইছিল আৰু খবৰ পোৱাৰ লগেলগে সংবাদ মাধ্যমসমূহেও এই বাতৰি প্ৰকাশ কৰিলে গতিকে নৰমনিচনো ৰৈ থাকে কিদৰে! লগালগ এটা ভুল বাতৰি হৈ গ’ল শ্বেয়াৰ৷ গতিকে সংবাদ মাধ্যম সমূহে কিবা এটা বাতৰি লাভ কৰাৰ মাত্ৰেই ভুল শুদ্ধ বিচাৰ নকৰাকৈ প্ৰকাশ কৰাৰ পৰা বিৰত থাকিব লাগে আৰু জনসাধাৰণেও শ্বেয়াৰ অপশ্বনত ক্লিক কৰিবলৈ হ’লে বিষয়টো চালিজাৰি চাইহে ভুল-শুদ্ধৰ বিচাৰ কৰিব পৰাকৈ অলপ ধৈৰ্যশক্তিৰ ৰখাৰ প্ৰয়োজন...৷\nঅসমতো ইতিমধ্যে ফেক নিউজে নিজৰ পৰিসৰ বৃদ্ধি কৰিবলৈ সমৰ্থ হৈছে৷ ফেক নিউজৰ পৰা যাতে অসমৰ নেটিজেনসকলক ৰক্ষা কৰিব পৰা যায় তাৰ বাবে News Next One-এ হাতত লৈছে বিশেষ পদক্ষেপ৷ আমাৰ Fact-চেকিং শিতানত পঢ়িবলৈ পাব প্ৰতিটো ফেক নিউজৰ সত্যাসত্য৷ ফেচবুক, হোৱাটছএপ, আনকি টিভি চেনেলত পোৱা বাতৰিক লৈয়ো যদি আপোনাৰ সন্দেহ ওপজে তেন্তে বাতৰিটোসহ আমালৈ মেইল (newsnextonene@gmail.com) কৰিব পাৰে৷ আমাৰ Fact-চেকিং টীমে তেনে বাতৰিৰ প্ৰকৃত সত্য অসমবাসী ৰাইজক জনাবলৈ সংকল্প গ্ৰহণ কৰিছে৷ আজিৰ এই বাতৰিটো প্ৰস্তুত কৰোতে বিবিচিৰ Fact-চেকিং শিতানৰ সহায় লোৱাৰ লগতে নিজাববীয়াকৈও ৰিভাৰ্ছ ইমেজ ছাৰ্চ কৰি চোৱা হৈছে।


Salman Khans Neighbour Alleges that Bodies of Film Stars Are Buried in Farmhouse | Salman Panvel Farmhouse: ছলমানৰ পানভেল ফাৰ্মহাউছত পুতি থোৱা আছে বহু অভিনেতাৰ দেহ!প্ৰতিবেশীৰ চাঞ্চল্যকৰ অভিযোগ– News18 assam\nSalman's Panvel Farmhouse: ছলমানৰ পানভেল ফাৰ্মহাউছত পুতি থোৱা আছে বহু অভিনেতাৰ দেহ! প্ৰতিবেশীৰ চাঞ্চল্যকৰ অভিযোগ\nএটা সাক্ষাৎকাৰত এনে অভিযোগ কৰিছিল প্ৰতিবেশীগৰাকীয়ে।\nবলীউডৰ অভিনেতা ছলমান খানৰ (Salman Khan) পানভেল ফাৰ্মহাউছত (Salman Panvel Farmhouse) কবৰ দিয়া হৈছে বহু চলচ্চিত্ৰ অভিনেতাৰ দেহ! এনে বিস্ফোৰক অভিযোগ উত্থাপন কৰিছে ছলমান খানৰ এগৰাকী প্ৰতিবেশীয়ে। এটা সাক্ষাৎকাৰত এনে অভিযোগ কৰিছিল প্ৰতিবেশীগৰাকীয়ে। ছলমানে অলপতে পানভেল ফাৰ্মহাউছৰ ওচৰৰ এডৰা ভূমিৰ গৰাকী কেতন কক্কৰৰ বিৰুদ্ধে মানহানিৰ গোচৰো ৰুজু কৰিছে। কেতন কক্কৰে মুম্বাইৰ এটা ইউটিউব চেনেলৰ সৈতে হোৱা সাক্ষাৎকাৰত এনে অদ্ভুত অভিযোগ উত্থাপন কৰিছিল যে পানভেল ফাৰ্মহাউছত "চলচ্চিত্ৰ তাৰকাসকলৰ মৃতদেহ সমাধিস্থ কৰা হৈছে"।\nবৃহস্পতিবাৰে ছলমান খানৰ অধিবক্তা প্ৰদীপ গান্ধীয়ে (Salman’s lawyer Pradeep Gandhi) এই গোচৰটোৰ অন্তিম শুনানিৰ সময়ত আদালতৰ সন্মুখত কেতন কক্কৰৰ (Ketan Kakkad) সাক্ষাৎকাৰৰ এটা গুৰুত্বপূৰ্ণ অংশ পঢ়ি শুনাইছিল। প্ৰদীপে কৈছিল যে কেতনে অভিনেতাজনৰ ওপৰত কোনো কাৰণ নোহোৱাকৈ তেওঁৰ ধৰ্মীয় পৰিচয়ক ভূমি বিবাদলৈ টানি নিয়াৰ দ্বাৰা শিশু সৰবৰাহৰ অভিযোগ উত্থাপন কৰিছে। কেতনে আনকি অভিযোগ কৰিছে যে বহুতো চলচ্চিত্ৰ তাৰকাক ছলমানৰ ফাৰ্মহাউছত সমাধিস্থ কৰা হৈছিল।\nএই অভিযোগৰ সঁহাৰি দি ছলমান খানে তেওঁৰ উকীলৰ জৰিয়তে কয়, "সঠিক প্ৰমাণহীন এই অভিযোগবোৰ প্ৰকৃততে অভিযোগকাৰীৰ কল্পনা। আপুনি সম্পত্তিৰ বিবাদত মোৰ ব্যক্তিগত খ্যাতি কিয় হ্ৰাস কৰিবলৈ চেষ্টা কৰি আছে? আপুনি ধৰ্মক কিয় টানি আছে? মোৰ মা এগৰাকী হিন্দু, মোৰ দেউতা এজন মুছলমান আৰু মোৰ ভাতৃসকলে হিন্দুসকলক বিয়া কৰাইছে। আমি সকলো উৎসৱ উদযাপন কৰোঁ।"\nআনহাতে, ছলমানৰ অভিযোগত আন দুটা নামো সাঙোৰ খাই আছে, যি বিতৰ্কিত সাক্ষাৎকাৰৰ অংশ আছিল। আনকি গুগল, ইউটিউব, ফেচবুক আৰু টুইটাৰৰ নামো এই গোচৰটোত উল্লেখ কৰা হৈছে, কিয়নো ছলমানে সকলো সামাজিক মাধ্যমৰ পৰা সাক্ষাৎকাৰটো আঁতৰ হোৱাটো বিচাৰে।\nএই গোচৰত কক্কৰৰ উকীলে তেওঁলোকৰ মক্কেলৰ উত্তৰ দাখিল কৰিবলৈ পৰ্যাপ্ত সময়ৰ বাবে আবেদন জনাইছে।\nছলমানৰ গোচৰত দাবী কৰা হৈছে যে কক্কৰে ছলমানৰ পানভেল ফাৰ্মহাউছৰ কাষত এডৰা মাটি কিনিবলৈ চেষ্টা কৰিছিল, কিন্তু কৰ্তৃপক্ষই ইয়াক অবৈধ বুলি প্ৰত্যাখ্যান কৰিছিল। কক্কৰে ছলমান খানৰ ওপৰত ভূমি লেনদেন প্ৰক্ৰিয়াক প্ৰভাৱিত কৰা বুলিও অভিযোগ উত্থাপন কৰিছে। এই গোচৰ সন্দৰ্ভত ছলমানৰ উকীলে কয় যে "মিছা, অপমানজনক আৰু মানহানিকৰ" মন্তব্যই অভিনেতাজন আৰু তেওঁৰ পৰিয়ালৰ বৃহৎ ক্ষতি কৰিছে।\nSalman KhanSalman Khan News


FACT CHECK: নষ্ট্ৰাডামূৰ বিষয়ত অস্পষ্ট লিখনি এটা জম্বিৰ আক্ৰমনৰ ভৱিষ্যদ্বানী বুলি শ্বেয়াৰ কৰি থকা হৈছে! - Factcrescendo Assamese\nকৰ’ণাভাইৰাছ মহামাৰীৰ আতংক অব্যাহত থকা সময়তে ছোছিয়েল মিডিয়াত কিছুমান পোষ্ট ভাইৰেল হৈছে য’ত দাবী কৰা হৈছে যে ২০২১চনত জম্বীৰ আৱিৰ্ভাৱ ঘটিব বুলি নষ্ট্ৰাডামুৱে ভৱিষ্যতবাণী কৰি থৈ গৈছে।\nভিডিঅ’ ৰূপত পোষ্টবোৰ অসমত বহুলভাৱে শ্বেয়াৰ কৰা হৈছে ফেচবুক ব্যৱহাৰকাৰীৰ মাজত। ভিডিঅ’ৰ ধাৰাভাষ্যত কোৱা হৈছে,” ১৬শতিকাতেই ফৰাছী জ্যোতিষী নষ্ট্ৰাডামুৱে ভৱিষ্যতবাণী কৰিছিল যে ২০২১চনত জম্বীৰ আৱিৰ্ভাৱ ঘটিব।” ধাৰাভাষ্যকাৰে সকলোকে তাৰ বাবে সাজু হ’বলৈ আহ্বান কৰিছে যিহেতু এই মহামাৰীৰ কথাও নষ্ট্ৰাডামুৱে ভৱিষ্যতবাণী কৰিছিল আৰু সেয়া সত্য প্ৰমানিত হৈছে।\nভিডিঅ’ত বিভিন্ন চিনেমা আৰু অন্য উৎসৰ জম্বীৰ দৃশ্য দেখুওৱা হৈছে। পোষ্টবোৰৰ অধিক লাইক আৰু শ্বেয়াৰ হৈছে ফেচবুকত।\nফেক্ট ক্ৰেছেণ্ডো অসমীয়াই জানিব পাৰিলো যে দাবী কৰা নষ্ট্ৰাডামুৰ ভৱিষ্যতবাণী জম্বীৰ আৱিৰ্ভাৱৰ প্ৰমাণ নহয় ।\nপ্ৰথমে আমি তেনেকুৱা কোনো তথ্য ইন্টাৰনেটত পাও নেকি চালো। আমি YearlyHoroscope.org নামৰ চাইটটোত পোষ্ট এটা পালো যিটোত নষ্ট্ৰাডামুৰ সাম্ভাব্য ভৱিষ্যতবাণীৰ এখন তালিকা দিয়া হৈছে, যেনে বিটকইন,সৌৰ ধুমুহা আৰু উল্কাপিণ্ডৰ পৃথিৱীত খুন্দা আদি।\nOriginal Link- Yearly Horoscope | Archived Link\nলিখাটোৱে দাবী কৰিছে যে নষ্ট্ৰাডামু বা মাইকেল দে নষ্ট্ৰাডামুৱে ভৱিষ্যতবানী কৰিছিল যে এজন ৰাছিয়ান বিজ্ঞানীয়ে জৈৱিক অস্ত্ৰ সৃষ্টি কৰিব আৰু এটা ভাইৰাছ বনাব,যিটোৱে মানুহক জম্বীলৈ ৰূপান্তৰ কৰিব। ৰোমৰ নেছনেল লাইব্ৰেৰীত উদ্ধাৰ হোৱা নষ্ট্ৰাডামুৰ কিতাপ বুলি দাবী কৰা এখন কিতাপৰ মতে এয়া হ’ব।\nউল্লিখিত মতে,’ কিছুমান ডেকা মানুহ, অৰ্ধ-মৃতই আৰম্ভ কৰিব। যদিও মৃত,সি আনক সজীৱ কৰিব আৰু কোনো পৰিত্যক্ত স্থানত অশুভ শক্তিৰ জন্ম দিব। দুখী আত্মাই ইজনে সিজনক হানি কৰিব। অস্থায়ীবোৰেই স্থায়ীত্ব পাব জনসাধাৰণৰ মাজত। অসীম বেদনাত পিতৃ মাতৃৰ মৰন মিলিব। নাৰীৰ বিননী,নাৰী দৈত্য হ’ব। বিশালতাৰ অন্ত পৰিব,পৃথিৱী নাশ হ’ব।”\nকিছুমানে এই কথাখিনিকে জম্বীৰ আৱিৰ্ভাৱৰ কথা বুলি বিশ্বাস কৰি লৈছে। তাৰ কাৰণ হৈছে অৰ্ধ মৃত আৰু অশুভ শক্তি আদি শব্দ,যাক জম্বী বুলি ভবা হৈছে।\nআমি History.com ত এটা লেখাও পালো য’ত কোৱা হৈছে যে নষ্ট্ৰাডামুৰ ভৱিষ্যতবাণীবোৰ প্ৰায়ে সাৰশূন্য, বিভিন্ন দৃষ্টিভংগীৰ অৱকাশযুক্ত।\nScreenshot History.com article on Nostradamus\nOriginal Link- History | Archived Link\nতেওঁৰ জনপ্ৰিয়তাৰ কাৰণ হৈছে তেওঁৰ লেখাৰ সাৰশূন্যতা আৰু নিৰ্দিষ্ট দিন বাৰৰ উল্লেখ নথকাৰ বাবে যিকোনো ঘটনা এটা ঘটাৰ পিছত সেই কথাবোৰ নাটকীয়ভাৱে আৰু ভিন্ন দৃষ্টিভংগীৰে উপস্থাপন কৰি সত্য বুলিব পৰা কথাটো।” লেখাটোত কোৱা হৈছে।\nআমি একেটা দাবীৰে বিভিন্ন সত্যতা নিৰূপনো লাভ কৰিলো। নষ্ট্ৰাডামুৱে কৰ’ণাভাইৰছ সম্পৰ্কত ভৱিষ্যতবাণী কৰিছিল বুলি কৰা দাবীটো ইতিমধ্যে ৰয়টাৰে নস্যাৎ কৰি থৈছে।\nOriginal Link- Reuters | Archived Link\nফেক্ট ক্ৰেছেণ্ডো মালায়ালমেও ইতিমধ্যে ২০২০ৰ মে’ত নষ্ট্ৰাডামুৰ তেনেকুৱা ভৱিষ্যতবাণীৰ সত্যতা নিৰূপন কৰি নস্যাৎ কৰি থৈছে। Link- Fact Crescendo Malayalam\n২০২১ত জম্বীৰ আৱিৰ্ভাৱ হ’ব বুলি নষ্ট্ৰাডামুৱে ভৱিষ্যতবাণী কৰা বুলি কোৱা দাবীটো মিছা। নষ্ট্ৰাডামুৱে জম্বীৰ আৱিৰ্ভাৱ হ’ব বুলি ভৱিষ্যতবাণী কৰাৰ কোনো প্ৰমান নাই। ইতিহাসবিদ আৰু পণ্ডিতসকলৰ মতে তেওঁৰ কথাবোৰ প্ৰায়ে সাৰশূন্য আৰু ভিন্ন দৃষ্টিভংগীযুক্ত।\nTitle:FACT CHECK: নষ্ট্ৰাডামূৰ বিষয়ত অস্পষ্ট লিখনি এটা জম্বিৰ আক্ৰমনৰ ভৱিষ্যদ্বানী বুলি শ্বেয়াৰ কৰি থকা হৈছে!\nTagged CoronavirusCOVID-19Fact Crescendo AssameseNostradamusZombie Apocalypseজম্বীৰ আৱিৰ্ভাৱনষ্ট্ৰাডামুনষ্ট্ৰাডামুৰ ভৱিষ্যতবাণীফেক্ট ক্ৰেছেণ্ডো অসমীয়াভৱিষ্যতবাণী


Duyu Mukhamukhi Lyrics By Bhupen Hazarika & Lata Mangeshkar | Assamese Lyrics - AssameseLyrical.com\nDuyu Mukhamukhi Lyrics By Bhupen Hazarika & Lata Mangeshkar\nDuyu Mukhamukhi Lyrics By Bhupen Hazarika & Lata Mangeshkar, visit AssameseLyrical.com for more Assamese lyrics\nSong: Duyu Mukhamukhi (দুয়ো মুখামুখি)\nSinger: Bhupen Hazarika & Lata Mangeshkar\nLyrics: Bhupen Hazarika\nDuyu Mukhamukhi Lyrics:--\n“বাহিৰ বিশ্ব যেতিয়া নিমাত,\nতেতিয়া দুজনে মুখামুখি হৈ কেইটিমান মৰমী মুহূৰ্ত্তক,\nপ্রেমক পৱিত্র জ্যোতিপ্রপাতলৈ পৰিণত কৰে , বোধ হয় এনেকৈ ...”\nদুয়ো মুখামুখি অতি সুখে সুখী ...\nদুয়ো মুখামুখি অতি সুখে সুখী\nবাহিৰ বিশ্ব নিমাত\nএই মুহূৰ্ত্ত অতি পৱিত্র\nতুমি আহাঁ ওচৰলে’ আহাঁ\nমৰণ পিচলে’ ঠেলি\nপ্রকৃতি পুৰুষ একাকাৰ হৈ\nআনা নতুনৰ বেলি\nআমাক নেলাগে সংঘাত!\nবাহিৰ বিশ্ব নিমাত!\nতোমাৰ এন্ধাৰ কেশৰ দৈৰ্ঘ্যই\nদিগন্ত ধৰিছে ঢাকি\nতাৰ ফাঁকে ফাঁকে মোৰ নয়নে\nঅমৃত দিছে বাকি !\nদিগন্ত ধৰিছে ঢাকি...\nঅমৃত দিছে বাকি!\nতুমি আহাঁ ওচৰলে আহাঁ..\nতুমি আহাঁ ওচৰলে আহাঁ\nভাঙি প্ৰাচীৰ বাধাৰ\nকৰি মন্থন অমৃত সাগৰ\nঅনন্ত সুৰ আধাৰ\nবাহিৰ বিশ্ব নিমাত ৷\nAssamese Lyrics Bhupen Hazarika Chayanika Duyu Mukhamukhi Lyrics Lata Mangeshkar Old Assamese Lyrics\nAssamese Lyrics - AssameseLyrical.com: Duyu Mukhamukhi Lyrics By Bhupen Hazarika & Lata Mangeshkar


DTP Software - Assamese Dictionary-A Desktop Software/Android App\nAadarxa Bilingual Dictionary – An Assamese to English and English to Assamese Dictionary Software.\nAssamese Dictionary-A Desktop Software/Android AppDTP Software\nDTP software Supply\nএই ছফটৱেৰ পেকেজটোত শ্ৰীযুত উৎপল বৰুৱাই বিকাশ কৰা RamdhenuPlus নামৰ এটা অতি উৎকৃষ্ট মানৰ, user friendly software অন্তৰ্ভুক্ত কৰা হৈছে, যাতে ব্যৱহাৰকৰ্তাই সহজ পদ্ধতিত লিখি অভিধানখনৰ অসমীয়া শব্দ সন্ধান কৰিব পাৰে আৰু লগতে অন্যান্য platform তো সহজে অসমীয়া লিখিব পাৰে। ইয়াৰ সহায়ত আপুনি সহজে Roman লিপিৰে জোঁটাই লিখাৰ দৰে লিখিব পাৰিব। kintu = কিন্তু, tumi = তুমি, bondhu =বন্ধু, এইদৰে। ইয়াত যুক্তাক্ষৰৰ বাবে link টিপাৰ দৰকাৰ নহয়। ইয়াৰ সহায়ত MS Word, Excel, PowerPoint, Facebook, Google, Yahoo আদিতো বিনা অসুবিধাই লিখিব পাৰে। viewer জনৰ কম্পিউটাৰত এইটো নাথাকিলেও যথাযথভাৱে ইয়াৰ দ্বাৰা লিখা যিকোনো বিষয়বস্তু অলপো বিকৃত নোহোৱাকৈ display হয়। অসমীয়াৰ পৰা ইংৰাজীলৈ যাবলৈ বা ইংৰাজীৰ পৰা অসমীয়ালৈ যাবলৈ আপোনাৰ keyboard –অৰ Ctrl বুটানটো দুবাৰ টিপি দিলেই হয়। ইয়াত আগৰ professional Ramdhenu keyboard ও আছে। আমাৰ পৰা Dongle থকা ভাৰ্ছন কিনি আপুনি এইদৰে Pagemaker আৰু Photoshop অতো লিখিব পাৰিব।\nWith this software (Unicode version) one can easily type Assamese, Bengali, Hindi by following the pronunciation of the word. This is calledSmart Phoneticand the easiest way to type the said languages. The example of typing some common and juktakshor words is shown -->\nbrohma=ব্ৰহ্মা, bissNu=বিষ্ণু, moheshwor=মহেশ্বৰ, hori=হৰি, rajen=ৰাজেন, aabdulla=আব্দুল্লা, rohim=ৰহিম, kintu=কিন্তু, bondhu=বন্ধু, bishwas=বিশ্বাস, bagh=বাঘ, singho=সিংহ, bhaluk=ভালুক, bandor=বান্দৰ, etc.\nComparision Of Ramdhenu Software\nWe are wholly dedicated to the information technology and linguistic technology of the modern trends. This project has been surviving for long period in spite of financial crisis. It was started in the year 2010. From that time it had to overcome many difficult situations including technology and financial.\nCopyright @ 2016 Aadarxa Bilingual Dictionary Powered By iinnovation Technologies


গুণাৰাম খনিকৰ ডাঙৰীয়াৰ সাক্ষাৎকাৰ - সাহিত্য ডট অৰ্গ\n(ঘৰুৱা আৰু সহজলভ্য বনৌষধিৰে মানৱ সমাজৰ ৰোগ নিৰাময়ত ব্ৰতী ভেষজ ৰত্ন ড° গুণাৰাম খনিকৰ অসমীয়া সমাজৰ বাবে এটি চিনাকী নাম। ভেষজ চিকিৎসাৰ নিৰলস সাধনাত ব্ৰতী খনিকৰ ডাঙৰীয়াৰ সাক্ষাৎকাৰ গ্ৰহণ কৰিছিল সাহিত্য ডট অৰ্গৰ তৰফৰ পৰা বিতোপন গগৈয়ে। সাক্ষাৎকাৰ সহযোগী বৰ্ণালী হাজৰিকা।)\nনমস্কাৰ খনিকৰ ডাঙৰীয়া। আমি সাহিত্য ডট অৰ্গ নামৰ অনলাইন আলোচনীখনৰ তৰফৰ পৰা আপোনাক স্বাগতম জনাইছোঁ। সাহিত্য ডট অৰ্গৰ এই সংখ্যাৰ মূল বিষয় “স্বাস্থ্য আৰু চিকিৎসা”। গতিকে আজি আমি আপোনাৰ জীৱনৰ লগতে ‘স্বাস্থ্য আৰু চিকিৎসা’ বিষয়ক দুআষাৰমান কথা পাতিম।\nসাহিত্য ডট অৰ্গ: বনৌষধিৰে ৰোগ নিৰাময়ৰ কথা আপুনি প্ৰথম কেতিয়া ভাবিছিল আৰু কিয় ভাবিছিল? এইক্ষেত্ৰত আপুনি কাৰোবাৰ পৰা প্ৰেৰণা পাইছিল নেকি?\nগুণাৰাম খনিকৰ: তেতিয়া মই ক্লাচ ফাইভত পঢ়ি আছিলোঁ, পুখুৰীত লাহনীৰে সিঁচোতে ভৰিত কাটিলে। তেজ ওলালে। তেতিয়া আমাৰ আয়ে মানে মায়ে কচুৰ আঠা লগাই দিলে আৰু তেতিয়া তেজ ওলোৱা বন্ধ হৈ গ’ল। তেতিয়া মইয় নাজানিছিলো যে কচুৰ আঠাত আয়ডিন আছে, কিন্তু তেতিয়াই মইব ভাবিছিলো যে কচুৰ আঠাটোৱেই যদি তেজ ওলোৱা বন্ধ কৰিব পাৰে অন্য গছ¬-গছনিতো ঔষধি গুণাগুণ থাকিব পাৰে আৰু তেতিয়াৰ পৰাই মোৰ মনটো বনৌষধৰ প্ৰতি আগ্ৰহী হৈ উঠিল। আমাৰ মা-দেউতাই পঢ়াশুনা নাজনিলেও বহুতো বনদৰবৰ কথা জানিছিল। তেওঁলোকৰ পৰাই প্ৰথম ঔষধি গছৰ গুণাগুণ আয়ত্ব কৰিছিলো। বনদৰবৰ বিষয়টোক বৰ গুৰুত্ব সহকাৰে লৈ ১৯৭০ চনৰ পৰাই ‘অসমবাণী’ত লিখি আছো, ৰেডিঅ’, বিভিন্ন বাতৰিকাকত, আলোচনী আদিত লিখামেলা কৰি আছো, দূৰদৰ্শনৰ বিভিন্ন অনুষ্ঠান আদিত ভাগ লৈছো। মা-দেউতাৰ পৰাই প্ৰথম অনুপ্ৰেৰণা পাইছো বুলি ক’ব পাৰি।\nসাহিত্য ডট অৰ্গ: বনৌষধ প্ৰস্তুত প্ৰণালীৰ বিষয়ে আমাক অকণমান আভাষ দিব নেকি?\nগুণাৰাম খনিকৰ: বনৌষধি কেইবাধৰণেও প্ৰস্তুত কৰিব পাৰি। সতেজ বস্তুও ব্যৱহাৰ কৰিব পাৰোঁ; যেনে ধৰক, দুপৰটেঙাৰ পাত। দুপৰীয়া ছিঙি আনিলোঁ, ধুলোঁ, খুন্দিলোঁ, ৰস উলিয়ালোঁ। এই পাত কেতিয়াবা চোবায়ো খাবলৈ দিয়া হয়। কিডনী ষ্ট’ন ওলাই যায়, পাষাণভেদক বুলি কোৱা হয় দুপৰ টেঙাক কাৰণ শিল ভাঙি উলিয়াই দিব পাৰে। তদুপৰি পেচাবৰ যিকোনো অসুখ যেনে পেচাব বন্ধ হোৱা, জ্বলাপোৰা কৰা, টোপটোপকৈ পৰা, হালধীয়া হোৱা, পেচাবত তেজ যোৱা আদি সকলো বেমাৰ দুপৰ টেঙাই দূৰ কৰিব পাৰে। এইটো দৰব আমি লগে লগে প্ৰস্তুত কৰি দিওঁ। কিছুমান দৰব যেনে অৰ্জ্জুন গছৰ ছাল – আনি, সৰুসৰুকৈ কাটি, শুকুৱাই, ঢেকী বা মেছিনত পাউদাৰ কৰি, পেকেটত সংৰক্ষণ কৰি থওঁ। কিছুমান কেঁচাকৈ আৰু কিছুমান শুকুৱাই বা ৰস উলিয়াই সংৰক্ষণ কৰা হয়। কিছুমান আকৌ মৌৰ লগত মিহলাই সংৰক্ষণ কৰা হয়। যেনে ধৰক ফেট বা চৰ্ব্বী কমাবৰ বাবে বিদেশত পনীয়া ৰসটো দিবলৈ অসুবিধা হয় বাবে পাউদাৰ হিচাবে প্ৰস্তুত কৰা হয়। কেতিয়াবা আকৌ উতলাব লগা হয়। এইকেইটা পদ্ধতিতে আমি বনৌষধি প্ৰস্তুত কৰোঁ।\nবনৌষধ গ্ৰহণ কৰাৰ এক নিৰ্দিষ্ট পৰিমাণ আছে। কিছুমান বস্তু যেনে, গাজৰ আদি প্ৰয়োজনতকৈ দুই এটা বেছি খালেও সিমান বেছি অপকাৰ নহয়। কিন্তু কিছুমান ঔষধ আকৌ পৰিমাণতকৈ অলপ কম-বেছি হ’লেও তাৰ ফলাফল বিপৰীত বা বৰ অপকাৰী হয়। উদাহৰণস্বৰূপে, চাইনাছাইটিছৰ বাবে আমাৰ এটা বনদৰব আছে, যিটো মই এতিয়া পেটেণ্ট কৰাৰ ব্যৱস্থা কৰিছোঁ। মোৰো ছাইনাচাইটিছ আছিল স্কুল আৰু কলেজৰ দিনত। মাংস বাঢ়ি বাহিৰ হৈ গৈছিল ধৰিব পৰাকৈ। মানুহে মোৰ লেকচাৰ বুজি নাপাইছিল। মোৰ অপাৰেচন কৰাৰ ইচ্ছা নাছিল, কাৰণ ইয়াত আকৌ বাঢ়ি অহাৰ সম্ভাবনা থাকি যায়। এতিয়া এই ৰোগ আমাৰ নিজৰ দৰবত ভাল হৈছে। মধ্যপ্ৰদেশৰ এগৰাকী বিখ্যাত গায়িকা আহিছিল মোৰ দৰব ল’বলৈ, তেওঁৰো নাকৰ ভিতৰত মাংস বাঢ়ি গৈছিল। মই তেওঁক এটাকৈ পুৰীয়া কাপোৰত বান্ধি গাখীৰত জুবুৰিয়াই এটোপালকৈ নাকত দিবলৈ কৈছিলোঁ, এটোপাল দিলে যদি পানী নোলায় দুটোপাল দিব লাগে। কিন্তু তেখেতে সোনকালে সুস্থ হোৱাৰ আশাৰে নিজাববীয়াকৈ দহ পুৰীয়া দি দিয়াত নাকৰপৰা অহৰহ পানী ওলায় আৰু এক অবৰ্ণনীয় পৰিস্থিতিৰ সৃষ্টি কৰি নিজেই বিপদৰ সন্মুখীন হয়। তেনে কৰা অনুচিত। নিৰ্দিষ্ট মাত্ৰাতহে দৰব লোৱা উচিত। আমি সদায় খোৱা খাদ্যও পৰিমাণতকৈ অধিক মাত্ৰাত কেতিয়াও খাব নালাগে। নেপ’লিয়ন বোনাপাৰ্টে কৈছিল মানুহ নাখায় নমৰে খাইহে মৰে। আমাৰ ইয়াত এজন ব্যক্তিয়ে পথাৰৰ পৰা আহিয়েই এটা পকাকঠাল খাই দিয়াত পেচাব-পাইখানা বন্ধহৈ মৃত্যু মুখত পৰাৰো উদাহৰণ আছে।\nসাহিত্য ডট অৰ্গ: বনৌষধিৰ বিষয়ে লিখা আপোনাৰ ৰচনাৰাজীৰ বিষয়ে আমাক জনাওকচোন !\nগুণাৰাম খনিকৰ: ১৯৭০চনৰ পৰাই মই অসমবাণীত লিখি আছোঁ। তদুপৰি জনমভূমি কাকত, ডিব্ৰুগড় আৰু গুৱাহাটী অনাতাঁৰ কেন্দ্ৰ, বাতৰিকাকত যেনে নিয়মীয়াবাৰ্ত্তাত প্ৰতি মঙ্গলবাৰে, জি এন আৰ চি স্বাস্থ্য, স্বাস্থ্য আৰু দীৰ্ঘ জীৱন আৰু দুখনমান আলোচনীত বনদৰব বিষয়ৰ লেখাসমূহ নিয়মীয়াকৈ প্ৰকাশ হৈ আছে। কিতাপৰ হিচাবত ইংৰাজী আৰু অসমীয়াত মিলি ৬৫খন কিতাপ এতিয়ালৈকে প্ৰকাশ হৈছে। বিভিন্ন স্মৃতিগ্ৰন্থ আদিতো বনৌষধিক আজি কালি বিশেষ গুৰুত্ব দি আমাৰ লেখা প্ৰকাশ কৰা দেখা গৈছে। ‘সহজলভ্য বনদৰব’খন অসমৰ সকলোতকৈ অধিক বিক্ৰি হোৱা গ্ৰন্থ হিচাবে সমীক্ষাত প্ৰকাশ পাইছে। কিতাপখন ইমান জনপ্ৰিয় হোৱাৰ মূলতেই হ’ল কিতাপখনত বেমাৰটো কি কাৰণে হয়, বেমাৰটো চিনি পোৱাৰ লক্ষণ, কি কি ঔষধ খাব লাগিব, কি খাদ্য খাব লাগে কি নালাগে ইত্যাদি পথ্য আৰু অপথ্যৰ ওপৰিও একেটা বছৰতে বিভিন্ন ঋতুত কি কি ঔষধি গছ গছনি পোৱা যায় আৰু একেটা ৰোগৰ প্ৰতিকাৰৰ বাবে অতি কমেও পাঁচ/ছটাকৈ বিকল্প দৰব দিয়া হৈছে বাবে ৰাইজে নিজেও নিজৰ চিকিত্সাৰ কৰিব পৰা হৈছে।\nসাহিত্য ডট অৰ্গ: আপুনি ব্যৱসায়ভিত্তিত ঔষধ প্ৰস্তুত কৰিছে নে?\nগুণাৰাম খনিকৰ : আমি আচলতে ব্যৱসায়ভিত্তিত ঔষধ প্ৰস্তুত কৰা নাছিলোঁ। যোৱা ৪৫ বছৰ ধৰি মই এইটো কামেই কৰি আহিছোঁ। স্কুলত পঢ়া দিনৰে পৰা কলেজৰ দিনবোৰতো আনকি ইয়াৰ বাবে মই সংসাৰো নকৰিলোঁ, আমি দৰব শিকাওঁ। ভাৰতৰ বিভিন্ন ঠাইত আমি প্ৰশিক্ষণ দিছোঁ বা আন্তৰ্জাতিক সন্মিলনবোৰতো ভাষণ, প্ৰশিক্ষণ দিছোঁ। কিন্তু মহানগৰবাসীয়ে ক’লে আমাক শিকাই লাভ নাই, আমি গছ চিনিও নাপাওঁ আৰু ইয়াত পাবলৈয়ো নাই, সময়ো নাই। আপুনি দৰব তৈয়াৰ কৰক, আমি কিনি ল’ম। প্ৰয়োজনীয়তা আৰু চাহিদালৈ লক্ষ্য ৰাখিহে আমি দৰব তৈয়াৰ কৰিবলৈ লৈছোঁ। তাৰফলত আজি বহু নিবনুৱা সংস্থাপিত হৈছে। কাৰণ কোনোবাই গছ ৰুইছে, কোনোবাই সংগ্ৰহ কৰিছে, কোনোবাই খুন্দিছে, কোনোবাই কাটিছে, শুকুৱাইছে, পাউডাৰ কৰিছে, পেকেজিং, লেবেলিং কৰিছে, কোনোবাই মানুহ আনি বিক্ৰি কৰাইছে, তেনেকৈয়ে বহু নিবনুৱা সংস্থাপিত হৈ আছে। সেয়ে এতিয়াহে আমি ব্যৱসায়িক ভিত্তিত কৰিবলৈ লৈছোঁ আৰু আনকো কৰিবলৈ দিছোঁ। চাহ খেতিয়কসকললৈয়ো অনুৰোধ, চাহ বাগানত যিকোনো গছ ৰুই লাভ নাই, আমলখি গছ ৰোৱক! কাৰণ এজোপা আমলখি গছৰপৰা বছেৰেকত কেইবা হাজাৰো টকা পাব পৰা যায়। আমি আমলখি প্ৰথমে ৩০ টকা কেজিত কিনিছিলোঁ। এতিয়া ১০০ টকাত কিনিছোঁ, দামটো এতিয়া বঢ়াই দিছোঁ, কাৰণ পইচা পালেহে মানুহে খেতি কৰিব, তেওঁলোকৰো লাভ হওঁক আৰু আমাৰো লোকচান নহওঁক, বাহিৰৰ পৰা কিয় কিনো যদি ঘৰতেই উত্পাদন হয়। খেতিয়কসকলক যথেষ্ট উত্সাহিত দেখা গৈছে।\nসাহিত্য ডট অৰ্গ: তিতা আৰু মিঠা বনৌষধিৰ গুণাগুণৰ বিষয়ে অলপ ক’ব নেকি ?\nগুণাৰাম খনিকৰ: তিতা বস্তু সদায় খাব নালাগে। ‘আঠে তিতা পষেকে পিঠা, মাহেকে যি খাই কড়াই তাক যমেও ডৰাই’ যমেও তাক ভয় কৰে। সদায় তিতা খালে নাৰ্ভবিলাক দুৰ্ব্বল হৈ যাব পাৰে, ডেকা ল’ৰাৰ যৌন শক্তি হ্ৰাস পাব পাৰে। কিন্তু আঠ দিনৰ মূৰত তিতা খাবলৈ কোৱা হৈছে, নিম তিতা, শুকোতা, তিতা-ভেকুৰী আদি সকলো তিতাই আঠদিন বিৰতিৰ পিছত খোৱাটো ভাল। তেতিয়া তেজো পৰিস্কাৰ হ’ব, লিভাৰো ঠিকে থাকিব। ডাইবেটছ নিয়ন্ত্ৰিত হ’ব, মেলেৰিয়া ৰোগ প্ৰতিৰোধ হ’ব আৰু ছালৰ ৰোগো নাইকিয়া হ’ব। মিঠা যদিও ভাল, মিঠা বেছি খোৱা ভাল নহয়। ডাইবেটিছ ৰোগীৰ বাবে মিঠা অপকাৰী, ডিচেণ্ট্ৰি, ডায়েৰিয়াতো বেছি মিঠা বেয়া। চেনীত থকা চুক্ৰজ আমাৰ শৰীৰৰ বাবে কিছু পৰিমাণে উপকাৰী, কিন্তু চেনীতকৈ গুৰ খোৱাটোহে ভাল। এক কিলো গুৰ এজন মানুহে খাব পাৰে কিন্তু এককিলো চেনি খালে অপকাৰ হোৱাটো নিশ্চিত। গুৰে তেজ বৃদ্ধি কৰে, তেজত হিম’গ্লবিনৰ মাত্ৰা বঢ়ায়। গুৰ যিমানেই পুৰণি হয় সিমানেই ভাল। বিশ বছৰৰ পুৰণি গুৰে শৰীৰৰ সকলো বিষ নাইকিয়া কৰিব পাৰে।\nসাহিত্য ডট অৰ্গ: বনৌষধি প্ৰস্তুত কৰাৰ সময়ত হোৱা আপোনাৰ অভিজ্ঞতা দুটামান আমাক কওকচোন !\nগুণাৰাম খনিকৰ: হয়,এনেকুৱা অভিজ্ঞতা মোৰ যথেষ্ট আছে। এইমছ (AIIMS)ত ভাল কৰিব নোৱাৰা ৰোগী আমাৰ দৰব খাই ভাল হৈছে। ৬ মাহ বাচি থাকিব বুলি কোৱা ৰোগী আমাৰ দৰব লৈ ১২/১৩ বছৰ বাচি আছে। তেনে এগৰাকী হ’ল বন্দনা বৰুৱা। কেন্সাৰৰ বাবে তেজ বন্ধ নোহোৱা ৰোগীয়েও আমাৰ দৰব খাই তেজ ৰৈ যোৱাৰ ওপৰিও অন্তত ভাত খাব পৰা হৈছে। তেওঁলোকে মোক কয়, আপুনিয়েই ভগবান। নলবাৰীৰ এজন সাংবাদিক; তেওঁৰ পেটৰ গণ্ডগোল আছিল, তেওঁৰ আচলতে এইডছৰ লক্ষণ দেখা গৈছিল আৰু পিছলৈ কেন্সাৰ ধৰা পৰিছিল। তেখেত আমাৰ বনদৰব খাই ভাল হৈছিল আৰু তেওঁ মোক ভগবানৰ দৰে ভাবিছিল। এনে আৰু বহু উদাহৰণ আছে মোক দেৱদূত আখ্যা দিয়া। মোৰ কিন্তু সেইবোৰ ভাল নালাগে। আমাৰ দৰব খাই কষ্টত চটফটাই থকা ৰোগী এজনে শান্তি পাইছে, আৰোগ্যৰ পথলৈ আহিছে, তেওঁলোকৰ পৰিয়ালৰ মানুহৰ মুখত হাঁহি ফুটিছে আমাৰ কাৰণে সেয়াই অতি আনন্দৰ কথা। গুৱাহাটীৰ এজন সাংবাদিকৰ পিতৃৰ গোটেই শৰীৰত ঘাঁ হৈ বহুদিনৰপৰা শয্যাশায়ী হৈ আছিল, মোৰ পৰা তেওঁলোকে গেছৰ দৰব বিছাৰিছিল, আলচাৰ হৈ কেন্সাৰলৈ আগবাঢ়িছে হেনো বেমাৰটো। কিন্তু ১৫/২০ দিনৰ দৰব খোৱাৰ পিছত তেওঁৰ গেছৰ লগতে শৰীৰৰ ঘাঁও শুকাই যোৱাত নজনাকৈয়ে এটা নতুন দৰবৰ আৱিষ্কাৰ হৈছিল। এনেধৰণৰ আৰু বহু অভিজ্ঞতা আছে। ত্ৰিপুৰাত এবাৰ আয়ুৰ্বেদিক, হোমিঅ’ আৰু এলোপেথিক চিকিত্সকসকলৰ এটা ট্ৰেইনিং আছিল, ট্ৰেইনিং শেষ হোৱাৰ পিছত ফ্লাইটৰ সময় হৈ যোৱা সত্ত্বেও তেওঁলোকে শাৰীপাতি এজন এজনকৈ ভৰি চুই সেৱা কৰিহে মোক আহিবলৈ এৰি দিছিল। আনএবাৰ বিজ্ঞান সমিতিৰ ষ্টল এখনত মোক চাবলৈ ঠেলা হেঁচা হোৱাত স্বেচ্ছাসেৱক নিযোগ কৰিবলগীয়া অৱস্থা হৈছিলগৈ। তাত ড° কুলেন্দু পাঠক ছাৰো উপস্থিত আছিল। মোক মাত্ৰ এবাৰ চাব আৰু কোনো প্ৰশ্ন সুধি ব্যতিব্যস্ত নকৰে বুলিও তেওঁলোকে ছাৰৰপৰা মোক চোৱাৰ অনুমতি বিচাৰিছিল। কাৰণ বনদৰবৰ ব্যৱহাৰ কৰি তেওঁলোক অতিশয় লাভান্বিত হৈছিল হেনো! আমাৰ ওচৰলৈ ৰোগীসকলে সাধাৰণতে ভাৰতৰ বহু আগশাৰীৰ চিকিত্সা লয়ত লাখ লাখ টকা খৰচ কৰি চিকিত্সা কৰোৱাৰ পিছত সুফল নাপায় হতাশ হৈহে আহে আৰু ইয়াত সামান্য খৰছৰ বিপৰীতে সুফল পাই অতিশয় আনন্দিত হৈ পৰে।\nসকলোতকৈ আনন্দ পাইছোঁ, ভাৰতৰ বাহিৰত বা ভিতৰত যিমানেই এৱাৰ্ড নাপাওঁ কিয়, এইবাৰ ‘২০১৩ চনৰ অসমীয়া আটাইতকৈ প্ৰভাৱশালী ব্যক্তি’ পুৰস্কাৰৰ বাবে! এই পুৰস্কাৰৰ বাচনিৰ কথা দুদিনলৈ ম‍ই ক’ব‌ই নোৱাৰোঁ। এছ.এম.এছ কৰিবও ম‍ই নাজানো, কাকো এই বিষয়ে অনুৰোধো কৰা নাছিলোঁ, কিন্তু বহু ডাঙৰ ডাঙৰ গণ্য মান্য ব্যক্তি থকাৰ পিছতো বিপুল ভোটৰ ব্যৱধানত মোক শীৰ্ষস্থানলৈ বাচনি কৰাই ইয়াকে প্ৰতিপন্ন কৰে যে সৰ্বসাধাৰণ ৰাইজে বনৌষধিক স্বীকৃতি দিছে – য’ত এটাসময়ত বাতৰি কাকত আলোচনীত মোৰ নাম তলত সৰুকৈ ব্ৰেকেটৰ ভিতৰত ‘খনিকৰ’হে লিখিছিল। সুখী হৈছোঁ এইটো কাৰণে যে ‘ৱৰ্ল্ড হেল্থ অৰ্গেনাইজেচনে’ এই চিকিত্‍সা পদ্ধতিক অনুমতি প্ৰদান কৰিছে। ভাৰত চৰকাৰে ‘আয়ুষ’ বুলি এটা বিভাগ খুলিছে। ‘State Medicinal Plant Board’ গঠন কৰিছে। এতিয়া কোটি কোটি টকা ইয়াৰ পিছত খৰছো কৰিছে। বৰ্ত্তমান আমি পাঠ্যপুথিত বনৌষধিক অন্তৰ্ভূক্ত কৰিবলৈ চেষ্টা কৰি আছোঁ। স্বাস্থ্যই হৈছে মূলধন। এটা কথা আছে ‘Health is not everything But everything is Nothing Without Health’ স্বাস্থ্য অবিহনে সকলো মিছা। তেনেহ’লে শিশুসকলে কিয় জানিব নালাগে কি খাব লাগে, কিয় খাব লাগে, কেতিয়া খাব লাগে আৰু কিমান খাব লাগে। এইবোৰ কথা সৰু ল’ৰা-ছোৱালীয়েও জানিব লাগিব। আমাৰ দেশত চিকিৎসালয় বাঢ়িছে, চিকি‍ত্সক বাঢ়িছে, চিকি‍ত্‍সা পদ্ধতি বাঢ়িছে, দৰব বাঢ়িছে কিন্তু বেমাৰতো কমা নাই! কিয় কমা নাই? কাৰণ আমাৰ স্বাস্থ্য শিক্ষা নাই। স্বাস্থ্য শিক্ষা নাথাকিলে মেডিকেল কলেজ, ডাক্টৰ বঢ়াই গৈ থাকিলেও একো লাভ নাই আমেৰিকাৰ এজন চিকিত্‍সা বিজ্ঞানীয়ে কৈছে – পৃথিবীত সেইখন চৰকাৰেই সৰ্বশ্ৰেষ্ঠ চৰকাৰ যিখন চৰকাৰে সাহসেৰে ক’ব পাৰে যে অহা দহ বছৰত আমাৰ হস্পিটেলবোৰ বন্ধ হৈ যাব!! কাৰণ বেমাৰ নাথাকিলে হস্পিটেললৈ কোনো নায়ায়। গতিকে বেমাৰ নহ’বৰ বাবে কি কি কৰিব লাগিব সেইটোহে আচল কথা। হস্পিটেল থাকিব কেৱল আকস্মিক দূৰ্ঘটনাৰ কাৰণে কিন্তু বেমাৰৰ কাৰণে কোনো হস্পিটেল নাথাকিব, তেতিয়া মানুহে নিজৰ খাদ্যৰ ওপৰত গুৰুত্ব দিবই। নিজেই সচেতন হ’ব নিজৰ স্বাস্থ্যৰ বিষয়ে। গতিকে সেইখন চৰকাৰহে উত্তম চৰকাৰ বুলি কৈছে। কিন্তু আমাৰ ইয়াত হস্পিটেলৰ সংখ্যা বঢাই গৈ থকাই বেমাৰক নিমন্ত্ৰণ কৰাটোহে সূচাইছে। স্বাস্থ্য জ্ঞান শিশুকালৰ পৰাই আৰম্ভ হোৱা উচিত। প্ৰায় সকলো বেমাৰৰ আৰম্ভণি হয় খাদ্যৰ পৰাই।\nআনৰ বস্তু চুৰি কৰিবলৈ মনযোৱা বা ঘোচখোৱা বেমাৰটো ক্লেপ্ট’মেনিয়া (kleptomania), আনে যি কৰে কৰি থাকক ময়েই সকলো—এইধৰণৰ অহংকাৰী বেমাৰটো মেগালোমেনিয়া (Megalomania) আৰু সকলোকে সন্দেহ কৰা বেমাৰটো চিজ’ফ্ৰেনিয়া (Schizophrenia)। এই আটাইকেইটা বেমাৰ ভাল কৰিব পৰা একমাত্ৰ উপায়টো হৈছে খাদ্য। ভাগৱতৰ মতে ‘অন্নতে ভৱতি ভূতানি’। গীতাত কৈছে ‘আহাৰ শুদ্ধৌ সত্বঃ শুদ্ধি, সত্বঃ শুদ্ধৌ ধ্ৰুবাই স্মৃতি’। আহাৰ শুদ্ধ হ’লেহে মন শুদ্ধ হ’ব, মন শুদ্ধ হ’লে চিন্তা শুদ্ধ, চিন্তা শুদ্ধ হ’লে কৰ্ম শুদ্ধ, কৰ্ম শুদ্ধ হ’লে ফল শুদ্ধ হ’ব! তাৰ মানে গোটেই কথাখিনিৰ গুৰুত্ব খাদ্যৰ ওপৰতেই নিৰ্ভৰ কৰে। বেমাৰ হ’লে চিকিত্সা কৰাতকৈ বেমাৰ নোহোৱাকৈ কেনেকৈ থাকিব পাৰি তাৰবাবেহে যত্নপৰ হোৱা উচিত। সকলো বেমাৰৰ প্ৰতিৰোধৰ ব্যৱস্থা প্ৰকৃতিয়ে দিছে। শাৰিৰীক পৰিশ্ৰমৰ অভাবো আন এটা চিন্তনীয় বিষয়। আমাৰ স্কুল ঘৰৰপৰা ৪ কি.মি. আতঁৰত আছিল। খোজকাঢ়ি অহা-যোৱা কৰিছিলোঁ, আকৌ পথাৰলৈ হালবাব যাবই লাগিব, হাল নাবালেও তাতে থিয় হৈ থাকিবই লাগিব দেউতাৰ কাঢ়া নিৰ্দ্দেশত। কলেজলৈ চাইকেল চলাই যাওঁ, তাৰপৰা আহি ৫ কি.মি. দূৰৈৰ কবিগুৰিত পানী দিব যাব লাগে। শাৰিৰীক পৰিশ্ৰম খেলা-ধূলা কমি গৈ আজিকালিৰ প্ৰজন্মই টিভি, কম্পিউটাৰ, ম’বাইলত ব্যস্ত হৈ পৰিছে, তাৰফলত ডায়বেটিছৰ দৰে ভয়াবহ বেমাৰসমূহ সাধাৰণ কথা হৈ পৰিছে আৰু ইয়াৰ ভূক্তভোগীও হ’ব আমাৰ কৰ্ম বিমুখ নতুন প্ৰজন্ম। মই এতিয়াও চাইকেল লৈয়ে চলা-ফুৰা কৰোঁ যিটো আজিৰ প্ৰজন্মই লজ্জাৰ কথা বুলি গণ্য কৰে। আমাৰ কৰ্ম সংস্কৃতিটো বঢ়াব লাগিব। আজিকালি খাদ্যবোৰ ভেজাল হ’ল। ভেজাল খাদ্য‌ই স্বাস্থ্য হানি কৰিছে।\nসাহিত্য ডট অৰ্গ: এলপেথিক দৰবৰ সৈতে একে সময়তে বনৌষধ গ্ৰহণ কৰিব পাৰিনে? কিবা পাৰ্শ্ব-প্ৰতিক্ৰিয়া হোৱাৰ সম্ভাবনা থাকে নেকি?\nগুণাৰাম খনিকৰ: আমাৰ দৰবসমূহ খাদ্যবস্তুৰ পৰাই তৈয়াৰ কৰা হয়। আমি কেৱল কি অনুপাতত খাব লাগিব তাৰ ওপৰতহে লক্ষ্য ৰখা উচিত। যেনে এপেণ্ডিকচৰ বাবে গাজৰ দুটাকৈ তিনিবাৰ খাব পাৰি। আমলখি সদায় খাব পাৰি। ইয়াক ধাত্ৰিফল বুলিও কোৱা হয়, সাধাৰণ পানীলগাৰ পৰা কেন্সাৰলৈকে প্ৰতিৰোধ আৰু নিৰাময় কৰিব পাৰে, এইডছ বেমাৰৰ ঘাঁ শুকুৱাই দিব পাৰে, গতিকে কেতিয়া, কিমান আৰু কেনেকৈ আমি সদায় খাই থকা খাদ্যসমূহ খাব লাগে তাক জানিলেই হ’ল। আমলখি যেতিয়া পায়খানা টান হয়, আলচাৰ হয়, পায়খানাৰ নলীৰ ঘা শুকুৱাবলৈ মৌৰ লগত খাব লাগিব, গেছ হ’লে পানীৰ লগতে খাব পাৰে। এই নিয়মবোৰ আমি কৈ দিওঁ। এল’পেথিকৰ লগত খালেও চাইড এফেক্ট একো নাই খালী ২০ মিনিটমানৰ গেপ এটা ৰাখিব লাগে।\nসাহিত্য ডট অৰ্গ: থলুৱা অসমীয়া বনদৰৱৰ ওপৰত কোনোধৰণৰ আধুনিক গৱেষণা হৈছে নেকি? এই বিষয়ৰ সম্ভাৱনীয়তা কেনে বুলি ভাৱে?\nগুণাৰাম খনিকৰ: কিছুমানটো হৈ আছে আৰু কিছুমান হোৱা নাই। আমাৰ বস্তু আন কোনোবাই নি গৱেষণা কৰি আমাকেই বিক্ৰি কৰিছে। “তোমাৰ বাৰীৰ বাঁহগাজ, তাৰে কৰিলোঁ খৰিছা, খৰিছা সলাই ধান দোন ল’লোঁ কথাটো মন কৰিছা?”— ধৰণৰ হৈছে কথাটো। আমাৰ ইয়াত যেনে ধৰণৰ গৱেষণা হ’ব লাগিছিল, বহু বস্তু তেনেধৰণৰ নোহোৱাৰ বাবে পেটেণ্ট কৰিছে অন্য দেশে। যেনেকৈ বাচমতি চাউল, নিম, আন দেশে পেটেণ্ট কৰিব বিচাৰিছিল। আমাৰ দেশৰ গোলনেমুৰ দৰে সুগন্ধি নেমু আন ক’তো নাই! গোল নেমু ১০/২০ বছৰ পুৰণি হ’লেহে ডিচেন্ট্ৰিত বেছি কামত আহে, সংৰক্ষণৰ নামত কেৱল নিমখত দি থলেই হয়। কুঁজি থেকেৰা, বৰ থেকেৰা অন্য দেশতকৈ উন্নত। চৰ্ব্বীৰ সমস্যা, ক্ৰনিক ডিচেন্ট্ৰিৰ সমস্যাৰ বাবে কুঁজি বা বৰ থেকেৰাই বৰ ভাল কাম কৰে। সেয়ে এই থলুৱা বন দৰবৰ ওপৰত গৱেষণা হোৱা উচিত আৰু পেটেণ্ট নকৰিলে এইবোৰ আন দেশে পেটেণ্ট কৰি পেলাব পাৰে। তেতিয়া আমি তেওঁলোকৰপৰা কিনিহে ল’ব লাগিব। অৱশ্যে আমৰ দেশত পেটেণ্ট কৰটো এটা বৰ দীঘলীয়া প্ৰক্ৰিয়া। তথাপিও থলুৱা দৰববোৰৰ ওপৰত ভালকৈ গৱেষণা হোৱাটো উচিত বুলি ভাবিছোঁ। এতিয়া আমি এনেবিলাক ঔষধৰ ওপৰত গুৰুত্ব দিছোঁ যিবিলাক বেমাৰ এলোপেথিক দৰবে ঠিক কৰিব নোৱাৰে বা যিবিলাক বেমাৰ অস্ত্ৰোপচাৰ অবিহনে ঠিক নহয়। তেনেবিলাক বেমাৰ আমি সাধাৰণ খাদ্যৰ দ্বাৰা কোনোধৰণৰ অস্ত্ৰোপচাৰ নোহোৱাকৈ ভাল কৰিবলৈ সমৰ্থ হৈছো। কিডনী ষ্টন, গলব্লাডাৰ ষ্টন, ছাইনাচাইটিচ, পেপটিক আলচাৰ, টনছিলাইটিচ, পাইলচ পাঁচবাৰ ভাৰতৰ বিভিন্ন ঠাইত অপাৰেচন কৰি ভাল নোপোৱা ৰোগীকো আমি ভাল কৰিবলৈ সমৰ্থ হৈছোঁ।\nসাহিত্য ডট অৰ্গ: আপোনাৰ এখন ঔষধি গছৰ উদ্যান আছে। তাত বৰ্তমান কিমান গছ আছে?\nগুণাৰাম খনিকৰ: হয় আছে। চৰকাৰক মাটি বিচাৰিছোঁ যদিও আমাক এতিয়াও মাটি দিয়া নাই। সেয়ে কম মাটিতে কেনেকৈ বেছি গছ ৰুব পাৰোঁ – আমি কেৱল ৰাইজক চিনাকী কৰাই দিয়াৰ উদ্দ্যেশেৰে ১০০০ টাবত গছবোৰ ৰুইছোঁ, মাটিতো ৰুইছোঁ কিছুমান আৰু ভেটি উঠাই ৰুইছোঁ কিছুমান গছ। সৰহীয়াকৈ মাটি পালে এখন বৃহত ঔষধি উদ্যান সাজিব পাৰিম। টেঙানিত ইতিমধ্যে ১২০ বিঘা মাটিত আৰম্ভ কৰা হৈছে। এজনে ২৫ বিঘা মাটি দান দিছে। এতিয়া প্ৰায় ১০০০ বিধ বনৌষধি আমাৰ উদ্যানত আছে।\nসাহিত্য ডট অৰ্গ: আপোনাৰ সংগ্ৰহত থকা গছসমূহৰ নামৰ তালিকা কৰি থোৱা আছে নেকি?\nগুণাৰাম খনিকৰ: কিছুমান গছৰ অসমীয়া নাম, ইংৰাজী নাম, বৈজ্ঞানিক নাম, ফেমিলি, ব্যৱহাৰ আদি অসমীয়া আৰু ইংৰাজীত দিয়া আছে, কিন্তু সকলোখিনি দিয়াটো সম্ভবো নহয়। কাৰণ কিছুমান গছ বাৰিষা মৰি যায়, খৰালি ওলায়, আকৌ কিছুমান গছ খৰালি মৰি গৈ বাৰিষা ওলায়। তাতে নামবোৰ তালিকা কৰি থৈ দিলে বিচাৰি নাপাব সেয়ে যেতিয়া যি ঋতুত আহে, তেনেধৰণে দেখুৱাই দিয়া হয়। যেনে ধৰক গাঠিয়নটো মৰি গ’ল, আকৌ এতিয়া বাৰিষা ওলাব।\nসাহিত্য ডট অৰ্গ: কোনো ইচ্ছুক ব্যক্তিয়ে পুলি সংগ্ৰহ কৰিব পৰাৰ ব্যৱস্থা আছে নেকি ?\nগুণাৰাম খনিকৰ: নাৰ্ছাৰী আছে, তদুপৰি কোনো ব্যক্তিয়ে ৫০০ বা ১০০০ বা সৰহীয়াকৈ বিচাৰিলে আগতীয়াকৈ লিখিতভাৱে দিব লাগিব আগধনসহ।\nসাহিত্য ডট অৰ্গ: আপোনাৰ কৰ্মৰাজিৰ (বনৌষধি আৰু গ্ৰন্থপ্ৰণয়ন) বাবে চৰকাৰী বা বেচৰকাৰী প্ৰতিষ্ঠানৰ পৰা আপুনি কেনেধৰণৰ সমাদৰ আৰু সন্মান লাভ কৰিছে? আপোনাৰ গবেষণাৰ বিষয়ত অসম বা ভাৰতৰ বাহিৰত কোনো আলোচনাত ভাগ লৈছে নেকি?\nগুণাৰাম খনিকৰ: ৰাষ্ট্ৰীয় আৰু আন্তঃৰাষ্ট্ৰীয় পৰ্য্যায়ত পোৱা হৈছে। ৰাষ্ট্ৰীয় ‘গৌৰৱ’ এৱাৰ্ড পোৱা হৈছে দিল্লীৰপৰা। ‘ইণ্টাৰনেচনেল গ’ল্ডষ্টাৰ এৱাৰ্ড’ থাইলেণ্ডৰপৰা। ‘ইণ্টাৰনেচনেল এচিয়া গ’ল্ডষ্টাৰ এৱাৰ্ড’ কাঠমাণ্ডু নেপালৰপৰা। ‘ভেষজ ৰত্ন’ বা ‘বনৌষধি ভাস্কৰ’, ‘বনৌষধি সম্ৰাট’ আদি নানান সন্মান পোৱা হৈছে। ভাৰতৰ ছশতকৈ অধিক অনুষ্ঠান প্ৰতিষ্ঠানে সন্মান যাঁচিছে। চীন, আমেৰিকা, ইংলেণ্ড, নেপাল, থাইলেণ্ড আদি বহুদেশলৈ নিমন্ত্ৰিত হৈছোঁ। থাইলেণ্ডত ইণ্টাৰনেচনেল মিটত মই লিখিতভাৱে আবেদন জনাইছিলোঁ যে সকলোৰে এটা সংগঠন লাগে সমূহীয়াভাবে কাম কৰিবলৈ। আমাৰ বনৌষধিৰ দিশত তেনে কোনো আন্তঃৰাষ্ট্ৰীয় সংগঠন নাই য’ত থলুৱা দৰবৰ বিষয়ে একেলগে মিলি কাম কৰিব পাৰি। প্ৰতিখন দেশৰে থলুৱা বনদৰব থাকে, এই দৰবসমূহ কি কি আৰু কেনেকৈ প্ৰস্তুত কৰে ইত্যাদিৰ বিষয়ে আলোচনা, তাৰ থলুৱা ঔষধি গছগছনিবোৰৰ ফ’টো আৰু বিৱৰণসহ কিতাপ আদি থাকিব লাগে বুলিও পৰামৰ্শ দিছিলোঁ। এইটো কিমান দূৰ আগবাঢ়িছে নাজানো; কিন্তু এখন কমিটি গঠন কৰাৰো পৰামৰ্শ দিছিলোঁ।\nসাহিত্য ডট অৰ্গ: বৰ্তমান আপুনি কিবা নতুন গ্ৰন্থ প্ৰণয়ন কৰি আছে নেকি? নাইবা নতুন কিবা গবেষণাৰ লগত জড়িত হৈ আছে নেকি?\nগুণাৰাম খনিকৰ: নতুন কাম তেনেকৈ কৰি থকা হৈছে। কীটাণুনাশক দৰবৰ সম্পৰ্কত হাৰ্বেল কি কি আছে তাৰ ওপৰত হ’ব। আমাৰ বনৌষধি অভিধান এখন আছে যদিও আৰু এখন তাতোকৈ বেলেগ এখন ডাঙৰকৈ কৰিবলৈ দায়িত্ব দিছে। শিশুৰ মাকৰ গৰ্ভত থকাৰ পৰা আৰম্ভ কৰি কিশোৰ-কিশোৰী, বৃদ্ধসকলোৰে বেমাৰ প্ৰতিৰোধ কেনেকৈ কৰিব পাৰি, কেনেধৰণে যতন ল’ব লাগে, আৰোগ্য কেনেকৈ কৰিব পাৰি, তাৰ প্ৰামাণিক যিবোৰ ঔষধ আছে, সেই সম্পৰ্কীয় গছ-গছনিৰ ফটো আৰু বিৱৰণসহ আন এখন পুথিৰ পৰিকল্পনা কৰা হৈছে। বৃহৎ কলেবৰৰ এইপুথিখনৰ বজাৰ মূল্য প্ৰায় ৭০০/৮০০ টকা মান হ’ব পাৰে।\nসাহিত্য ডট অৰ্গ: আপোনাৰ একেবাৰে শেহতীয়া গৱেষণা, নতুন কিবা দৰব?\nগুণাৰাম খনিকৰ: নতুন এটা দৰব আমি উলিয়াইছোঁ। ছালখন সাংঘাটিক খজুৱতি হৈ ক’লা ক’লা হৈ উঠি যায় ‘ছৰিয়াছিচ’ এই নামৰ ছালৰ বেমাৰবিধ এলোপেথিকে ভাল কৰিব পৰা নোৱাৰে বুলি প্ৰমাণ হৈছে। আমাৰ দৰবত এই ৰোগী সম্পূৰ্ণ আৰোগ্য হৈছে। পৃথিবীৰ দহখন দেশে আমাৰ পৰা ডায়বেটিছৰ দৰব নিয়ে। বহু বছৰৰ পুৰণি বহুমূত্ৰ ৰোগ ইনছুলিন নিৰ্ভৰশীল হ’লেও ভাল কৰিবলৈ সক্ষম হৈছোঁ বুলি আমি দাবী কৰিছোঁ। পেনক্ৰিয়াচৰ বিটাচেলবোৰ আমাৰ দৰবে সক্ৰিয় কৰি দিয়ে যিটো দৰব এতিয়ালৈকে আবিষ্কাৰ হোৱা নাই। আমি অভেৰিয়ান কেন্সাৰ ভাল কৰিছোঁ। যোৱা বছৰত দক্ষিণ ভাৰতত ডেংগু হোৱাৰ সময়ত আমাৰ পৰাই বহু দৰব নিলে। ব্লাড কেন্সাৰত প্লেটলেটটো কমি যায়, বাৰে বাৰে তেজ দিবলগীয়া হয়, এই প্লেটলেটটো বৃদ্ধি কৰিব পৰা গছ আমাৰ ইয়াত আছে। লিভাৰত পানী জমা হ’লে, ব্ৰেইনত পানী জমা হ’লে, কিডনীত পানী জমা হ’লে, পানীটো য’ত মাহেকত এবাৰ উলিয়াব লাগে, আমাৰ দৰব খোৱাৰ পিছত তিনি চাৰিমাহৰ মূৰত উলিয়ালেও হৈছে। তাৰপিছত নুলিয়ালেও হৈছে আৰু ভাল হৈ গৈছে। সাধাৰণ এজোপা বনজাতীয় উদ্ভিদৰপৰা আমি এই দৰব তৈয়াৰ কৰিছোঁ। আমি এইটো চাইছোঁ যে কোনকেইটা ৰোগ এল’পেথিকে বিনা অস্ত্ৰোপচাৰত ভাল কৰিব নোৱাৰে। এল’পেথিকত ডায়েবেটিছ, ব্লাডপ্ৰেছাৰৰ দৰব জীয়াই থকালৈকে খায় থাকিবলগীয়া হয়। ফলত দৰবৰ ছাইড এফেক্ট হৈ কিডনী বিকল হৈ পৰে। আমি তেনেবিলাক ৰোগৰ দৰব উলিয়াবৰ চেষ্টা কৰিছোঁ আৰু ইতিমধ্যে আমি কৃতকাৰ্য্যতা লাভ কৰিছোঁ। চাইনাচাইটিছ বিনা অস্ত্ৰোপচাৰত ভাল হয়। কিডনী ষ্ট’ন, টনচিলাইটিছ, পেপটিক আলচাৰ, মেলিনা, ছৰিয়াছিছ আদি এলোপেথিকে ভাল কৰিব নোৱাৰা ৰোগসমূহ সাধাৰণ খাদ্য বস্তুৰ পৰা অতি কম খৰচতে তৈয়াৰ কৰিৰ পাৰি। আমি দৰবটো শিকাই দিওঁ আৰু যদি নাপায় আমি তৈয়াৰ কৰি দিওঁ।\nসাহিত্য ডট অৰ্গ: জাপানীজ এনকেফেলাইটিছৰ ওপৰত কিবা ক’ব নেকি?\nগুণাৰাম খনিকৰ: জাপানীজ এনকেফেলাইটিছৰ ঔষধ আচলতে কালমেঘ আৰু চিৰতা। শুকোতা যদি সপ্তাহত এদিনো খায় তেওঁৰ বেমাৰেই নহ’ব। আৰু চিৰতা আৰু কালমেঘ যদি নিয়মীয়াকৈ সপ্তাহত এবাৰকৈ খায় থাকে আৰু তেওঁক যদি কেনেবাকৈ জোকে খায়, জোকটো নিজে সৰি পৰিব। দেহৰ ছালত মহে একো ক্ষতি কৰিব নোৱাৰে। গুলঞ্চ বা অমৰলতা বা টিন’ষ্ফৰা ক’ৰদিফ’লিয়া, সেইটো সাংঘাটিক তিতা, মহানিমৰ পাত, চিৰতা, যদি আঠদিনৰ মূৰে মূৰে ঘৰে ঘৰে, মেলেৰিয়া হ’ব পৰা সময়ত খায় থাকে তেন্তে ৰোগটো প্ৰতিৰোধ হ’ব। চিত্ৰনলা তেল যদি নাৰিকল তেলৰ লগত সানি লয়, তেতিয়া মহে খাব নোৱাৰে। মহৰ কণী আৰু পলু নিধন কৰাটো প্ৰথম কথা। আজি বিজ্ঞান ইমান উচ্চ শিখৰত উপনীত হৈছে যে চন্দ্ৰতো মাটি কিনিবলৈ সক্ষম হৈছে তেনে ক্ষেত্ৰত সাধাৰণ মহকেইটাৰ লগত যুঁজিব নোৱাৰাটো অতি লজ্জাৰ কথা। আমাৰ অসমত এনে বনৌষধি আছে যে মেলেৰিয়াত মানুহ মৰিবই নালাগিছিল। আচলতে সচেতনতা না‍ই, চৰকাৰে এইটোৰ ওপৰত গুৰুত্ব দিব লাগিছিল। আমি মেলেৰিয়াৰ দৰব তৈয়াৰ কৰিছোঁ, এনকেফেলাইটিছৰ বাবে শুকোতা খায় থাকিব লাগে, আমাৰ ল’ৰা-ছোৱালীয়ে শুকোতা চিনিয়ে নাপায়। আচলতে সেইবিলাকৰ প্ৰচাৰ, প্ৰসাৰ, অধ্যয়ন, গৱেষণাৰ ওপৰত গুৰুত্ব দিব লাগে। চৰকাৰে আমাক আচলতে উপযাঁচি মাটি দিব লাগিছিল। যি অন্য ঠাইত দিছে আমাক, ত্ৰিপুৰাত মাটি দিছে, হিমাচল প্ৰদেশ, অৰুণচল, মেঘালয়ত আমি কৰিছোঁ, আমাৰ চৰকাৰে গুৰুত্ব্ই দিয়া নাই; কিন্তু বাংলাদেশীক মাটি দিছে। উত্তৰ-পূৰ্বাঞ্চলক বনৌষধিৰ ভঁড়াল বুলি কোৱা হয় কিন্তু আমাৰ চৰকাৰে কোনো গুৰুত্ব দিয়া নাই। বনৌষধি উদ্যোগৰ যোগেদি নিবনুৱা সমস্যাও সমাধান কৰিব পৰা যাব। আমাৰ ইয়াৰপৰা আমেৰিকাই এছাৰি নিছে, সৰু সৰু কৈ কাটিছে আৰু কৈছে যে দাঁত বিষ হ’লে গৰম কৰিব আৰু দাঁতত লগাই কামুৰি থাকিব। এজোপা বাঁহত লাখ টকা পাব পাৰে অকল এছাৰি বেচি। সেইটো আমাৰ সচেতনতা নাই। কোনো উদ্যোগ নাই, চৰকাৰৰ এটা বিভাগ আছে হৰটিকালচাৰ, চৰকাৰে পইছাবোৰ দিছে, কিন্তু পইছাবোৰ ভাল কামত ব্যৱহাৰ হৈছে নে নাই সেইটো বিচাৰ নাই। যাৰ বনৌষধিৰ জ্ঞানেই নাই তেনে মানুহে পইছাবোৰ খৰছ কৰি আছে। বনৌষধি গছ ৰুলে এক পৰিবেশ সংৰক্ষিত হ’ল, তদুপৰি গছবোৰ সংৰক্ষিত হ’ল, তাৰপৰা ঔষধ প্ৰস্তুত হ’ব, অৰ্থনৈতিকভাবে স্বাৱলম্বী হ’ব, একপ্ৰকাৰে নিবনুৱা সমস্যা সমাধান হ’ব, আচলতে সেই বিষয়ত গুৰুত্ব দিব লাগিছিল। গাঁৱৰ ৰাইজক এই বিষয়ে সচেতন কৰিব লাগিব। মেলেৰিয়া দিৱস পালন কৰে জুন মাহত, কিন্তু আমাৰ দেশত বাৰিষা এপ্ৰিলতেই আহে, তেনেহ’লে বৰষুণ গ’লে জাপি লৈ লাভ কি? বাৰিষাৰ আগতেই ৰাইজক সচেতন কৰিব লাগিব মেলেৰিয়াৰ বাবে। মেলেৰিয়া মহৰ কণী ধ্বংস কৰিবৰ কাৰণে গৰৈ, চেঙেলি, ভেচেলী আৰু দৰিকণা মাছ আছে। তদুপৰি আমাৰ ইয়াত নাৰ্জী ফুলৰ খেতি খুব হয়। এই ফুলৰ পাত আৰু গুটি যদি খুন্দি ছটিয়াই দিয়ে পুখুৰীত, খাল-ডোঙাত তাৰ কণী আৰু পলুবোৰ নাশ হৈ যায়। নিম, চিৰতাৰ জাগ দিয়া হয় আমাৰ গাঁওবোৰত। তাৰপৰা আন দেশবোৰত দিয়া ধোঁৱাৰ দৰে ক্ষতি নহয়।\nসাহিত্য ডট অৰ্গ: আপোনাৰ ভবিষ্যৎ পৰিকল্পনাৰ বিষয়ে কওঁকচোন!\nগুণাৰাম খনিকৰ: এখন অতি বৃহৎ বনৌষধি বাগিছা কৰাৰ ইচ্ছা আছে। স্কুল, কলেজবিলাকত বাগান কৰিবলৈ লৈছোঁ। ইতিমধ্যে কেইবাখনো কলেজত বনৌষধি বাগান কৰিছোঁ; যেনে, দেৱৰাজ ৰয় কলেজত, কমাৰ্চ কলেজত, ফৰকাটিং কলেজত, কমাৰগাঁও কলেজত কৰিছোঁ আৰু চৰকাৰক পৰামৰ্শ দিছোঁ যে পঞ্চায়তৰ যোগেদি প্ৰায়বিলাক স্কুল কলেজত যিমান মাটি আছে সেইবিলাকত বনৌষধি বাগিছা কৰিব লাগে। স্কুলে স্কুলে এই বিষয়ৰ প্ৰশিক্ষণ দিব লাগে। আমাৰ হাৰ্বেল মিউজিয়াম যিটো আছে তাক আৰু অলপ ডাঙৰ কৰিব খুজিছোঁ। ‘ড° গুণাৰাম খনিকৰ হাৰ্বেল ইনষ্টিটিউট’ এটা কৰিব বিচাৰিছোঁ। প্ৰশিক্ষণ এদিনৰ, এসপ্তাহৰ আৰু তিনিমহীয়া কোৰ্চৰ বাবে হ’ব। আৰু এটা কাম কৰিব বিচাৰিছোঁ; ভাৰতবৰ্ষত যিজনে প্ৰকৃততে ভাল সামাজিক কাম কৰিছে, তেনে লোকক তিনিবছৰৰ মূৰে মূৰে `Dr Gunarama Khanikar National Social Workar Award’ নামে পুৰস্কাৰ এটা দিয়া হ’ব। তদুপৰি প্ৰত্যেক জিলাতে একোখন ঔষধি বাগিছা হ’ব লাগে। তাৰপৰা স্কুল কলেজৰ ল’ৰা-ছোৱালীৰ বহু সময় আৰু পইছা ৰাহি হ’ব। আমাৰ ‘মোবাইল হাৰ্বেল হস্পিটেল’ আছে, যিখন ভাৰতৰ ভিতৰতে প্ৰথম, তাৰ যোগেদি স্বাস্থ্য সচেতনতা অভিযান এটা চলাইছোঁ। স্বাস্থ্য সম্পৰ্কীয় সকলো সভা সমিতিতে আমি যোগদান কৰোঁ।\nসাহিত্য ডট অৰ্গ: সাক্ষাৎকাৰৰ মাধ্যমেৰে ৰাইজলৈ কিবা বাৰ্তা প্ৰেৰণ কৰিব খোজে নেকি?\nগুণাৰাম খনিকৰ: অসমৰ ৰাইজক আমি এইটোৱেই জনাব বিছাৰিছোঁ যে স্বাস্থ্য সুৰক্ষিত কৰিবই লাগিব। ব্যক্তিগত স্বাস্থ্যৰ সমষ্টিয়েই হৈছে জনস্বাস্থ্য। জনস্বাস্থ্য অবিহনে পৃথিবীৰ কোনো এখন দেশে সাহিত্য, শিক্ষা, সংস্কৃতি, কৃষ্টি বা আধ্যাত্মিক দিশেই হওঁক বা অৰ্থনৈতিক দিশেই হওঁক কোনো এটা দিশতে কেতিয়াও আগবাঢ়িব নোৱাৰে। সেয়ে জনস্বাস্থ্যৰ সুৰক্ষাৰ প্ৰতি ধ্যান দিব লাগে। ৰাইজ খাদ্যৰ প্ৰতি সচেতন হ’ব লাগে। তদুপৰি কৰ্ম সংস্কৃতিৰ প্ৰতি বিশেষ গুৰুত্ব দিব লাগে। কৰ্ম সংস্কৃতিৰ যোগেদি আমি বহুতো বেমাৰৰ প্ৰতিৰোধ কৰিব পাৰোঁ। কাম নকৰাৰ কাৰণে বহুত বেমাৰ হয়। আটাইতকৈ ডাঙৰ কথা হৈছে যে বনৌষধি গছ-গছনিবিলাক সংৰক্ষণ, সংবৰ্ধন, পৰিচয়, খেতি আৰু উদ্যোগ এইবিলাক গঢ়ি তুলিব লাগে। চৰকাৰে আৰু ৰাইজে এইবিলাকৰ ওপৰত গুৰুত্ব দিব লাগে। চিনাক্তকৰণটো ডাঙৰ কথা। স্কুল কলেজবোৰত বনৌষধি গছ-গছনি ৰোপণ কৰাৰ আৰু চিনাক্তকৰণৰ ব্যৱস্থা কৰিব লাগে। পাঠ্যপুথিত অন্তৰ্ভুক্ত কৰিব লাগে। তদুপৰি বনৌষধিৰ প্ৰশিক্ষণ দিয়াৰ ব্যৱস্থা কৰিব লাগে। আমি তিনিমহীয়া কোৰ্চৰ আঁচনি এটা লৈছোঁ। আয়ুৰ্বেদিক কলেজতটো সকলোৱে পঢ়িব নোৱাৰে। শিক্ষাগত অৰ্হতাৰ কথা আছে। কিন্তু আমাৰ ইয়াত আখৰ চিনি নোপোৱাজনেও প্ৰশিক্ষণ ল’ব পাৰিব। তেওঁ যদি গছ চিনি পায় আৰু ঔষধটো কেনেকৈ খাব লাগে, কেনেকৈ তৈয়াৰ কৰিব লাগে শিকাই দিওঁ তাৰপৰা বহুতো মানুহ উপকৃত হ’ব পাৰিব। সকলোৱে প্ৰশিক্ষণ ল’ব পৰাকৈ এটা ইনষ্টিটিউট সাজিব খুজিছোঁ আৰু অসমৰ মানুহে যদি সঁহাৰি জনায় আমি খুব সোনকালে আৰম্ভ কৰিম। দগাঁও চক, তাতে য’ত আমাৰ বনৌষধি বাগিছা আছে তাতে আমি সৰুকৈ প্ৰথমতে আৰম্ভ কৰিবলৈ লৈছোঁ। অসমৰ সকলো ৰাইজলৈ অনুৰোধ জনাইছোঁ যে সকলোৱে আমাক যাতে দিহা-পৰামৰ্শ দিয়ে, একেবাৰে পঢ়িব নজনা মানুহজনকো যাতে এটা ঔষধ শিকায় দিব পাৰোঁ। পৰিবেশ সংৰক্ষণৰ কাৰণেই হওঁক বা অৰ্থনৈতিক লাভালাভৰ কাৰণেই হওঁক বৃক্ষৰোপণটোৰ ওপৰত বেছি গুৰুত্ব দিব লাগিব। ‘মৎস্য পুৰাণ’ত আছে দহটা পুখুৰী খান্দিলে এটা সৰোবৰ খন্দাৰ সমান পূণ্য হয়, দহটা সৰোবৰ খান্দিলে এজন ধাৰ্মিক পুত্ৰ জন্ম দিয়াৰ সমান পূণ্য হয়। শংকৰদেৱ, যীশু খ্ৰীষ্ট দৰে দহজন ধাৰ্মিক পুত্ৰ জন্ম দিবলৈ যিমান পূণ্যৰ দৰকাৰ হয়, এজোপা গছ ৰুলে সিমান পূণ্য হয়। ‘মৎস্য পুৰাণ’ত এই কথা হাজাৰ হাজাৰ বছৰৰ আগেয়ে লেখি থৈ গৈছে। প্ৰত্যেক ঘৰ মানুহে দহজোপা গছ মাটি অনুপাতে নিজৰ বাৰীত ৰোপণ কৰাৰ নিয়ম কৰিব লাগে। তাৰ পৰা অন্ততঃ বায়ু প্ৰদূষণ, শব্দ প্ৰদূষণ নিবাৰিত হ’ব। আমি আশা কৰোঁ, গছ গছনি সংৰক্ষণ, সংবৰ্ধন, প্ৰচাৰ, প্ৰসাৰ, অধ্যয়ন, গবেষণাৰ ওপৰত গুৰুত্ব দিয়ক আৰু প্ৰত্যেকৰে একোখনকৈ বাগিছা থাকক। বনৌষধিটো বহু বিজ্ঞানীয়ে অৱহেলা কৰে যদিও মনে মনে তেওঁবিলাকে আমাৰ দৰবেই খায়। ৰাজহুৱাভাবে ক’বলৈ হ’লে অবৈজ্ঞানিক বুলি কয়। কেৱল ডাঙৰ ডিগ্ৰি থাকিলেই বিজ্ঞানী নহয়; ‘ক’ বুলিব নজনাজনেও নিজৰ অভিজ্ঞতা\n← শিশুৰ মানসিক ৰোগ (উদ্দীপ তালুকদাৰ)\nসম্পাদকীয়ৰ পৰিৱৰ্তে →\nসাক্ষাৎকাৰঃ দুলাল মানকি\nগুণাৰাম খনিকৰ দেৱৰ দূৰভাষ নম্বৰটো লাগিছিল। ত্ৰিপুৰাৰ এজন বন্ধুৱে কৰ্কট ৰোগত আক্ৰান্ত এজন ৰোগীৰ সম্বন্ধে কথা পাতিব বিচাৰিছিল।\nThis interview with Dr gunaram Khanikar brings out many important things which needs to be given attention .Particularly regarding simple home remedies and prevention of diseases.There is lot of scope to develop medicinal plants and products in Assam and North East.A lot of nurseries for flowers and decorative plants have come up.The unique climate of north east will be very beneficial for this to be promoted as an industry.\nমোৰ ভাইতি বৰ্তমান কৰ্কট ৰোগত আক্ৰান্ত। গুণাৰাম খনিকৰ ঠিকনা , ফোন নম্বৰ বা যোগাযোগৰ কিবা সুবিধা পাম নেকি।\nঅসমৰ সমগ্ৰ বন দৰৱ আৰু পাকঘৰতে পোৱা দৰৱ সমূহৰ প্ৰয়োগবিধি ৰ লগতে পৰিচায়ক বৰ্ণনাৰ লগতে ফটো সংলগ্ন কৰি প্ৰচাৰ কৰিলে বহুত মানুহ ভিন্ন ধৰণে উপকৃত হ’ৱ । দৰৱ সমূহ সংৰক্ষণ কৰাতো সহায়ক হ’ৱ । আপোনালোকৰ জৰিয়তে এনেকুৱা লিখনী সোনকালে পঢ়িবলৈ পাম বুলি আশা কৰিলো ।\nতেষেত অসমৰ আপুৰুগীয়া সম্পদ আছিল, তেষেতৰ আমাৰ মাজত শাৰিৰীক অনুপস্থিতি বৰ অসহনীয়, তেষেতৰ অপূৰ্ণ কৰ্মৰাজিক আমি আগবঢ়াই নিবলৈ চেষ্টা কৰি আছো | আপোনালোকে এই বিষয়ে যোগাযোগ কৰিব পাৰিব এই -8638196682 নম্বৰত | মঙলদৈ , অসম.|


Wiciparum Lf in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Wiciparum Lf ar byavahar, ppali, parshwakriya, upkaar, kriya-pratikriya aaru satarkatabani\nWiciparum Lf ৰ মূল্য আৰু পেকৰ চাইজ - Wiciparum Lf Price and Pack Size in Assamese - Wiciparum Lf ar mulya aaru pakor size\nWiciparum Lf ৰ লাভ আৰু ব্যৱহাৰসমূহ- Wiciparum Lf Benefits & Uses in Assamese- Wiciparum Lf ar laabh aaru byavaharsamuh\nWiciparum Lf ৰ পালি আৰু সেয়া কেনেদৰে ল'ব- Wiciparum Lf Dosage & How to Take in Assamese - Wiciparum Lf ar paali aaru xeya kenedore lobo\nWiciparum Lf ৰ পাৰ্শ্চক্ৰিয়াসমূহ- Wiciparum Lf Side Effects in Assamese- Wiciparum Lf ar parshwakriyasamuh\nWiciparum Lf সংক্ৰান্ত সতৰ্কতাবাণীসমূহ- Wiciparum Lf Related Warnings in Assamese- Wiciparum Lf xonkranta xatarkatabanisamuh\nঅইন দৰৱৰ সৈতে Wiciparum Lfৰ গুৰুতৰ ক্ৰিয়া-প্ৰতিক্ৰিয়া- Severe Interaction of Wiciparum Lf with Other Drugs in Assamese- Oinor xoite Wiciparum Lf ar gurutor kriya-pratikriya\nWiciparum Lf মতভেদসমূহ- Wiciparum Lf Contraindications in Assamese- Wiciparum Lf nishedhsamuh\nWiciparum Lf ৰ বিষয়ে সততে সোধা প্ৰশ্নসমূহ- Frequently asked Questions about Wiciparum Lf in Assamese- Wiciparum Lf ar bikhoye satate xodha prashnasamuh\nখাদ্য আৰু মদৰ সৈতে Wiciparum Lf ক্ৰিয়া-প্ৰতিক্ৰিয়া- Wiciparum Lf Interactions with Food and Alcohol in Assamese- khadya aaru modor xoite Wiciparum Lf kriya-pratikriya\nWiciparum Lf ৰ লাভ আৰু ব্যৱহাৰসমূহ - Wiciparum Lf Benefits & Uses in Assamese - Wiciparum Lf ar laabh aaru byavaharsamuh\nWiciparum Lf তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nWiciparum Lf ৰ পালি আৰু সেয়া কেনেদৰে ল'ব - Wiciparum Lf Dosage & How to Take in Assamese - Wiciparum Lf ar paali aaru xeya kenedore lobo\nWiciparum Lf-ৰ উপাদানসমূহ - Wiciparum Lf Active Ingredients in Assamese - Wiciparum Lf-ar upadaansamuh\nWiciparum Lf ৰ পাৰ্শ্চক্ৰিয়াসমূহ - Wiciparum Lf Side Effects in Assamese - Wiciparum Lf ar parshwakriyasamuh\nগৱেষণাৰ ভিত্তিত, Wiciparum Lf ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nWiciparum Lf সংক্ৰান্ত সতৰ্কতাবাণীসমূহ - Wiciparum Lf Related Warnings in Assamese - Wiciparum Lf xonkranta xatarkatabanisamuh\nWiciparum Lf-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nWiciparum Lf এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Wiciparum Lf খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nWiciparum Lf-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nWiciparum Lf ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Wiciparum Lf কি প্ৰভাৱ দেখা গৈছে?\nWiciparum Lfৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Wiciparum Lf কি প্ৰভাৱ দেখা গৈছে?\nWiciparum Lfৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Wiciparum Lf ৰ কি প্ৰভাৱ দেখা গৈছে?\nWiciparum Lfৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Wiciparum Lfৰ গুৰুতৰ ক্ৰিয়া-প্ৰতিক্ৰিয়া - Severe Interaction of Wiciparum Lf with Other Drugs in Assamese - Oinor xoite Wiciparum Lf ar gurutor kriya-pratikriya\nWiciparum Lf তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nWiciparum Lf মতভেদসমূহ - Wiciparum Lf Contraindications in Assamese - Wiciparum Lf nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Wiciparum Lf লোৱা অনুচিত যাতে -\nWiciparum Lf ৰ বিষয়ে সততে সোধা প্ৰশ্নসমূহ - Frequently asked Questions about Wiciparum Lf in Assamese - Wiciparum Lf ar bikhoye satate xodha prashnasamuh\nএই Wiciparum Lf-এ অভ্য়াস বা নিচাৰ সৃষ্টি কৰে নেকি?\nনহয়, Wiciparum Lf লোৱাটোৱে কোনো আসক্তিৰ সৃষ্টি নকৰে।\nWiciparum Lf লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু ডাক্তৰৰ পৰামৰ্শ মতেহে Wiciparum Lf লওক।\nWiciparum Lf য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Wiciparum Lf ক্ৰিয়া-প্ৰতিক্ৰিয়া - Wiciparum Lf Interactions with Food and Alcohol in Assamese - khadya aaru modor xoite Wiciparum Lf kriya-pratikriya\nখাদ্য আৰু Wiciparum Lfৰ ক্ৰিয়া-প্ৰতিক্ৰিয়া\nখাদ্যৰ সৈতে Wiciparum Lf লোৱাট নিৰাপদ।\nমদ আৰু Wiciparum Lfৰ মাজৰ প্ৰতিক্ৰিয়া\nমদৰ সৈতে Wiciparum Lf সেৱন কৰাটো বিপজ্জনক হ'ব পাৰে।\nWiciparum Lf ৰ অনুকল্প - Substitutes for Wiciparum Lf in Assamese\nআপুনি বা আপোনাৰ পৰিয়ালৰ কোনোবাই Wiciparum Lf লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Wiciparum Lf ব্যৱহাৰ কৰিছিল নেকি?\nআপুনি কিমান পৰিমাণে Wiciparum Lf সেৱন কৰিছিল?\nআপুনি Wiciparum Lf ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Wiciparum Lf সেৱন কৰে?


আলু পিটিকা : Aloo Pitika (Mashed potatoes recipe in Assamese)\nআলু পিটিকা একেবাৰে সহজ এটি ৰেচিপি| আপোনাৰ যদি বনাবলৈ সময় নাই বা আপুনি যদি এজন অকলশৰে থকা পুৰুষ, তেনেহলে কথাই নাই, ভাততে আলু এটি দিয়ক আৰু তৃপ্তিৰে ভাত সাঁজ খাওঁক, নহয় জানো ? কিন্তু এই আলু পিটিকা যে কেৱল অসমীয়া সকলেহে খায় তেনে নহয়| ইংৰাজ বা আমেৰিকান সকলৰো প্ৰিয় এই আলু পিটিকা বা mashed potato. কিন্তু তেওঁলোকে বনোৱা আলু পিটিকা আৰু অসমীয়া আলু পিটিকাৰ মাজত পাৰ্থক্য আছে| ইংৰাজ বা আমেৰিকান সকলে বনোৱা আলু পিটিকাত মাখন বা বাটাৰ, গাখীৰ আৰু ক্ৰিম মিহলাই খায়| কিন্তু আমি অসমীয়া সকলে নিমখ, পিয়াজ, জলকীয়া আৰু মিঠাতেল দি সানি খাওঁ| আমাৰ দৰে বিহাৰী সকলেও আলু পিটিকা খায় আৰু তেওঁলোকে ইয়াক আলু চৌখা বুলি কয় |\nঅসমীয়া ৰন্ধন শৈলীত মিঠাতেলৰ ব্যবহাৰ অপৰিহায্য| প্ৰত্যোক ৰন্ধন কাৰ্য্যতে মিঠাতেল ব্যৱহাৰ হয়| মিঠাতেল যিহেতু কেঁচাকৈয়ো খাব পাৰি, ইয়াক পিটিকা বা চাটনি আদিতো ব্যৱহাৰ কৰা হয়|\nঅসমীয়া আলু পিটিকাত সাধাৰনতে কেঁচা তেল আৰু কেঁচা পিঁয়াজ দি বনোৱা হয়| কিন্তু কেঁচা পিঁয়াজ খোৱাৰ ফলত মূখ খন গোন্ধাব পাৰে |তাৰ উপৰিও কেঁচা নিমখ খোৱাতো স্বাস্থ্যৰ বাবে ভাল নহবও পাৰে| সেয়েহে মই আলু পিটিকা বনালে সাধাৰনতে এখন কেৰাহীত মিঠাতেল গৰম কৰি তাত কটা পিঁয়াজ আৰু প্ৰয়োজন অনুসৰি নিমখ দি ভাজি লওঁ আৰু সেই তেলতে আলু পিটিকা বনাওঁ |\nআলু পিটিকাত ভোত জলকীয়া আচাৰৰ তেল দি খায়ো বৰ ভাল লাগে আৰু মই প্ৰায়ে তেনেকৈ খাওঁ| মোৰ এজন ফুডি ফ্ৰেন্দে তেল গৰম কৰি তাতে পাঁচ ফুৰন ভাজি, পিটিকাত দি খোৱাৰ কথা কৈছিল যদিওঁ মই এনেদৰে খোৱা নাই এতিয়াওঁ| যোৱা সপ্তাহত মই অকলে ভাত খাব লগা হল, মানে কেৱল মোৰ বাবে হে বনাব লগা হল | অকলে খাম যেতিয়া পাল মৰাৰে কথা| দিলো নহয় ভাততে আলু| পাল মাৰিম বুলি তেলত পিঁয়াজ নাভাজি কেঁচা পিয়াজে কাটিলো পিটিকাত দিবলৈ| কেৱল মই কেঁচা জলকীয়া নিদি শুকান জলকীয়া এটা পুৰি দিলো আৰু ঘৰৰে মান ধনীয়া কাটি দিলো| সম্পূৰ্ণ ৰেচিপি তলত দিলো |\nআলু পিটিকা : Aloo Pitika (Mashed potatos recipe in Assamese)\n📎Course : এপেটাইজাৰ\n📎Cuisine : অসমীয়া\n🔪Preparation Time :5মিনিট\n♨Cooking Time : 10 মিনিট\n🕞Total : 15 মিনিট\nআলু দুটা (ডাঙৰ)\nশুকান জলকীয়া দুটা\nমিঠাতেল 1 চামুচ\nমান ধনিয়া দুখিলা\nনিমখ প্ৰয়োজন অনুসৰি\nপ্ৰথমতে এটা প্ৰেচাৰ কুকাৰত আলু দুটা উতলাই ললো (দুই বা তিনিটা হুইচেল দিলো)|\nপিঁয়াজ বাকলি গুচায় মিহিকৈ কাটি পাত্ৰ এটাত ললো|\nমান ধনিয়া কাটি ললো|\nশুকান জলকীয়া পুৰি পাত্ৰতোত কাটি ললো|\nএটিয়া আলুৰ বাকলি গুচায় পাত্ৰতোত পিটিকি ললো|\nপ্ৰয়োজন অনুসৰি নিমখ দিলো|\nএটিয়া সকলোখিনি ভালদৰে সানি ললো আৰু ভাতৰ লগত পৰিবেশন কৰিলো|\nfindwritingservice.com/blog/new-simple-techniques-to-improve-your-memory December 26, 2019 at 7:36 AM\nI like such dishes, look yummy and it seems that it is easy to make it. A perfect choice if you are having unexpected guests.


চুলি সৰা বন্ধ কেনেকৈ কৰিব? | প্ৰথম খবৰ\nHome/ মহিলা/চুলি সৰা বন্ধ কেনেকৈ কৰিব?\nচুলি সৰা বন্ধ কেনেকৈ কৰিব?\nবহুতেই কয় চিন্তা কৰিলে চুলি সৰে। চিন্তা কৰিলে চুলি সৰেনে নসৰে সেইটো বেলেগ কথা, কিন্তু চুলি সৰিলেযে চিন্তা হয় সেইটো কিন্তু সঁচা। বৰ্তমান সময়ত যুৱতী বা মহিলাসকলৰ বাবে চুলি সৰাটো এটা ডাঙৰ সমস্যা। কিন্তু আমাৰ চুলি কিয় সৰে? যিসকলৰ মূৰ বেছিকৈ ঘামে তেওঁলোকৰ চুলি সৰাৰ সমস্যাও বেছি। ঘামত লৱনৰ পৰিমাণ অধিক থাকে বাবে চুলি সৰাৰ সমস্যাই দেখা দিয়ে। আনহাতে বৰ্তমান কৰ্মৰত যুৱতী বা মহিলাসকলে এয়াৰ কণ্ডিশ্যনড বা এচি ৰূমত থাকিবলগীয়া হোৱাটোও আন এটা সমস্যা। এচি ৰূমত থাকিলে আমাৰ চুলিৰ গুৰিবোৰ শুকান হৈ পৰে। সেইটোও চুলি সৰাৰ অন্যতম কাৰণ।\nকেইটামান সাধাৰণ উপায় অৱলম্বন কৰিয়েই আমি চুলি সৰাটো বন্ধ কৰিব পাৰোঁ। চুলিৰ সতেজতা বৃদ্ধি কৰিবলৈ পৰ্যাপ্ত পৰিমাণে পানী গ্ৰহণ কৰক। পানী গ্ৰহণ কৰিলে চুলিৰ সতেজতা বৃদ্ধি হৈ আমাৰ চুলি সৰাটো বন্ধ হয়। পানী পৰ্যাপ্ত পৰিমাণে গ্ৰহণ কৰাটো চুলি সৰাটোতো বন্ধ হয়েই, সমান্তৰালভাৱে ই ছালৰ বাবে ভাল। ই ছালৰ উজ্বলতা বৃদ্ধি কৰে।\nতালু (scalp) সদায় পৰিস্কাৰকৈ ৰাখিব লাগে। তাৰবাবে সপ্তাহত তিনিৰপৰা চাৰিদিন চেম্পুৰ ব্যৱহাৰ কৰক। মনত ৰাখিব, প্ৰতিদিনে চেম্পু কৰাটোও বেয়া। চুলি সৰা ৰোধ কৰিবলৈ চুলিত কল সানিব পাৰে। তেতিয়া চুলি মসৃণ হয় আৰু উজ্বলতা বৃদ্ধি হয়।\nএইকেইটা নিয়ম পালন কৰিয়েই আপুনি চুলি সৰাৰ সমস্যাৰপৰা পৰিত্ৰাণ পাব। চুলি সৰা ৰোধ কৰিবলৈ আৰু বিভিন্ন উপায় আছে। এই সম্পৰ্কে আমি পৰৱৰ্তী সময়ত প্ৰথম খবৰৰ পাঠকক জনাই যাম।\nঅবৈধ কাঠ ফলা মেচিন সহ জব্দ ফলা কাঠ\nভাগৱতৰ অমৃত বাণীৰে মুখৰিত টিংখাং-ৰাজগড়\nগণতন্ত্ৰ দিৱস উপলক্ষে বন বিভাগৰ বিনামূলীয়া গছপুলি বিতৰণ\nবেংককৰ পৰা চাইকেল চলাই উপস্থিত কাজিৰঙাত